title: বসুন্ধরা (চলচ্চিত্র)

text: করাচী আন্তর্জাতিক চিত্রপ্রদর্শনীতে চিত্রকর জাহেদের "মাদার আর্থ" চিত্রকর্মটি প্রথম পুরস্কার অর্জন করে। এক শিশুর মায়ের স্তনপান চিত্রকর্মটির প্রধান বিষয়। তার এই চিত্রপ্রদর্শনীতে সাতদিন থাকার কথা থাকলেও তার স্ত্রীর প্রতি তার ভালোবাসা ও সন্তানকে দেখার বাসনায় চারদিন পরই সে সেখান থেকে ঢাকা ফিরে আসে।বসুন্ধরা ছায়াছবিটির শ্যুটিং শুরু হয় ১৯৭৭ সালের মার্চ মাসের ২৬ তারিখ।


title: বসুন্ধরা (চলচ্চিত্র)

text: বসুন্ধরা চলচ্চিত্রটির সঙ্গীত পরিচালনা করেছেন প্রখ্যাত সুরকার ও সঙ্গীত পরিচালক সত্য সাহা। গীত রচনা করেছেন সৈয়দ শামসুল হক।


title: তাফসীর আল-তাবারি

text: তাফসীর আল-তাবারি যার প্রকৃত নাম "জামিউল বয়ান আন তাবিলি আয়িল কুরআন" (), তাফসীর আল-তাবারি () নামেই অধিক পরিচিত, হল ফারসি ইসলামী চিন্তাবিদ ও লেখক মুহাম্মদ ইবনে জারির আল -তাবারির লেখা একটি সুন্নি তাফসীর গ্রন্থ। মূল তাফসীরটি আরবি ভাষায় রচিত হলেও পরবর্তীতে ইংরেজি বাংলা সহ অনেক ভাষায় অনুদিত হয়। প্রাচীন তাফসীরগুলোর মধ্যে তাফসীর আল-তাবারি অন্যতম।


title: তাফসীর আল-তাবারি

text: তাফসীরটি সম্পর্কে ইমাম ইবনে তাইমিয়া বলেন, "আত তাবারির তাফসীর গ্রন্থখানি বিশেষ মর্যাদার অধিকারী, সত্যিই এটি একটি অতুলনীয় তাফসীর গ্রন্থ" (প্রাগুক্ত)। তাফসীরটি রচনায় হাদিসের প্রভাব উল্লেখযোগ্য। ইসলামিক স্কলার এবং ছাত্রদের কাছে এই তাফসীরটি খুব গুরুত্বপূর্ণ।


title: তাফসীর আল-তাবারি

text: তাফসীর


title: তাফসীর আল-তাবারি

text: তাফসীরের তালিকা


title: তাফসীর আল-তাবারি

text: মুহাম্মদ ইবনে জারির আল-তাবারি


title: তাফসীর আল-তাবারি

text: তাফসির-এ-ইবন কাছীর


title: শেন কুও

text: শেন কুও (; ১০৩১-১০৯৫), ভদ্রতামূলক নাম কুন্‌ঝং (存中) এবং ছদ্মনাম মেংকি (বর্তমানে সাধারণত বলা হয় মেংশি) ওয়েং (夢溪翁), ছিলেন সুং রাজবংশের (৯৬০-১২৭৯) সমসাময়িক একজন হান চীনা বহুবিদ্যাবিশারদ বিজ্ঞানী ও কূটনৈতিক। বিদ্যা ও রাষ্ট্রচালনার বহু ক্ষেত্রে সুদক্ষ এই ব্যক্তি ছিলেন একাধারে একজন গণিতজ্ঞ, জ্যোতির্বিজ্ঞানী, আবহবিদ, ভূতাত্ত্বিক, প্রাণীবিদ, উদ্ভিদবিদ, ঔষধ বিশেষজ্ঞ, কৃষিবিদ, প্রত্নতাত্ত্বিক, নৃকুলবিজ্ঞানী, মানচিত্র বিশারদ, বিশ্বকোষ গঠক, সামরিক অধিকর্তা, কূটনৈতিক, হাইড্রলিক ইঞ্জিনিয়ার, আবিষ্কারক, শিক্ষামন্ত্রী, অর্থমন্ত্রী, সরকারী রাজ্য পরিদর্শক, কবি ও সঙ্গীতজ্ঞ। তিনি ছিলেন সুং রাজসভার জ্যোতির্বিজ্ঞান দপ্তরের মুখ্য সচিব ও রাষ্ট্রীয় আতিথেয়তা বিষয়ক সহকারী মন্ত্রী। তাঁর রাজনৈতিক আনুগত্য ছিল সংস্কারপন্থী প্রধানমন্ত্রী ওয়াং আনশির (১০২১-১০৮৬) নেতৃত্বাধীন 'নবনীতি বিভাগের' প্রতি।


title: শেন কুও

text: তাঁর অন্যতম কীর্তি, ১০৮৮ খ্রিঃ রচিত "স্বপ্ন সরোবর রচনাবলী" বা "স্বপ্ন প্রবাহ রচনাবলী"-তে (; "মেংশি বিতান") শেন প্রথম চৌম্বকীয় সূচীমুখ কম্পাসের বর্ণনা দেন, যা পরবর্তীতে দিক নির্ণয়ের কাজে ব্যবহার হতে শুরু করে। ইউরোপে এই যন্ত্রের আবিষ্কর্তা ছিলেন আলেকজান্ডার নেক্যাম (১১৮৭)। শেন চৌম্বক উত্তর মেরুর দিকে চৌম্বক বিষুবলম্বের মানের ভিত্তিতে প্রকৃত উত্তরের ধারণায় উপনীত হন। নিরালম্ব চৌম্বক সূচ নিয়ে পরীক্ষানিরীক্ষা, ও শেনেরই আবিষ্কৃত মধ্যরেখাতল নির্ণয়ের নিখুঁততর পদ্ধতিতে নির্ণীত ধ্রুবতারা ও প্রকৃত উত্তরের দূরত্বের পরিমাপ এই আবিষ্কারের সহায়ক হয়েছিল। মানবসভ্যতার ইতিহাসে কম্পাস যন্ত্রটিকে দিক নির্ণয়ের ক্ষেত্রে আরও উপযোগী করে তোলার ক্ষেত্রে এটি ছিল এক যুগান্তকারী আবিষ্কার, আর ইউরোপে এই ধারণা পৌঁছেছিল সম্ভবত আরও চারশো বছর পর (১৪৫০ এর কাছাকাছি সময়ে তৈরি জার্মান সূর্যঘড়িতে ব্যবহৃত বিষুবলম্বের ধারণায় প্রাথমিক চীনা কম্পাসের সাথে সাদৃশ্য দেখা যায়)।


title: শেন কুও

text: সহকর্মী ওয়েই পুয়ের সাথে শেন কুও চাঁদ এবং গ্রহসমূহের কক্ষপথ নির্ণয়ের লক্ষ্যে পাঁচ বছর ধরে দৈনিক পর্যবেক্ষণের একটি দুরূহ কর্মসূচী নেন, কিন্তু রাজসভায় প্রতিদ্বন্দ্বীদের আপত্তিতে এই পরিকল্পনা বাতিল করতে হয়। তাঁর জ্যোতির্বিজ্ঞান সংক্রান্ত কাজকর্মে শেন কুও আর্মিলারি গোলক, নোমোন ও দর্শন চোঙের উন্নততর নকশা নির্মাণ করেন এবং উন্নততর জল ঘড়ি আবিষ্কার করেন। ভূভাগের রূপ পরিবর্তনের একটি ভূতাত্ত্বিক ধারণার অবতারণা করে শেন কুও ভূ-আকৃতিবিজ্ঞান শাস্ত্রটিতে অবদান রাখেন। এই ধারণাটি লাভ করতে তাঁর সামুদ্রিক জীবাশ্মের জ্ঞান, ভূমিক্ষয়ের ধারণা ও নদীর সঞ্চয়কার্যের জ্ঞান সহায়ক হয়েছিল। তিনি চীনের উত্তরাংশে এক এমন স্থানে প্রস্তরীভূত বাঁশের সন্ধান পান যেখানে সমকালীন জলবায়ুতে বাঁশের বৃদ্ধি অসম্ভব ছিল। এই অভিজ্ঞতার ভিত্তিতে তিনি জলবায়ু পরিবর্তনের ধারণায় উপনীত হন। চীনে প্রথম তাঁরই লেখায় ড্রাই ডক সংক্রান্ত তথ্য পাওয়া যায়, আর সদ্য আবিষ্কৃত পাউন্ড লকের উপযোগিতা সম্বন্ধেও তিনি লেখালেখি করেছিলেন। আরব বিজ্ঞানী আল-হাসান ইবনে আল হাইসাম (৯৬৫-১০৩৯) সূচীছিদ্র ক্যামেরার জনক হলেও শেন কুও চীনে প্রথম এই যন্ত্রটি আবিষ্কার করেন হাইসামের বেশ কয়েক দশক পর। শেন কুও বি শেং-এর (৯৯০-১০৫১) আবিষ্কৃত সঞ্চরণশীল টাইপ মুদ্রণের উপরেও প্রচুর লেখালেখি করেন এবং তাঁর লেখার সূত্রেই পরবর্তী প্রজন্মসমূহে বি শেঙের অবদান অবিস্মৃত হয়ে আছে। চীনের একটি প্রথা অনুযায়ী তিনি একবার সীমান্ত পরিদর্শন করার সময়ে সংশ্লিষ্ট অঞ্চলের একটি ত্রিমাত্রিক মানচিত্র নির্মাণ করেন। একবার একটি যন্ত্র তিনি স্বহস্তে মাটি খুঁড়ে বার করেন এবং কোনও প্রাচীন আড়ধনুক হিসেবে তার বর্ণনা দেন। পরবর্তীকালে জানা যায় ওটি ছিল আসলে একটি জেকবের ছড়ি; এক প্রকার সমীক্ষণ যন্ত্র যা ইউরোপে প্রথম প্রচলন করেন লেভি বেন গার্সন, ১৩২১ খ্রিঃ।


title: শেন কুও

text: "স্বপ্ন সরোবর রচনাবলী" ছাড়াও শেন কুও অনেক লিখেছিলেন, কিন্তু দুর্ভাগ্যজনকভাবে সেই সমস্ত লেখা টিকিয়ে রাখা যায়নি। তাঁর কিছু কবিতা মরণোত্তর রেফারেন্স লেখালেখির মাধ্যমে ইতস্তত নথিভুক্ত আছে। তাঁর মনোযোগের অধিকাংশই বিজ্ঞান ও প্রযুক্তির দিকে নিবিষ্ট থাকলেও ভবিষ্যদ্দর্শন ও অতিলৌকিকের প্রতিও তাঁর আগ্রহ ছিল। তিনি একাধিক ব্যক্তির মুখে শোনা অজ্ঞাত উড়ন্ত বস্তুর চাক্ষুষ অভিজ্ঞতার কথা প্রাঞ্জল ভাষায় বর্ণনা করে গেছেন। প্রাচীন দাওবাদ ও কনফুসীয় ধর্মের বিভিন্ন পুঁথির উপরেও তিনি টীকা লিখে গেছেন।


title: আরুণ

text:
আরুণ (বৈজ্ঞানিক নাম: "Heliophorus epicles (Godart)") এক প্রজাতির ছোট আকারের প্রজাপতি যার শরীর ও ডানা উজ্জ্বল সোনালী রঙের এবং এদের উপরের ডানা ধাতব নীলচে বেগুনী রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
অারুন এর প্রসারিত অবস্থায় ডানার আকার ২৮-৩৪ মিলিমিটার দৈর্ঘ্যের হয়।


title: আরুণ

text: ভারতে প্রাপ্ত আরুন এর উপপ্রজাতি হল-


title: আরুণ

text: ভারতে একমাত্র হিমালয়ে ২০০০ থেকে ৭০০০ ফুট উচ্চতায় এদের দেখা পাওয়া যায়। এছাড়া কুমায়ুন হিমালয় থেকে দক্ষিণ মায়ানমার অবধি এদের দেখা পাওয়া যায়। প্রধানত ঘন জঙ্গলে এরা বসবাস করে।


title: আরুণ

text: প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-


title: আরুণ

text: আরুণের পিছনের ডানা করাতের দাঁতের মতো আকৃতি বিশিষ্ট। ডানা মুড়ে বসলে এদের ডানার নিচের পিঠ উজ্জ্বল সোনালি বর্ণের ও এর ধার বরাবর চওড়া লাল পাড় দেখা যায়। এই লাল পাড় পিছনের ডানা থেকে সামনের ডানা অবধি টানা বিস্তৃত এবং পিছনের ডানায় বেশি চওড়া। এই পাড়ের চারপাশে আবার কালো পাড় দিয়ে ঘেরা এবং এই কালো পাড় ভেদ করে কতগুলি লাল অগ্নিশিখার মতো দাগ দেখা যায়।


title: আরুণ

text: পুরুষ প্রজাপতির প্রসারিত ডানা ধাতব নীলচে বেগুনী রঙের হয় এবং তা চওড়া কালো পাড় দিয়ে ঘেরা। স্ত্রী প্রজাপতির ক্ষেত্রে কালচে বাদামি দুটি ডানার উপর কমলা ছোপ দেখা যায়। পুরুষ ও স্ত্রী উভয়েরই ডানার নিম্নতল উজ্জ্বল হলুদ এবং ডিসক্যাল অংশে কোনো দাগ নেই, তবে মাঝেমধ্যে এদের বেস ও লালরঙা প্রান্তিক অঞ্চলের মধ্যভাগে কিছু বুটি বা ফোঁটা দেখা যায়। ডানার নিম্নতলের প্রান্তিক অঞ্ছলের বর্ণ কালচে ঘন লাল রঙ অতি সুস্পষ্ট এবং পিছনের ডানা থেকে সামনের ডানার শীর্ষভাগ অবধি প্রান্ত বরাবর অবিচ্ছিন্নভাবে বিদ্যমান। পিছনের ডানার নিম্নতলে কোনো সুস্পষ্ট কালো ছোপ চোখে পড়ে না।


title: আরুণ

text: পুরুষ আরুণের ডানার উপরিপৃষ্ট কালচে উজ্জ্বল বর্ণ। সামনের ডানার উপরিতলে ১.৫ মিলিমিটারের বেশি চওড়া পাড় রয়েছে। কখনো কখনো সেলের বাইরের দিকে একটি কমলা রঙের অংশ চোখে পড়ে। পিছনের ডানার উপরিতলে রক্তবর্ণ অঞ্চল অপেক্ষাকৃত কম। এর প্রান্তিক লাল বর্ণ অতি সুস্পষ্ট ও আকর্ষণীয়। পুরুষদের সামনের ডানা বসার সময় শীর্ষভাগ ও টার্মেন (প্রান্তভাগ) সোজা ও অণুভূমিক থাকে।


title: আরুণ

text: স্ত্রী আরুণের ডানার উপরিতল কালচে বাদামি। সামনের ডানার উপরিতলে ডিসক্যাল অঞ্চলে চওড়া কমলা ছোপ থাকে এবং পিছনের ডানার উপরিপৃষ্টে কমলা রঙের প্রান্তিক বন্ধনী থাকে।


title: আরুণ

text: আরুনের শুককীট "Rumex hastatus", sp.ইত্যাদি গাছের পাতার রসালো অংশ আহার করে।


title: অবন্তিকা এক্সপ্রেস

text: অবন্তীকা সুপারফাস্ট এক্সপ্রেস () ভারতের মুম্বাই থেকে ইন্দোরের মধ্যে চলাচলকারী একটি সুপারফাস্ট এক্সপ্রেস ট্রেন। মুম্বাই থেকে ইন্দোরগামী পথে গাড়ি ক্রমাঙ্ক থাকে ১২৯৬১ এবং ইন্দোর থেকে মুম্বাইগামী পথে এর গাড়ি ক্রমাঙ্ক থাকে ১২৯৬২। এইটি প্রতিদিন পরিষেবা প্রদানকারী ট্রেনগুলির একটি।


title: অবন্তিকা এক্সপ্রেস

text: অবন্তীকা নামটির উৎপত্তি অবন্তী থেকে যা উজ্জয়িনীর প্রাচীন নাম। উজ্জয়ন ইন্দোরের উপকণ্ঠেই অবস্থিত একটি ঐতিহাসিক শহরে। অবন্তীকা এক্সপ্রেস মুম্বাইয়ের সাথে ইন্দোরকে সংযুক্তকারী দুটি ট্রেনের একটি অপরটির নাম ইন্দোর দুরন্ত এক্সপ্রেস।


title: অবন্তিকা এক্সপ্রেস

text:
১টি প্রথমশ্রেণীর বাতানুকূলিত, ১টি ২য় শ্রেণীর বাতানুকূলিত, ৫টি ৩য় শ্রেণী বাতানুকূলিত, ১২টি শয়নযান এবং ৪টি সাধারণ অনারক্ষিত বগি আছে। তাছাও ট্রেনটিতে উচ্চমানের পার্সেল বহিও উপলব্ধ।
অবন্তীকা এক্সপ্রেস মুম্বাই থেকে ইন্দোরগামী ১২৯৬১ ক্রম ধারণ কোরে ৮২৯ কিমি পথ ১৩ ঘণ্ঠা ৫৫ মিনিটে অতিক্রম করে। ইন্দোর থেকে মুম্বাইগামী পথে ১২৯৬২ ক্রম ধারণ কোরে একই দূরত্ব ১৩ ঘঃ ৪৫ মিনিট সময়ে অতিক্রমণ করে।
অবন্তীকা এক্সপ্রেস মুম্বাই -> ইন্দোর -> মুম্বাই প্রতিদিন পরিষেবা প্রদান করে।


title: অলিম্পিকে প্যারাগুয়ে

text: প্যারাগুয়ে প্রথম অলিম্পিক গেমসে অংশগ্রহণ করে ১৯৬৮ সালে। অভিষেকের পর থেকে এখন পর্যন্ত অনুষ্ঠিত সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে, শুধু ১৯৮০ সালে যুক্তরাষ্ট্রের নেতৃত্বে বয়কট করেছিল। ২০১৪ সালের শীতকালীন অলিম্পিকের মাধ্যমে প্যারাগুয়ের শীতকালীন গেমসে অভিষেক হয়।


title: অলিম্পিকে প্যারাগুয়ে

text: প্যারাগুয়ের ক্রীড়াবিদগণ ২০০৪ সালের গ্রীষ্মকালীন গেমসে একটি পদক জিতেছে, যাতে তারা পুরুষদের ফুটবলে ০-১ গোলে আর্জেন্টিনা দলের নিকট পরাজিত হয়ে রৌপ্য পদক জিতে।


title: ১৯৩০-এর দশকের ভৌতিক চলচ্চিত্রের তালিকা

text: এখানে নিন্মলিখিত নিবন্ধে ১৯৩০-এর দশকের নির্মিত ভৌতিক চলচ্চিত্রের তালিকা দেয়া আছে:


title: ১৯২০-এর দশকের ভৌতিক চলচ্চিত্রের তালিকা

text: এখানে নিন্মলিখিত নিবন্ধে ১৯২০-এর দশকের নির্মিত ভৌতিক চলচ্চিত্রের তালিকা দেয়া আছে:


title: ১৯১০-এর দশকের ভৌতিক চলচ্চিত্রের তালিকা

text: এখানে নিন্মলিখিত নিবন্ধে ১৯১০-এর দশকের নির্মিত ভৌতিক চলচ্চিত্রের তালিকা দেয়া আছে:


title: ১৯০০-এর দশকের ভৌতিক চলচ্চিত্রের তালিকা

text: এখানে নিন্মলিখিত নিবন্ধে ১৯০০-এর দশকের নির্মিত ভৌতিক চলচ্চিত্রের তালিকা দেয়া আছে:


title: ১৮৯০-এর দশকের ভৌতিক চলচ্চিত্রের তালিকা

text: এখানে নিন্মলিখিত নিবন্ধে ১৮৯০-এর দশকের নির্মিত ভৌতিক চলচ্চিত্রের তালিকা দেয়া আছে:


title: ওয়াং জি-পিং

text: ওয়াং জি-পিং (জন্মঃ১৮৮১ মৃত্যুঃ১৯৭৩) একজন বিখ্যাত চীনা-মুসলমান মার্শাল আর্ট শিল্পী। তিনি একজন বিশ্ববরেণ্য উশু গ্র্যান্ডমাস্টার।


title: ওয়াং জি-পিং

text: চীনের মার্শাল আর্টের কিংবদন্তি ওয়াং জি-পিং ১৮৮১ সালে হেবেই প্রদেশের একটি মার্শাল আর্ট পরিবারে জন্মগ্রহণ করেন। তিনি ১৯২৮ সালে মার্শাল আর্ট ইনস্টিটিউটের শাওলিন কুংফু বিভাগের প্রধান হিসেবে দায়িত্ব পান। এছাড়া তিনি চীনা উশু (Wushu) অ্যাসোসিয়েশনের ভাইস চেয়ারম্যান ছিলেন। মার্কিন, রুশ, জার্মান, জাপানিজ মার্শাল আর্টিস্টদের তিনি পরাজিত করেছেন। ওয়াং এর ছাত্র লিউ জীন শেং "Chin Na Methods" রচনা করেন ঝাও জিয়াং-এর সঙ্গে। চিকিৎসাবিদ্যাতে তাঁর অবদান উল্লেখযোগ্য। তিনি চীনা মেডিসিন এসোসিয়েশন এ দায়িত্ব পালন করেন। এছাড়া তিনি চীনের অনেকগুলো হাসপাতালের উপদেষ্টা ছিলেন। তাই তিনি ডাক্তার ওয়াং নামেও পরিচিত ছিলেন। এছাড়া তাঁর ধর্মবোধের কারণে তাঁকে শাইখ মুহাম্মদ ওয়াংও বলা হয়ে থাকে।


title: ওয়াং জি-পিং

text: দীর্ঘ জীবনের জন্য তিনি একটি বিশেষ ব্যায়ামের নিয়ম কানুন ও পদ্ধতির উন্নতি ঘটান। মার্শাল আর্ট ব্যায়ামের উপর তাঁর কাজগুলো প্রকাশিত হয়েছে। ওয়াং ষষ্ঠ জাতীয় গেমসে মার্শাল আর্ট এবং কুস্তির জন্য বিচারক হিসেবে দায়িত্ব পালন করেন। গণপ্রজাতন্ত্রী চীনের প্রথম প্রধানমন্ত্রী চৌ এন-লাই যখন বার্মা সফরে যান, ওয়াং জি-পিং সাথে যান এবং সেখানে পরিদর্শনের সময় মার্শাল আর্টে অংশগ্রহণ করেন, অথচ তিনি তখন ৮০ বছরের বৃদ্ধ। তিনি ১৯৭৩ সালে ৯৩ বছর বয়সে মৃত্যুবরণ করেন।


title: ওয়াং জি-পিং

text: তাঁর একমাত্র কন্যা ওয়াং জুরং। তাঁর দৌহিত্রী হেলেন উ বর্তমান কালের বিখ্যাত নারী মার্শাল আর্ট শিল্পী।


title: ওয়াং জি-পিং

text: মার্শাল আর্ট


title: ওয়াং জি-পিং

text: মুসলিম


title: ওয়াং জি-পিং

text: ব্রুস লি


title: ওয়াং জি-পিং

text: জ্যাকি চ্যান


ওয়াং জি-পিং


title: স্ট্যানলি জ্যাকসন

text: স্যার ফ্রান্সিস স্ট্যানলি জ্যাকসন জি.সি.এস.আই, জি.সি.আই.ই, কে.এসটি.যে, পিসি (২১ শে নভেম্বর ১৮৭০ - ৯ই মার্চ ১৯৪৭), তার কর্মজীবনের মাননীয় স্ট্যানলি জ্যাকসন হিসাবে পরিচিত ছিলেন। তিনি একজন ইংরেজ ক্রিকেটার, সৈনিক এবং কনজারভেটিভ পার্টির রাজনীতিবিদ ছিলেন।


title: স্ট্যানলি জ্যাকসন

text:
জ্যাকসন লিডসে জন্মগ্রহণ করেন। তাঁর পিতা উইলিয়াম জ্যাকসন, ১ ম ব্যারন এলেরটন। হ্যারো স্কুলে পরা স্ট্যানলির সহপাটি উইনস্টন
চার্চিলই হয়ে উঠেছিলেন একজন পরিশ্রমী পার্লামেন্টারিয়ান ও ভবিষ্যত প্রধানমন্ত্রী। তিনি কেমব্রিজের ট্রিনিটি কলেজে ১৮৮৯ সালে গমন করেন।


title: স্ট্যানলি জ্যাকসন

text: জ্যাকসন কেমব্রিজ ইউনিভার্সিটি, ইংল্যান্ড ও ইয়র্কশায়ারের  খেলেছেন। তিনি রণজিত সিংহজির প্রতিভার লক্ষ্য করেন, একদিকে  তার অগতানুগতিক ব্যাটিং ও রানিং অপরপক্ষে বিশ্ববিদ্যালয়ে নিজের জন্য স্থান করে নিতে সংগ্রামে লিপ্ত, তাই অধিনায়ক হিসেবে তিনি ক্যামব্রিজ প্রথম একাদশে রনজিত সিংহকে অন্তর্ভুক্ত করেন ও এতে Blue অর্জনের ক্ষেত্রে চাপের মুখে ছিলেন। এলান গিবসন বলেন "a much more controversial thing to do than would seem possible to us now". তিনি ১৮৯৪ সালে উইজডেন বর্ষসেরা ক্রিকেটার নামে ভূষিত হন।


title: স্ট্যানলি জ্যাকসন

text: তিনি ১৯০৫ সালে ইংল্যান্ডের পাঁচটি টেস্ট ম্যাচে অধিনায়কত্ব করেন, দুইটিতে বিজয়ী এবং তিনটিতে ড্র করে অ্যাশেজ ধরে রাখাতে সক্ষম হন। প্রথমবারের মত ইংল্যান্ড দলের অধিনায়ক হয়ে তিনি পাঁচ বার টস জিতে গড়ে ৭০.২৮ থেকে ৪৯২ রান এবং ১৫.৪৬ থেকে ১৩ উইকেট লাভ করে ব্যাটিং ও বোলিং এ শীর্ষে অবস্থান করেন। তার এ ২০টি শেষ টেস্ট ম্যাচের সব গুলি ছিল ঘরওয়া যে কারনে সফর করার ফুরসৎ পাননি। জ্যাকসন, ক্রীড়াঙ্গনে সফরের চাইতে বেশির ভাগই ঘরোয়া ম্যাচ রেকর্ডধারী ।


title: স্ট্যানলি জ্যাকসন

text: ক্রিকেটার হিসাবে তার সম্বন্ধে গিবসন লিখেন "a toughness of character, a certain ruthlessness behind the genial exterior... He does not seem to have been a particularly popular man, though he was always a deeply respected one."


title: স্ট্যানলি জ্যাকসন

text: ১৯২১ সালে তিনি MCC-এর প্রেসিডেন্ট ছিলেন।


title: স্ট্যানলি জ্যাকসন

text: হক (Hawke) এর মৃত্যুর পর ১৯৩৮ সালে ইয়র্কশায়ার  CCC-এর প্রেসিডেন্ট হিসেবে Lord Hawke পদে লাভ করেন এবং ১৯৪৭ সালে পর্যন্ত আমৃত্যু  এ পদে অধিষ্ঠিত ছিলেন.


title: স্ট্যানলি জ্যাকসন

text: জ্যাকসন হ্যারো ভলান্টিয়ার্স লেফটেন্যান্ট ছিলেন এবং ১৬ই জানুয়ারী ১৯০০ সালে রাজার নিজের (রয়্যাল ল্যাঙ্কাস্টার রেজিমেন্ট)-এর ৩য় (মিলিশিয়া)ব্যাটালিয়নের অধিনায়ক নিযুক্ত হন। তিনি ২য় বোয়ার যুদ্ধে রেজিমেন্ট সঙ্গে দায়িত্ব পালন করেন এবং ১৯১৪ সালে একজন লেফটেন্যান্ট কর্নেল হয়ে ওয়েস্ট ইয়র্কশায়ার রেজিমেন্টে বদলি হন।


title: স্ট্যানলি জ্যাকসন

text: তিনি ফেব্রুয়ারি ১৯১৫ সালে উপনির্বাচনে সংসদ সদস্য নির্বাচিত হন এবং ৩রা নভেম্বর ১৯২৬ সাল পর্যন্ত হডেনশায়ারের (ইয়র্কশায়ার)প্রতিনিধিত্ব করেন। তিনি যুদ্ধ দপ্তরে (১৯২২-২৩)আর্থিক সচিব হিসেবে দায়িত্ব পালন করেন। তিনি ১৯২৭ সালে বাংলার গভর্নর এবং একই বছর জে.সি.আই.ই নাইট নিযুক্ত হন এবং প্রিভি কাউন্সিলের সদস্য মনোনীত হন। বাংলার গভর্নর থাকা কালে ১৯২৮ সালে মালদা জেলাকে সমবায় আন্দোলনের আওতায় এনে এর প্রচার ও প্রসারে বাংলার মালদা জেলায় কেন্দ্রীয় সমবায় ব্যাংক লিমিটেডের প্রবর্তন করেন। তিনি ১৯৩২ সালে কে.এসটি.জে ভূষিত হন।


title: স্ট্যানলি জ্যাকসন

text: তিনি ১৯৩২ সালে কলকাতা বিশ্ববিদ্যালয়ের সমাবর্তন হলে এক ছাত্রী, বাঙালী বিপ্লবী বীণা দাস খুব কাছে থেকে আগ্নেয়াস্ত্রে দ্বারা গুলি চালান তাকে লক্ষ্য করে। আক্রান্ত হয়ে জ্যাকসন চকিতে সরে যান। রিভলভার থেকে থেকে পাঁচ বার গুলি ছোঁড়া হয়েছিল। তিনি অক্ষত অবস্তায় বেঁচে যান ও মৃদু হেসে বলেন ‘ধোঁয়া বয়ে যাওয়ার আগেই, গভর্নর তার বক্তৃতা শুরু করেন" (even before the smoke had blown away, the Governor resumed his speech amid cheers.) লেফটেন্যান্ট কর্নেল স্যার হাসান সোহরাওয়ার্দী (কলকাতা বিশ্ববিদ্যালয়ের প্রথম মুসলিম উপাচার্য) কর্তৃক আততায়ী ধৃত এবং নিরস্ত্র হয়, যে কারনে তাঁকে বীরত্বের জন্য ‘কিং’ উপাধিতে ভূষিত করা হয়। পরবর্তী বছর জ্যাকসনকে জি.সি.এস.আই. নিযুক্ত করা হয়।


title: স্ট্যানলি জ্যাকসন

text: জ্যাকসন সড়ক দুর্ঘটনায় নিম্নলিখিত জটিলতার লন্ডনে মারা যান। তার অন্ত্যেষ্টিক্রিয়া স্মরণে নারেসবুর্গ বিশপের মন্তব্য "As I gazed down on the rapt faces of that vast congregation, I could see how they revered him as though he were the Almighty, though, of course, infinitely stronger on the leg side."


title: মিশর মান সময়

text: মিশর মান সময় হচ্ছে ।


title: মিশর মান সময়

text: ২০১১ সালের ২১ এপ্রিল, মিশর সরকার দিবালোক সংরক্ষণ সময় বাতিল করে দেয়। মান সময় সারা বছর মেনে চলা হয়, গ্রীষ্মকালে পরিবর্তন ছাড়া।


title: মিশর মান সময়

text: ২০১৪ সালের ৭ মে, মিশরের সরকার ১৫ মে ২০১৪ থেকে তৃতীয় শুক্রবার থেকে গ্রীষ্মকালীন সময় চালুর সিদ্ধান্ত নেয়, রমযান মাস ছাড়া।


title: মিশর মান সময়

text:
২০১৫ সালে মিশরে দিবালোক সংরক্ষণ সময় চালু বিষয়ে গণভোট অনুষ্ঠিত হয়।
২০১৬ সালে, মিশরে দিবালোক সংরক্ষণ সময় শুরু হবে ৭ জুলাই থেকে।


title: ইমাম আয-যাহাবি

text: মুহাম্মদ ইবনে আহমদ ইবনে  উসমান ইবনে কাইয়ুম আবু  আব্দআল্লাহ শামস আদ-দীন আয-যাহাবী () (জন্ম:১২৭৪ - মৃত্যু:১৩৪৮) একজন বিখ্যাত মুহাদ্দিস ও ইসলামি ইতিহাসবেত্তা। তিনি আয-যাহাবী নামে পরিচিত।


title: ইমাম আয-যাহাবি

text: আয-যাহাবী ৫ অক্টোবর ১২৭৪ সালে দামেস্কে জন্মগ্রহণ করেন, তাঁর পিতামহ উসমানের সময় থেকে তাঁর পরিবার সেখানে বসবাস করে আসছিলো। তিনি মাঝে মাঝে তার পিতার পেশার কারণে নিজেকে ইবনুল যাহাবী (স্বর্ণকারের পুত্র) হিসেবে পরিচয় দিতেন।


title: ইমাম আয-যাহাবি

text: তিনি আঠারো বছর বয়সে হাদিস শিক্ষার জন্য দামেস্ক থেকে বালবেক, হিমস, হামা, আলেপ্পো, নাবুলুস, কায়রো, আলেকজান্দ্রিয়া, জেরুজালেম, হিজাজ ইত্যাদি স্থানে ভ্রমণ করেন । শিক্ষা সমাপ্ত হলে দামেস্ক ফিরে আসেন এবং শিক্ষকতা ও হাদিস গবেষণা শুরু করেন। তাঁর শিক্ষকদের মধ্যে ২ জন উল্লেখযোগ্য ইমাম হলেনঃ ইমাম ইবনে তাইমিয়া এবং ইবনে দাকিকুল ইদ। তিনি ১০০ জনের বেশি নারী ইসলামিক স্কলারের কাছে শিক্ষালাভ করেন। তাঁর সবচেয়ে গুরুত্বপূর্ণ শিক্ষিকা জায়নাব বিনতে উমার আল কিন্দি ছিলেন বিখ্যাত নারী মুহাদ্দিস।


title: ইমাম আয-যাহাবি

text:
তাঁর হাদিস, ফিকহ ও আকিদার উল্লেখযোগ্য শিক্ষকগণ হলেনঃঅল্পবয়সেই তিনি ইতিহাসবিদ, জীবনীকার এবং হাদিস শাস্ত্রের বিশেষজ্ঞ পরীক্ষক হিসাবে ব্যাপক সুনাম অর্জন করেন। তাঁর প্রায় ১০০ টি রচনার বেশিরভাগ-ই গুরুত্বপূর্ণ। হাদিস ও ইতিহাসের পাশপাশি রিজালশাস্ত্রে তাঁর অবদান অপরিসীম। এছাড়া তিনি চিকিৎসাবিদ্যা নিয়েও কাজ করেছেন। বিশেষ করে ভবিষ্যদ্বাণীপূর্ণ চিকিৎসাকর্ম সংক্রান্ত কাজে তার উপস্থাপনায় সহজবোধ্যতা ছিল।
তাঁর শিক্ষার প্রভাবে পরবর্তীকালে জন্ম হয় জগৎবিখ্যাত মুহাদ্দিস ইবনে হাজার আসকালানী এবং নাসির আল দিমাশকির । তাঁর রচিত কিতাবগুলো থেকে এখনো ইসলামিক স্কলার ও ছাত্ররা জ্ঞানলাভ করে থাকেন। এই ৭০০ বৎসর যাবত তাঁর কিতাবগুলো পঠন-পাঠন হয়ে আসছে, এবং এখনো সমান জনপ্রিয়তা ধরে রেখেছে।


title: ইমাম আয-যাহাবি

text:
ইমাম আয-যাহাবি বৃদ্ধ বয়সে দৃষ্টিশক্তি হারিয়ে ফেলেন এবং এর ২ বৎসর পর ১৩৪৮ সালে এই মহান ইমাম মৃত্যুবরণ করেন। মৃত্যুকালে তাঁর যে ৩ সন্তান (এক কন্যা ও দুই পুত্র) জীবিত ছিলেন তারা হলেনঃ
একমাত্র কন্যা আমাত আল আযিয এবং ২ পুত্র: আব্দুল্লাহ ও আবু হুরাইরা আব্দুর রহমান।


title: ইমাম আয-যাহাবি

text:
ইমাম আল- সুয়ুতি বলেনঃ
৪। The Female Teachers of the Historian of Islam: al-Ḏh̲ahabī (PDF)
৫। " al-Ḏh̲ahabī." Encyclopaedia of Islam, Second Edition. Brill Online , 2012. Reference. Princeton University Library. 09 June 2012
৬। al-Sakhawi, al-Daw' al-Lami` (8:103).
৭। Cf. al-`Uluw (Abu al-Fath) and al-Muqiza (Ibn Wahb).
৮। Siyar A`lam al-Nubala [SAN] (17:118–119 #6084, 16:300–302 #5655).
৯। Emilie Savage-Smith, "Medicine." Taken from Encyclopedia of the History of Arabic Science, Volume 3: Technology, Alchemy and Life Sciences, pg. 928. Ed. Roshdi Rashed. London: Routledge, 1996.
১০। Ibn Hajar, al-Mu`jam (p. 400 #1773)
১১। Ibn Hajar, al-Mu`jam (p. 400 #1774).
১২। http://www.sunnah.org/history/Scholars/al_dhahabi.htm


title: ঘূর্ণিঝড় রোয়ানু

text: রোয়ানু একটি ছোট ঘূর্নিঝড় যা ২১ মে বাংলাদেশের উপকূল অঞ্চলে এবং ভারতে আংশিক আঘাত হানে। পায়রা সমুদ্র বন্দর থেকে ১৩৫ কিলোমিটার দূরে ঘূর্ণিঝড় রোয়ানু এর উৎপত্তিস্থল। ধারনা করা হয় ঘূর্ণিঝড় রোয়ানুর ব্যাপ্তি ছিল দুটি বাংলাদেশের সমান আকৃতির।


title: ঘূর্ণিঝড় রোয়ানু

text: এশিয়া-প্রশান্ত মহাসাগরীয় অঞ্চলের সাগর তীরের আট দেশের আবহাওয়া দপ্তর ও বিশ্ব আবহাওয়া সংস্থার দায়িত্বপ্রাপ্ত প্যানেলের তালিকা অনুযায়ী এ ঘূর্ণিঝড়ের নাম দেওয়া হয়েছে ‘রোয়ানু’। মালদ্বীপ এ নামটি প্রস্তাব করেছিল। রোয়ানু শব্দটিও মালদ্বীপের। এর অর্থ নারিকেলের ছোবড়ার তৈরি দড়ি।


title: ঘূর্ণিঝড় রোয়ানু

text: ঘূর্ণিঝড়টির প্রাক্কালে এটি চট্টগ্রাম তটরেখা বরাবর আঘাত হানার সম্ভবনা ছিল ,আনুষ্ঠানিকভাবে ২০ লক্ষ মানুষকে নিরাপদ আশ্রয় কেন্দে স্থানান্তর করার ঘোষনা দেওয়া হয়. ঘূর্ণিঝড়টির ফলে ৪ টি দেশের ২০৩ জন নিহত হয়। অনেক মানুষ মারা যায় যখন ঘূর্নিঝড় এর ফলে অনেক বড় বড় ঢেউ উঠে। এখনো ৪০ জন নিখোঁজ রয়েছে।


title: ঘূর্ণিঝড় রোয়ানু

text:
সরকারি হিসাবে ২৪ জনের মৃত্যুর খবর পাওয়া গেছে। বিভিন্ন স্থানে প্রায় ১০০ কিলোমিটার বেগে ঝোড়ো বাতাস বয়ে যাওয়ায় লক্ষাধিক ঘরবাড়ি তছনছ হয়েছে। জলোচ্ছ্বাসে অধিকাংশ উপকূলীয় জেলার বেড়িবাঁধ ভেঙে যাওয়ার ফলে মানুষের ঘরবাড়ি, রাস্তাঘাট, মাছের ঘের ইত্যাদি ব্যাপকভাবে ক্ষতিগ্রস্ত হয়েছে।
মার্কিন যুক্তরাষ্ট্রে ন্যাভাল রিসার্চ ল্যাবরেটরি থেকে ঘূর্ণিঝড় রোয়ানু সম্পর্কিত তথ্য


title: ২০১৬-এর ভৌতিক চলচ্চিত্রের তালিকা

text: ২০১৬ সালে মুক্তিপ্রাপ্ত ভৌতিক চলচ্চিত্রের তালিকা :


title: ইয়ানেরো

text: ইয়ানেরো (, , "plainsman") হয় ভেনেজুয়েলিয় বা কলম্বিয় হার্ডার। এই নামটি পশ্চিম ভেনিজুয়েলা এবং পূর্ব কলোমবিয়ার ইয়ানোস তৃণভূমি থেকে অধিষ্ঠিত হয়েছে। ইয়ানেরো মূলত স্প্যানিশ ও ভারতীয়দের অংশ ছিল এবং যাদের সঙ্গীতের একটি স্বতন্ত্র ধারা সহ একটি শক্তিশালী সংস্কৃতি রয়েছে।


title: পুরস্কার (চলচ্চিত্র)

text: পুরস্কার ১৯৮৩ সালে মুক্তিপ্রাপ্ত বাংলাদেশী বাংলা ভাষার শিশুতোষ চলচ্চিত্র। সৈয়দ শামসুল হকের কাহিনী, সংলাপ ও চিত্রনাট্যে চলচ্চিত্রটি পরিচালনা করেছেন সি বি জামান। এতে প্রধান চরিত্রে অভিনয় করেছেন সুমন, শাকিল, বুলবুল আহমেদ, জয়শ্রী কবির প্রমুখ। চলচ্চিত্রটি ১৯৮৩ সালের জাতীয় চলচ্চিত্র পুরস্কারে শ্রেষ্ঠ চলচ্চিত্রসহ পাঁচটি পুরস্কার অর্জন করে। জাতীয় পুরস্কার পাবার পাশাপাশি আন্তর্জাতিকভাবে ভারতের 'গোয়া চলচ্চিত্র উৎসব', 'দিল্লী আন্তর্জাতিক উৎসব' ও রাশিয়ার 'তাশখান্দ চলচ্চিত্র উৎসব'-এ প্রদর্শন করা হয়।পুরস্কার চলচ্চিত্রটির সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমেদ, সাবিনা ইয়াসমিন, সামিনা চৌধুরী, আবিদা সুলতানা।


title: পুরস্কার (চলচ্চিত্র)

text: জাতীয় চলচ্চিত্র পুরস্কার


title: বরুণ ধবন

text: বরুণ ধবন (জন্ম: ২৪ এপ্রিল, ১৯৮৭) হলেন একজন ভারতীয় অভিনেতা। তিনি হিন্দি চলচ্চিত্রে অভিনয় করেন। বরুণ ধবনের বাবা হলেন চলচ্চিত্র পরিচালক ডেভিড ধবন। তিনি নটিংহ্যাম ট্রেন্ট ইউনিভার্সিটি থেকে বিজনেস ম্যানেজমেন্ট নিয়ে পড়াশোনা করেন। এরপর ২০১০ সালে তিনি করণ জোহরের ড্রামা চলচ্চিত্র "মাই নেম ইজ খান"-এ সহকারী পরিচালকের কাজ করেন। ২০১২ সালে করণ জোহরের রোম্যান্টিক কমেডি ছবি "স্টুডেন্ট অফ দ্য ইয়ার"-এ বরুণ ধবন প্রথম অভিনেতা হিসেবে আত্মপ্রকাশ করেন। এই ছবিতে অভিনয় করার জন্য তিনি বেস্ট মেল ডেব্যু বিভাগে ফিল্মফেয়ার অ্যাওয়ার্ডের জন্য মনোনীত হন।


title: বরুণ ধবন

text:
"হাম্পটি শর্মা কি দুলহানিয়া" (২০১৪) নামে একটি রোম্যান্স এবং "এবিসিডি ২" (২০১৫) নামে একটি ড্যান্স চলচ্চিত্রে অভিনয় করে বরুণ ধবন বলিউডে নিজের কর্মজীবন প্রতিষ্ঠা করেন। দুটি ছবিই বিশ্বব্যাপী ব্যবসা করেছিল। শ্রীরাম রাঘবনের ক্রাইম থ্রিলার "বদলাপুর" (২০১৫) চলচ্চিত্রে এক প্রতিহিংসকের চরিত্রে অভিনয় করে তিনি ফিল্মফেয়ার অ্যাওয়ার্ড ফর বেস্ট অ্যাক্টর বিভাগে মনোনয় পান এবং সমালোচকদের প্রশংসা অর্জন করেন।
১৯৮৭ সালের ২৪ এপ্রিল এক পাঞ্জাবি পরিবারে বরুণ ধবনের জন্ম। তাঁর বাবা হলেন চিত্র পরিচালক ডেভিড ধবন ও মা হলেন করুণা ধবন। বরুণ ধবনের দাদা রোহিত ধবনও একজন চিত্র পরিচালক। বরুণ ধবন যুক্তরাজ্যের নটিংহ্যাম ট্রেন্ট ইউনিভার্সিটি থেকে বিজনেস ম্যানেজমেন্টে একটি ডিগ্রি অর্জন করেন। অভিনেতা হিসেবে কর্মজীবন শুরু করার আগে তিনি করণ জোহর পরিচালিত "মাই নেম ইজ খান" (২০১০) ছবিতে সহকারী পরিচালকের কাজ করেছিলেন।


title: বরুণ ধবন

text: দু-বছর পরে ধবন প্রথম অভিনেতা হিসেবে কাজ করেন করণ জোহরের রোম্যান্টিক কমেডি "স্টুডেন্ট অফ দ্য ইয়ার" ছবিতে। এই ছবিতে তাঁর সহ-অভিনেতা ছিলেন সিদ্ধার্থ মালহোত্রা ও আলিয়া ভট্ট। এই ছবিতে বরুণ ধবনের চরিত্রটির নাম রোহন নন্দ। সে এক ধনী ব্যবসায়ীর কিশোর পুত্র। নিজের প্রেমিকা (অভিনয়ে আলিয়া ভট্ট) ও প্রিয় বন্ধুর (অভিনয়ে সিদ্ধার্থ মালহোত্রা) সঙ্গে সে বার্ষিক স্কুল চ্যাম্পিয়নশিপ জয়ের জন্য প্রতিযোগিতার অবতীর্ণ হয়েছে। বলিউড হাঙ্গামার চলচ্চিত্র সমালোচক তরণ আদর্শ বরুণ ধবন সম্পর্কে লেখেন যে, তিনি “একজন মেধাবী ব্যক্তিত্ব। তাঁকে দেখে অবাক হতেই হয়।” সিএনএন-আইবিএন-এর রাজীব মসন্দ লেখেন, “বরুণ ধবন একজন আত্মবিশ্বাসী ও সুদর্শন অভিনেতা। তিনি সহজেই হাস্যরসাত্মক ও দুর্বল দৃশ্যগুলি সহজে সামলাতে সক্ষম হয়েছেন।” "স্টুডেন্ট অফ দ্য ইয়ার" সফল হয়। বিশ্বব্যাপী এই ছবিটি ব্যবসা করে।


title: বরুণ ধবন

text: ২০১৪ সালে বরুণ ধবন অভিনীত দুটি ছবি মুক্তি পায়। প্রথমে তিনি "ম্যায় তেরা হিরো" (২০১৪) নামে একটি কমেডি ছবিতে অভিনয় করেন। এই ছবিটি ছিল তেলুগু ছবি "কান্দিরীগা"-র রিমেক। ছবিটি প্রযোজনা করে বালাজি মোশন পিকচার্স এবং পরিচালনা করেন বরুণ ধবনের বাবা ডেভিড ধবন। বরুণ ধবন এই ছবিতে শ্রীনাথ ‘সীনু’ প্রসাদ নামে এক হঠকারী বদমায়েশ ছেলের চরিত্রে অভিনয় করেন। সে ইলিনা ডি’ক্রুজের চরিত্রটির প্রেমে পড়ে। কিন্তু নার্গিস ফাখরির চরিত্রটি তাকে প্রলুব্ধ করে। "ফিল্মফেয়ার"-এর রেদিটা ট্যান্ডন বরুণ ধবনের হাস্যরসাত্মক দৃশ্যে অভিনয়ের প্রশংসা করেন এবং তাঁকে গোবিন্দা ও প্রভুদেবার সঙ্গে তুলনা করেন। "ম্যায় তেরা হিরো" বাণিজ্যিকভাবে সফল হয়।


title: বরুণ ধবন

text: রোম্যান্টিক কমেডি ছবি "হাম্পটি শর্মা কি দুলহানিয়া" ছবিতে বরুণ ধবন রাকেশ ‘হাম্পটি’ শর্মা নামে এক পাঞ্জাবি ছেলের চরিত্রে অভিনয় করে। এই ছেলেটি মেয়েদের পিছনে লেগে বেড়ায়। শেষে সে এক বাগদত্তা নারীর প্রেমে পড়ে যায়। এই ছবিতে তাঁর সহ-অভিনেতারা ছিলেন আলিয়া ভট্ট ও সিদ্ধার্থ শুক্ল। ছবিটিকে করণ জোহরের "দিলওয়ালে দুলহানিয়া লে জায়েঙ্গে" (১৯৯৫) ছবিটির প্রতি শ্রদ্ধার্ঘ্য হিসেবে বর্ণনা করা হয়। উল্লেখ্য, করণ জোহর "হাম্পটি শর্মা কি দুলহানিয়া" ছবিটির প্রযোজক ছিলেন। "ইন্ডিয়া টুডে"-র রোহিত খিলনানি বরুণ ধবনের অভিনয়ের প্রশংসা করেন। "মিন্ট" পত্রিকার নন্দিনী রামনাথ বলেন যে, ছবির “সামান্য কয়েকটি শান্ততর দৃশ্যে” তাঁর উপস্থিতি উল্লেখযোগ্য। "হাম্পটি শর্মা কি দুলহানিয়া" সেই বছরের অন্যতম বাণিজ্য-সফল ছবির তালিকাভুক্ত হয়। বিশ্বব্যাপী এই ছবিটি ব্যবসা করে।


title: বরুণ ধবন

text: পরিচালক শ্রীরাম রাঘবনের ক্রাইম থ্রিলার "বদলাপুর" (২০১৫) ছবিতে বরুণ ধবনকে এমন এক চরিত্রে অভিনয় করতে দেখা যায়, যে ১৫ বছর পর তার স্ত্রী ও পুত্রের খুনের বদলা নেয়। এই চরিত্রটিতে অভিনয় বরুণ ধবনের কাছে ছিল এক ‘ভীতিপ্রদ’ অভিজ্ঞতা। তিনি এই ছবিতে অভিনয় করতে গিয়ে এক সময় হতাশাগ্রস্থ হয়ে পড়েন এবং অভিনয়ের ইচ্ছা হারিয়ে ফেলেন। রিডিফ.কম-এর রাজা সেন বরুণ ধবনের অভিনয় প্রতিভার প্রশংসা করে লেখেন যে, তিনি “তাঁর সরল সৌন্দর্যকে ঢেকে দিয়েছেন – কিন্তু উল্লেখযোগ্যভাবে তাঁর খানিক দুর্ভাগ্যগ্রস্থ প্রকৃতিগত ভালো-লাগানোটিকে ঢাকেননি – তিনি আগ্নেয়গিরির মতো জ্বলে উঠেছেন, প্রায়শ চোখ দিয়েই তিনি কথা বলেছেন।” এই ছবিতে অভিনয় করে তিনি ফিল্মফেয়ার অ্যাওয়ার্ড ফর বেস্ট অ্যাক্টর বিভাগে মনোনয়ন পান।


title: বরুণ ধবন

text: এরপর বরুণ ধবন ড্যান্স ফিল্ম ""-এর সিকোয়েল "এবিসিডি ২"-এ শ্রদ্ধা কাপুরের বিপরীতে অভিনয় করেন। এই ছবিটি ২০১২ সালের ওয়ার্ল্ড হিপ হপ ড্যান্স চ্যাম্পিয়নশিপ-বিজয়ী সুরেশ মুকুন্দ নামে মুম্বই-নিবাসী এক নৃত্যশিল্পীর জীবন নিয়ে নির্মিত। এতে বরুণ ধবন সুরেশ মুকুন্দের চরিত্রে অভিনয় করেন। রয়টার্সের সমালোচক শিল্পা জামখান্দিকর ছবিটির সমালোচনা করে বলেন, একমাত্র বরুণ ধবনই এই ছবিটির সম্পদ। তিনি লেখেন, “তাঁর (বরুণ ধবন) সৎ অভিনয় ছাড়া, ছবিটি একটি মিউজিক ভিডিওর ঝুড়িতে পরিণত হতে পারত।” "এবিসিডি ২" বিশ্বব্যাপী ব্যবসা করে। বক্স অফিস ইন্ডিয়ায় ছবিটির বাণিজ্যিক সাফল্যকে বরুণ ধবনের তারকা ক্ষমতার উত্থানের কারণ হিসেবে বিবেচনা করা হয়। সেই বছর তাঁর অভিনীত শেষ ছবিটি ছিল রোহিত শেঠির এনসেম্বেল অ্যাকশন ড্রামা "দিলওয়ালে"। এই ছবিতে তাঁর সঙ্গে অভিনয় করেন শাহরুখ খান, কাজল ও কৃতি সানোন। এই ছবিতে তিনি শাহরুখ খানের ছোটোভাইয়ের চরিত্রে অভিনয় করেন। সমালোচকরা ছবিটির প্রশংসা না করলেও এটি বাণিজ্যিকভাবে সফল হয়।


title: বরুণ ধবন

text: ২০১৬ সালে বরুণ ধবন এর অ্যাকশন ড্রামা "ডিশুম" মুক্তি পায়। এই ছবিতে তাঁর সহ-অভিনেতারা হলেন জন আব্রাহাম ও জ্যাকেলিন ফার্নান্ডেজ। ছবিটির পরিচালক বরুণ ধবনের দাদা রোহিত ধবন। এটি ব্যবসায়িকভাবে সফল হয়। ২০১৭ সালে তিনি আলিয়া ভট্টের বিপরীতে "বদ্রীনাথ কি দুলহানিয়া" ছবিতে অভিনয় করেন। ছবিটি "হাম্পটি শর্মা কি দুলহানিয়া" ছবি দিয়ে শুরু হওয়া ফ্র্যাঞ্চাইসির দ্বিতীয় ভাগ। একই বছরে তিনি "জুড়ওয়া ২" নামে একটি ছবিতে অভিনয় করেন। এই ছবিটি ১৯৯৭ সালের কমেডি ছবি "জুড়ওয়া"-র সিকোয়েল। দুটি ছবিই ব্যবসায়িকভাবে সফল হয়। ২০১৮ সনে তিনি অক্টোবর ছবিতে অভিনয় করেন। সুজিত সরকার পরিচালিত এই ছবিতে তার বিপরিতে অভিনয় করেন নবাগত বানিতা সান্ধু। ছবিটিতে বরুনের অভিনয় সমালোচকরা পছন্দ করলেও এটি ব্যবসায়িকভাবে সফল হয় নি। এই বছর তার নামক আরেকটি ছবি মুক্তি পাবে। এ ছবিতে তার বিপরীতে আছে আনুস্কা শরমা। এছাড়াও তিনি ক্যাটরিনা কাইফ এর সাথে একটি নাচের ছবিতে অভিনয়ের জন্য চুক্তিবদ্ধ হয়েছেন। ছবিটি ২০১৯ সালে মুক্তি পাবে। ছাড়াও তিনি করন জহর প্রযজিত রানভুমি ছবির জন্য চুক্তিবদ্ধ হয়েছেন যা ২০২০ সনে মুক্তি পাবে।


title: বরুণ ধবন

text: অভিনয়ের পাশাপাশি বরুণ ধবন নাটক করেন এবং দুটি পুরস্কার বিতরণি অনুষ্ঠানে সহকারী-সঞ্চালকের দায়িত্ব পালন করেছেন। ২০১৩ সালে তিনি ফিল্মফেয়ার, স্ক্রিন ও স্টারডাস্ট পুরস্কার বিতরণি অনুষ্ঠানে এবং হংকঙে একটি অনুষ্ঠানে নৃত্য পরিবেশনা করেছেন। ২০১৩ সালে তিনি সিদ্ধার্থ মালহোত্রা ও আয়ুষ্মান খুরানার সঙ্গে স্টারডাস্ট পুরস্কার বিতরণি অনুষ্ঠানে সঞ্চালনা করেন এবং ৫৯তম ফিল্মফেয়ার অ্যাওয়ার্ডস অনুষ্ঠানের একটি অংশের সঞ্চালনা করেন। তিনি ২০শ স্ক্রিন অ্যাওয়ার্ডস অনুষ্ঠানেও অংশ নেন এবং শাহরুখ খান ও রিচা চাড্ডার সঙ্গে সহকারী-সঞ্চালকের ভূমিকা পালন করেন। ২০১৩ সালে তিনি সিদ্ধার্থ মালহোত্রা, আলিয়া অট্ট, আদিত্য রায় কাপুর, শ্রদ্ধা কাপুর ও হুমা কুরেশির সঙ্গে একটি বিশেষ অনুষ্ঠানে অংশ নেন। এই অনুষ্ঠানটি আয়োজিত হয়েছিল উত্তরাখণ্ড রাজ্যের বন্যা-দুর্গতদের সাহায্যার্থে।


title: ২০০৬ সান সালভাদোর অ্যাটেনকোয় নাগরিক বিক্ষুদ্ধতা

text: সান সালভাদোর অ্যাটেনকোয় নাগরিক বিক্ষুদ্ধতা শুরু হয়েছিল বুধবার, ৩ মে ২০০৬ সালে, যখন সেখানকার পুলিশ মেক্সিকো সিটি থেকে প্রায় দূরবর্তী মেক্সিকো রাজ্যের টেক্সকোকোর একটি স্থানীয় বাজার থেকে ৬০ জন ফুল বিক্রেতার একটি দলকে প্রতিহত করে। সহিংসতা এড়াতে ও প্রতিরোধকারীদের বিরুদ্ধে মেক্সিকো পুলিশ গ্রেপ্তার আদেশ জারি করে। ২০০২ সালে, ফুল বিক্রেতারা উত্তরপূর্ব মেক্সিকো সিটির প্রায় দূরবর্তী সান সালভাদোর অ্যাটেনকোর একটি ক্ষুদ্র প্রতিবেশী সম্প্রদায়ের নিকট আবেদন জানান, তাদের জমির উপর একটি বিমানবন্দরের উন্নয়ন প্রতিরোধের জন্য। অ্যাটেনকোর অধিবাসীরা তাদের শহরের নিকটবর্তী টেক্সকোকো মূখী মহাসড়ক অবরোধ করেন। এর প্রতিক্রিয়ায়, অবরোধ প্রতিহত করতে শত শত রাজ্য পুলিশ নিয়োগ করা হয়েছিল, কিন্তু পাঁচবার চেষ্টার পর তারা ব্যর্থ হয়।


title: সুফিয়ান ইবনে উয়াইনাহ

text: সুফিয়ান ইবনে উয়াইনাহ () (৭২৫ – ) তাবেঈ-পরবর্তী যুগের মক্কার বিখ্যাত ইসলামিক পন্ডিত। ইসলামের তৃতীয় প্রজন্ম তাবে-তাবেঈদের উল্লেখযোগ্য ব্যক্তিবর্গের মধ্যে তিনি অন্যতম। তিনি মূলত হাদিস ও তাফসীর শাস্ত্রের তৎকালীন অন্যতম শ্রেষ্ঠ পণ্ডিত ছিলেন। ইমাম আয-যাহাবি তাঁকে "শাইখুল ইসলাম" হিসেবে অভিহিত করেন।


title: সুফিয়ান ইবনে উয়াইনাহ

text: ইবনে উয়াইনাহর পিতা উয়াইনাহ ইবনে আবি ইমরান মূলত ছিলেন কুফার অধিবাসী, পরবর্তীতে মক্কায় স্থানান্তরিত হন। ইবনে উয়াইনাহ ৭২৫ সালে জন্মগ্রহণ করেন। তাঁর শিক্ষকদের মধ্যে ইমাম আয-যুহরি, আমর ইবনে দিনার উল্লেখযোগ্য। তিনি মক্কায় বাস করতেন। তাঁর ৯ জন ভাই ছিল, তাঁদের মধ্যে উল্লেখযোগ্য ৪ জন হলেন মুহাম্মাদ, ইব্রাহিম, আদম ও ইমরান।


title: সুফিয়ান ইবনে উয়াইনাহ

text: ইবনে উয়াইনাহ একজন নির্ভরযোগ্য রাবি (হাদিস বর্ণনাকারী) ছিলেন। তাঁর ছাত্রদের মধ্যে ইমাম শাফিঈ ছিলেন জগৎবিখ্যাত ইমাম।


title: সুফিয়ান ইবনে উয়াইনাহ

text: ইবনে উয়াইনাহ ৮১৪ সালে ৯১ বছর বয়সে মক্কায় মৃত্যুবরণ করেন।


title: সুফিয়ান ইবনে উয়াইনাহ

text: ইবনে উয়াইনাহ ইমাম মালিকের "মুয়াত্তা" অনুসরণ করে হাদিস সংকলন  করেন। হাদিস সংকলনটি "আল-জামি" নামে পরিচিত। তিনি তাফসীর নিয়েও কাজ করেন।


title: অলিম্পিকে পেরু

text: পেরু প্রথম অলিম্পিক গেমসে অংশগ্রহণ করে ১৯০০ সালে। এরপর পেরু অফিসিয়ালিভাবে ১৭টি গ্রীষ্মকালীন এবং ২টি শীতকালীন অলিম্পিয়াডে প্রতিদ্বন্দ্বিতা করেছে। শীতকালীন অলিম্পিক গেমসে প্রথম অংশগ্রহণ করে ২০০০ সালে।


title: অলিম্পিকে পেরু

text: পেরুর ক্রীড়াবিদগণ একটি স্বর্ণ পদকসহ মোট ৪টি পদক জিতেছে, যার তিনটি শ্যুটিংয়ে এবং একটি ভলিবলে। প্রথম পদক জিতে ১৯৪৮ লন্ডন গেমসে।


title: অলিম্পিকে পেরু

text: পেরুর জাতীয় অলিম্পিক কমিটি ১৯২৪ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৩৬ সালে।


title: টুয়া

text: টুয়া (বৈজ্ঞানিক নাম: "Junonia orithya (Linnaeus)") এক প্রজাতির মাঝারি আকারের প্রজাপতি যার শরীর ও ডানা কালচে এবং উজ্জ্বল নীলাভ রঙের এবং এদের পিছনের ডানায় কমলা এবং হলুদ ব্ররনের চোখ দেখা যায়। এরা ‘নিমফ্যালিডি’ গোত্রের সদস্য।


title: টুয়া

text: ভারতে প্রাপ্ত টুয়ার উপপ্রজাতিসমূহ হল-টুয়া এর প্রসারিত ডানার আকার ৪০-৬০ মিলিমিটার। সাধারণত এরা বসার সময় ডানাগুলিকে ১৩০-১৪০ ডিগ্রী কৌনিক অবস্থানে রাখে।


title: টুয়া

text: এরা প্রধানত সমভূমির প্রজাপতি। কিন্তু সাধারনত সারা ভারতেই এদের দেখা পাওয়া যায়। অনতিউচ্চ পাহাড়ি এলাকায় সাধারনত এদের দেখা যায়। কিন্তু কখনো কখনো এদের ৯০০০ ফুট উচ্চতাতেও দেখতে পাওয়া যায়। সিকিম হিমালায়ে ৬৫০০ ফুট উচ্চতায় অনেক সময় দেখা যায় এদের। ভারত ছাড়াও শ্রীলঙ্কা,নেপাল,মায়ানমার,এশিয়া মাইনর থেকে জাপান,আফ্রিকা,মালয়েশিয়া ও অস্ট্রেলিয়ায় এদের দেখতে পাওয়া যায়।


title: টুয়া

text:
এদের পিছনের ডানার পৃষ্ঠভাগ উজ্জ্বল নীল বর্ণের। পিছনের ডানার শেষে এবং সামনের ডানার সামনে থেকে প্রায় এক-ত্তৃতীয়াংশ গাঢ় কালো। সামনের ডানার শীর্ষ খয়রি রঙের হয়। এর উপর আবার দুটো সাদা পটি থাকে।সামনের ও পিছনের উভয় ডানা জোড়াতেই দুটো করে চোখ থাকে এবং পার্শ্বপ্রান্তে খয়রি পাড় থাকে।
ডানার নীচের পিঠের রঙ ম্যাটমেটে,ধুসর ও খয়রি মেশানো।


title: টুয়া

text: এদের উড়ান বেশ দুর্বল কিন্তু চঞ্চল ওড়ার ভঙ্গি তবে অনেকক্ষণ একটানা ওড়ে না। টুয়াদের বিকালের দিকে মাটিতে বসে বিশ্রাম করে।


title: টুয়া

text: এই শূককীট ,, ইত্যাদি গাছের পাতার রসালো অংশ আহার করে।


title: মধ্যযুগীয় স্পেন

text: অনেকভাবে স্পেনের ইতিহাস স্মরণীয় হয়ে আছে। দখলকারী শাসকেরা তাঁদের বিলুপ্ত হয়ে যাওয়া সংস্কৃতিকে এ উপত্যকায় ফিরিয়ে এনেছেন। ৪০৮ সালে হিস্পানিয়ার ভূমধ্যসাগরীয় উপকূলভূমিতে ভ্যান্ডালস ও অ্যালানস অবতরণ করলে মধ্যযুগীয় স্পেনের ইতিহাসের দিগন্ত উন্মোচিত হয়। আইবেরীয় রাজতন্ত্র আরিয়ানিস্ত ভিসিগোথস তাঁদের রাজা রেকার্ডকে ৫৮৭ সালে ক্যাথলিক ধর্মে দীক্ষিত করেন। অভিবাসনের যুগে স্পেনে ভিনিগোথিক সংস্কৃতি দেখা যায়।


title: মধ্যযুগীয় স্পেন

text: ৭১১ সাল থেকে আফ্রিকার উত্তরাংশে মুসলিম রাজবংশ ইউরোপে প্রবেশ করে। ফলশ্রুতিতে মুসলিম বনাম খ্রিস্টানদের মধ্যকার যুদ্ধের স্ফুলিঙ্গ ছড়ায় যা রেকনকুইস্তা বা রেকনকুইস্ত নামে পরিচিতি পায়। জিব্রাল্টার প্রণালী দিয়ে তাঁরা প্রবেশ করেছিল। প্রায় ১০ বছরে ছড়িয়ে-ছিটিয়ে থাকা আধুনিককালের পর্তুগাল ও স্পেন থেকে ফ্রান্সের দক্ষিণাংশ থেকে সৈনিকেরা তাঁদের সাথে যোগ দেয়। মুসলিম ও খ্রিস্টানদের মধ্যকার এ সীমান্ত ৭০০ বছরের যুদ্ধে দক্ষিণ মুখে অগ্রসর হয়েছিল। এরফলে এ উপত্যকাটি সামরিক স্থানের পরিচয় পেয়েছে। তাস্বত্ত্বেও খ্রিস্টানরা মুসলিমদের রাজত্বে এবং মুসলিমরা খ্রিস্টানদের রাজত্বে শান্তিপূর্ণভাবে সহাবস্থান করে আসছে। কিন্তু সন্ত্রাসী কার্যক্রম প্রায়শঃই সংঘটিত হয়েছিল। এরসাথে অবশ্য সম্পদের বিষয়টিও জড়িত রয়েছে। ইহুদিরাও অবশ্য উভয় রাজত্বেই বসবাস করতো। তাস্বত্ত্বেও গোত্র থেকে ধর্ম পৃথক ছিল; সকল ধর্মের লোকেরাই অন্য ধর্মে বিশ্বাস স্থাপন করে ধর্মান্তরিত হবার অধিকার ভোগ করতো। প্রত্যেক রাজত্বেই অন্য ধর্মের প্রতি শ্রদ্ধাশীল থেকে আইন প্রণয়ন করতো। তিন ধর্মের বিশ্বাসীদের নাগরিকত্বের স্তরে ভিন্নতা রেখে পৃথক নিয়ম-কানুন প্রবর্তন করে। তন্মধ্যে দশম আলফন্সো'র সাইতে পার্তিদাসে বর্ণিত বক্তব্য প্রণিধানযোগ্য। তিনি বলেছিলেন, 'কোন খ্রিস্টান পুরুষ বা মহিলাকে ইহুদি বা ইহুদিকে খ্রিস্টান ধর্মে আমন্ত্রিত হবার জন্য ক্ষমাপ্রার্থী। খাবার বা পানীয় গ্রহণ কিংবা তাঁদের হস্তে তৈরি যে-কোন ধরনের মদপান করতেও নিরস্ত করি।' এ ধারাটি বিরূপ প্রতিক্রিয়ার সৃষ্টি করতে পারে এ সম্ভাবনায় অন্যান্য ধর্মাবলম্বীদের কাছে গোপন রাখা হয়। এছাড়াও নিষিদ্ধ খাবার গ্রহণ করা থেকে বিরত থাকার কথাও এতে বলা হয়েছে যদিও তা ইহুদিদের কাছে স্বতঃসিদ্ধ।


title: মধ্যযুগীয় স্পেন

text: হিস্পানিয়ায় বিস্তৃত সাংস্কৃতিক বিভাজন লক্ষ্য করা যায়। মধ্যযুগীয় সময়কালে ইসলাম ও খ্রিস্টান সমাজে তা বিরাজমান ছিল।


title: মধ্যযুগীয় স্পেন

text: মধ্যযুগীয় স্পেনে আদর্শগত নীতিবোধ ক্রুসেড নামে পরিচিত রিকনকুইস্তায় ছিল। এতে অঞ্চল গুলো একদা খ্রিস্টান ও ভিসিগোথিকদের করায়ত্ত ছিল। পরবর্তীকালে পুণঃদখল ও খ্রিস্টানজাত করা হয়েছিল। রড্রিগো ডায়াজ দ্য বিবর নামে পরিচিত ও পৌরাণিক সমতুল্য এল সিদ এ প্রচেষ্টায় নিজেকে সংশ্লিষ্ট করে প্রতীকী স্মরণীয় হয়ে আছেন।


title: মধ্যযুগীয় স্পেন

text: ৭১১ সালের পূর্বে রোমান-পূর্ব যুগে প্রাচীন স্পেনীয় ভাষার সাথে স্পেনীয় ভাষার ইতিহাসের সূচনা ঘটে। লাতিন ভাষা থেকে উদ্ভূত অন্য হিস্পানিক ভাষার সাহিত্য হচ্ছে কাতালান ভাষা ও ক্ষুদ্রতম মানদণ্ডে ভ্যালেন্সীয়। অস্ট্রীয় মধ্যযুগীয় স্পেনীয়, গ্যালিসিয় ও বাস্কু ভাষাগুলোর প্রচলন মূলতঃ মুখেমুখে ছিল।


title: মধ্যযুগীয় স্পেন

text: মধ্যযুগীয় স্পেনে শহরগুলোসহ প্রদেশগুলোর সাথে আন্তঃযোগাযোগ ব্যবস্থা বিরাজমান ছিল। শহরগুলো সাংস্কৃতিক ও প্রশাসনিক কেন্দ্রবিন্দুতে পরিণত হয়। এছাড়াও বিশপ ও কখনোবা রাজাদের আসন ছিল এখানে। প্রধান নগরগুলোর মাধ্যমে খুব সহজেই মধ্যযুগীয় স্পেনের ইতিহাস খুব সহজেই জানা সম্ভব।


title: ফেস্টিভাল ইন্তারন্যাশিওনাল সারভান্তিনো

text: ফেস্টিভাল ইন্তারন্যাশিওনাল সারভান্তিনো মেক্সিকোর গুয়ানাজুয়াতো শহরের কেন্দ্রস্থলে অনুষ্ঠিত হয়। এল সারভান্তিনো নামে পরিচিত এ উৎসবটি এ শহরে ঔপনিবেশিক আমলে প্রতিষ্ঠিত হয়েছিল। এখানকার ইতিহাসে সাংস্কৃতিক চর্চা বেশ গুরুত্বপূর্ণ ভূমিকা পালন ও সমৃদ্ধি লাভ করেছে। বিংশ শতাব্দীর মাঝামাঝি সময়ে এ উৎসব বিকাশ লাভ করে। এ সময়ে শহরের প্লাজাগুলোয় মিগেল দে থের্ভান্তেস এন্ট্রিমেস নামে পরিচিত ছোট নাটক প্রদর্শন করেছিলেন। ১৯৭২ সালে এ উৎসবটি সরকারী পর্যায়ে সহযোগিতা পায় ও বিস্তৃতি লাভ করে। আরও বিষয় সংযুক্ত ঘটানোর ফলে আন্তর্জাতিক পরিমণ্ডলে এর ব্যাপ্তি ছড়িয়ে পড়ে। এরপর থেকেই এফআইসি মেক্সিকো ও লাতিন আমেরিকায় সর্বাপেক্ষা গুরুত্বপূর্ণ আন্তর্জাতিক শিল্পকলা ও সাংস্কৃতিক বিষয় হিসেবে স্বীকৃতি পায়। এছাড়াও এ জাতীয় অনুষ্ঠান আয়োজনে বিশ্বের প্রধান চারটি বিষয়ের একটি হিসেবে পরিচিত হয়। ইউরোপীয় ফেস্টিভালস অ্যাসোসিয়েশন ও এশিয়ান থিয়েটার ফেস্টিভালস অ্যাসোসিয়েশনের সদস্যপদ লাভ করে। সরকারী সহায়তার পাশাপাশি টেলমেক্স, টেলেভিসা ও মাইক্রোসফটের ন্যায় ব্যক্তিমালিকানাধীন প্রতিষ্ঠানের পৃষ্ঠপোষকতা পাচ্ছে।


title: পদ্মা মেঘনা যমুনা

text: পদ্মা মেঘনা যমুনা ১৯৯১ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। চলচ্চিত্রটি পরিচালনা করেছেন বাংলাদেশের খ্যাতনামা চলচ্চিত্র পরিচালক চাষী নজরুল ইসলাম। মোহাম্মদ মহিউদ্দিনের কাহিনী এবং জালালউদ্দিন রুমীর চিত্রনাট্য ও সংলাপে ছায়াছবিটি প্রযোজনা করেছেন মোহাম্মদ ইকবাল হোসেন। এতে প্রধান চরিত্রে অভিনয় করেছেন ববিতা, ফারুক, চম্পা, বুলবুল আহমেদ, এটিএম শামসুজ্জামান প্রমুখ। ছায়াছবিটি ১৯৯১ সালের জাতীয় চলচ্চিত্র পুরস্কারে শ্রেষ্ঠ চলচ্চিত্রসহ সর্বাধিক ছয়টি পুরস্কার অর্জন করে।


title: পদ্মা মেঘনা যমুনা

text: বশর উদ্দিনের বউ নসীমনকে ঘাটে দেখে তার উপর বড় মিয়ার কুদৃষ্টি পরে। সে নসীমন ও বশরের দখলকৃত চর হস্তগত করার জন্য আমিন মুন্সিকে পাঠায় বশরকে মারার জন্য কিন্তু আমিন মুন্সি নিজেই নিহত হয়। এতে করে বশরের জেল হয়ে যায়। নসীমন তার ছোট ছেলে হাসুকে নিয়ে বড় মিয়ার বাড়িতে কাজ করে। বড় মিয়া খয়ের খাঁর মাধ্যমে তাকে বিয়ের প্রস্তাব পাঠালে নসীমন মানা করে। ফলে তাকে কাজ থেকেও বের করে দেওয়া হয়। কিছুদিন পর আনাহারে ও অসুস্থতায় সে মারা যায়। তার ছেলে হাসু বড় মিয়ার স্ত্রী কিসমত বানুর কাছে লালিত পালিত হয়। বড় হয়ে সে যখন সবকিছু জানতে পারে তখন সে প্রতিশোধের জন্য মরিয়া হয়ে ওঠে।পদ্মা মেঘনা যমুনা চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন নজরুল ইসলাম বাবু ও মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, কিরণ চন্দ্র রায়, শাম্মী আখতার, সুবীর নন্দী ও আবিদা সুলতানা।


title: পদ্মা মেঘনা যমুনা

text: জাতীয় চলচ্চিত্র পুরস্কার


title: নৃকুলবিদ্যা

text: নৃকুলবিদ্যা, নৃকুলবিজ্ঞান বা


title: অলিম্পিকে সোয়াজিল্যান্ড

text: সোয়াজিল্যান্ড প্রথম অলিম্পিক গেমসে অংশগ্রহণ করে ১৯৭২ সালে। এর পরের দুটি গেমসে তারা অংশগ্রহণ করতে পারেনি। ১৯৮৪ লসএঞ্জেলস গেমসে পুনরায় ফিরে আসে। সোয়াজিল্যান্ড একমাত্র ১৯৯২ শীতকালীন অলিম্পিক অংশগ্রহণ করেছিল। তবে এখনো কোন পদক জিততে পারেনি।


title: অলিম্পিকে সোয়াজিল্যান্ড

text: সোয়াজিল্যান্ডে আন্তর্জাতিক অলিম্পিক কমিটির প্রতিনিধিত্বকারী সংস্থা সোয়াজিল্যান্ড অলিম্পিক ও কমনওয়েলথ গেমস অ্যাসোসিয়েশন ১৯৭২ সালে গঠিত হয়।


title: এল ক্যামিনো রিয়াল দে তাইরা আদেন্ত্রো

text: এল কামিনো রিয়াল দে তিয়েরা আদেন্ত্রো জাতীয় ঐতিহাসিক পথচিহ্ন () মেক্সিকো সিটি ও নিউ মেক্সিকোর স্যান জুয়ান পাবলোর মধ্যকার দীর্ঘ বাণিজ্য পথ ছিল। ১৫৯৮ থেকে ১৮৮২ সাল পর্যন্ত স্থায়ী এ বাণিজ্য পথের দূরত্ব প্রায় ১,৬০০ মাইল (২,৫৬০ কিলোমিটার)।


title: এল ক্যামিনো রিয়াল দে তাইরা আদেন্ত্রো

text: মার্কিন যুক্তরাষ্ট্রের অভ্যন্তরে এ রাস্তার ৪০৪ মাইল অংশ রয়েছে। ১৩ অক্টোবর, ২০০০ তারিখে মার্কিন যুক্তরাষ্ট্র জাতীয় ঐতিহাসিক পথ ব্যবস্থাপনা কর্তৃপক্ষ তাদের বলে ঘোষণা করে। এ পথটি এল কামিনো রিয়াল দে তিয়েরা আদেন্ত্রো ট্রেইল অ্যাসোসিয়েশনের (কার্তা) সহাযতায় উভয় দেশের জাতীয় উদ্যান সেবাকেন্দ্র ও মার্কিন যুক্তরাষ্ট্র ভূমি ব্যবস্থাপনা ব্যুরো কর্তৃক পরিচালিত হচ্ছে।


title: এল ক্যামিনো রিয়াল দে তাইরা আদেন্ত্রো

text: ২০১০ সালে ইউনেস্কো মেক্সিকোর অংশে অবস্থিত পথের সাথে যুক্ত বিভিন্ন স্থান ও শহরগুলোকে বিশ্ব ঐতিহ্যবাহী স্থান হিসেবে ঘোষণা করে। এ স্থানগুলোর মধ্যে অজুলস দে জালিস্কোয় ১৫৬৯ সালে প্রথম দুর্গ নির্মাণ করা হয়েছিল। এছাড়াও, জাকাতেকাসে রৌপ্য সমৃদ্ধ খনিজ পদার্থ বিদ্যমান। এ খনিটি এল কামিনো রিয়াল দে তিয়েরা আদেন্ত্রোর তত্ত্বাবধানে খনন কার্যের সূত্রপাত ঘটেছিল।


title: এল ক্যামিনো রিয়াল দে তাইরা আদেন্ত্রো

text: এ পথযাত্রার একটি অংশ নিউ মেক্সিকোর স্যান আকাসিয়ায় রয়েছে। স্থানটি ২০১৪ সালে জাতীয় ঐতিহাসিক স্থানসমূহের রেজিস্টারে তালিকাভুক্ত করা হয়।


title: এল ক্যামিনো রিয়াল দে তাইরা আদেন্ত্রো

text: সুপ্রাচীনকাল থেকে স্থানীয় উপজাতিদের মধ্যে পথটি বাণিজ্যের কাজে ব্যবহার করা হতো। ১৫৯৮ সালে ওনাতে এ পথটি আবিষ্কার করলে বসতিস্থাপনকারীদের একদল শীর্ষস্থানীয় দল স্পেনীয়দের দখলের যুগে উত্তরাংশের নিয়ন্ত্রণ নেয়। বলা হয়ে থাকে যে, রিও গ্রান্দে থেকে স্যান জুয়ান পাবলো পর্যন্ত এ দীর্ঘ ভ্রমণে মাল টানা গাড়ী ও পায়ে হেঁটে প্রায় ৬ মাস লেগে যেতো। তন্মধ্যে মাত্র ২-৩ সপ্তাহ বিশ্রামের জন্য বরাদ্দ ছিল। বসতিস্থাপনকারীদের সংরক্ষিত সংবাদ সাময়িকী অনুসরণে জানা যায়, তাঁরা পথযাত্রার পাশে রক্ষিত সাধারণ প্রাণীকে তাঁদের সাথে নিতো ও সাথে আনা খাবার ভারকর্মে ব্যবহার করতো। এ রাস্তাটি স্পেনীয় গ্রামবাসীদের মাঝে সর্বোত্তম ব্যবসা-বাণিজ্য সম্প্রসারণে সহাযতা করেছিল। এছাড়াও, এর মাধ্যমে স্পেনীয় বিজয়ীদের মাধ্যমে দখলকৃত ভূমিতে বসবাসরতদের মাঝে খ্রিস্টানধর্ম সম্প্রসারণে প্রভূতঃ সাহায্য করে। ১৫৯৮ থেকে ১৮৮১ সাল পর্যন্ত এ রাস্তাটি ব্যবহার করা হয়েছে। কিন্তু মাল পরিবহণের সুবিধার্থে রেললাইন এর স্থলাভিষিক্ত হয়। এ পরিবর্তনের ফলে এল কামিনোয় বাণিজ্যিক কর্মকাণ্ড আরও সহজতর হয় এবং কিছু ক্ষেত্রে বিলাসবহুল ভ্রমণের আয়োজন করা হয়।


title: এল ক্যামিনো রিয়াল দে তাইরা আদেন্ত্রো

text: টেক্সাস-নিউ মেক্সিকো সীমান্ত থেকে ইস্পানোলার স্যান জুয়ান পাবলোর উত্তরাংশে চলনসই রাস্তা রয়েছে। এর অধিকাংশই সাবেক ইউ.এস. রুট ৮৫-এর যা এল কামিনো রিয়াল নামে পরিচিত জাতীয় সেনিক বাইওয়ে কর্তৃক নক্সাকৃত।


title: এল ক্যামিনো রিয়াল দে তাইরা আদেন্ত্রো

text: বাণিজ্য পথের করিডোরের অংশেও পথচারী, বাইসাইকেল এবং অশ্বরোহীদের রাস্তা রয়েছে। আলবাকার্কির পাসিও দেল বস্ক পথে পূর্বেই এগুলো অন্তর্ভুক্ত ছিল। এছাড়াও প্রস্তাবিত রিও গ্রান্দে পথের অংশেও এগুলো থাকবে। এর উত্তরাংশের ট্রাম লাইনের শেষ প্রান্ত সান্তা ফেতেও ট্রাম লাইন রয়েছে যা ওল্ড স্পেনিশ পথ ও সান্তা ফে পথ নামে পরিচিত।


title: এল ক্যামিনো রিয়াল দে তাইরা আদেন্ত্রো

text: পথের পাশে পারাজেস (স্টপ ওভার) রয়েছে যার মাধ্যমে এল রাঞ্চো দে লাস গোলন্দ্রিয়ানাসসহ বর্তমানে সংরক্ষণ করা হচ্ছে। এছাড়াও, ক্রেগ দূর্গ ও সেল্ডেন দূর্গও পথের পাশেই অবস্থিত।


title: এল ক্যামিনো রিয়াল দে তাইরা আদেন্ত্রো

text: এল কামিনো রিয়াল দে তিয়েরা আদেন্ত্রো ট্রেইল অ্যাসোসিয়েশন (কার্তা) অলাভজনক পথচিহ্ন সংগঠন হিসেবে রয়েছে। সংগঠনটি জাতীয় উদ্যান সংস্থা, ভূমি ব্যবস্থাপনা ব্যুরো, নিউ মেক্সিকো সাংস্কৃতিকবিষয়ক অধিদপ্তর ও বিভিন্ন মেক্সিকান সংগঠনের সাথে যৌথভাবে সাংস্কৃতিক ও ঐতিহাসিক পথচিহ্নের বিষয়ে উদ্যোগ, শিক্ষা ও সংরক্ষণে সহায়তা করে। কার্তা পথচিহ্নের সময়ানুক্রমকে ঘিরে ত্রৈমাসিকভিত্তিতে তথ্যবহুল সাময়িকী প্রকাশ করে। এতে, আরও বিস্তারিত ইতিহাস ও পথচিহ্নের বর্তমান ঘটনাসমূহসহ কার্তার সাংগঠনিক ইতিহাস ও পথচিহ্নে সহায়তার কথকতা তুলে ধরা হয়।


title: মালাস্পিনা নৌ-অভিযান

text: মালাস্পিনা নৌ-অভিযান পাঁচ বছর মেয়াদে ১৭৮৯ থেকে ১৭৯৪ পর্যন্ত পরিচালিত হয়েছিল। সামুদ্রিক বৈজ্ঞানিক এ অভিযান আলেজান্দ্রো মালাস্পিনা ও হোস দে বাস্তামান্তে ওয়াই গুয়েরার যৌথ নির্দেশে পরিচালিত হয়। তাস্বত্ত্বেও এ নৌবহর অভিযানটি মালাস্পিনার নামানুসারে হয়। কিন্তু তিনি বাস্তামান্তের সাথে সমভাবে নির্দেশনামা প্রদান করতেন। তবে, বাস্তামান্তে অভিযান পরিচালনার শুরু থেকেই মালাস্পিনাকে অভিযানের প্রধানরূপে আখ্যায়িত করতেন।


title: মালাস্পিনা নৌ-অভিযান

text: স্পেনীয় সরকার এ অভিযানের জন্য প্রয়োজনীয় অর্থ বরাদ্দ করেছিল। প্রকৃতপক্ষে বৈজ্ঞানিক উদ্দেশ্য বাস্তবায়নের জন্য এ অভিযানের কার্যক্রম সীমাবদ্ধ ছিল যা জেমস কুক এবং জ্যঁ-ফ্রাঁসোয়া দ্য গালপ, কঁতে দে লা পেরুজের নৌযাত্রার সাথে সমতুল্য ছিল। ঐ সময় কিছু শীর্ষস্থানীয় বিজ্ঞানী আশাব্যঞ্জক বৈজ্ঞানিক উপাত্ত সংগ্রহ করেছিলেন। ঐ উপাত্তগুলো কুকের অভিযানে সংগৃহীত উপাত্তকেও ছাড়িয়ে যায়। কিন্তু, সরকারকে উৎখাতের ষড়যন্ত্রে মালাস্পিনার সম্পৃক্ততার অভিযোগে আসে। ফলে, দেশে ফিরে আসার পরপরই তাঁকে কারাগারে পাঠানো হয়েছিল। অভিযানের অধিকাংশ প্রতিবেদন ও সংগ্রহশালা প্রকাশ করা হয়নি। এ বিষয়গুলো উনবিংশ শতকের শেষদিক পর্যন্ত আলোর মুখ দেখেনি।


title: মালাস্পিনা নৌ-অভিযান

text: সেপ্টেম্বর, ১৭৮৬ থেকে মে, ১৭৮৮ সাল পর্যন্ত মালাস্পিনাকে রাজকীয় ফিলিপাইন কোম্পানির তত্ত্বাবধানে বৈশ্বিক বাণিজ্য অনুসন্ধানের উদ্দেশ্যে গঠন করা হয়। এ যাত্রা চলাকালে তিনি ফ্রিগেট আস্ত্রিয়ার প্রধানের দায়িত্বে ছিলেন। উত্তমাশা অন্তরীপ হয়ে তাঁর নৌযাত্রা শুরু হয়। এরপর কেপ হর্নে ফির আসেন। ফেব্রুয়ারি, ১৭৮৭ সালে চিলির কন্সেপসনে আস্ত্রিয়া নোঙ্গর করে। সেখানে আইরিশ বংশোদ্ভূত অ্যামব্রোস হিগিন্সের সাথে স্বাক্ষাৎ হয়। তিনি লেপারুজ ও কুকের স্পেন কর্তৃক প্রশান্ত মহাসাগরে অভিযানের ছয় মাস পূর্বেই সুপারিশ করেছিলেন যা এ অভিযানের অনুরূপ ছিল। মার্চ, ১৭৮৬ সালে লেপারুজের অভিযানকালে কন্সেপসন পরিদর্শনের পরপরই হিগিন্স এ সুপারিশ করেছিলেন এবং সম্ভবতঃ আস্ত্রিয়া নৌবহর কন্সেপসনে অবস্থাকালে মালাস্পিনার সাথে আলোচনা করেছিলেন। আস্ত্রিয়ার স্পেনের প্রত্যাবর্তনের পর মালাস্পিনা হোস দ্য বাস্তামান্তের সাথে একত্রিত হয়ে হিগিন্সের প্রস্তাবনা অনুসরণে নৌ অভিযানের রূপরেখা তৈরি করেন। অল্প কিছুদিন পর ১৪ অক্টোবর, ১৭৮৮ তারিখে তাঁর পরিকল্পনা গ্রহণে সরকারের সম্মতির কথা অবগত হন মালাস্পিনা। মালাস্পিনা নৌবহর অভিযানের সাথে সম্পৃক্ত কর্মকর্তাদের একজন হোস দ্য ইস্পিনোজা ওয়াই তেলো হিগিন্সের পাঠানো তথ্যাদির গুরুত্বতা সম্পর্কে নিশ্চিত হন ও প্রশান্ত মহাসাগরে সরকারের ব্যাপক পরিকল্পনার কথা জানান। মালাস্পিনার প্রস্তাব গৃহীত হবার প্রস্তাব সেন্ট পিটার্সবার্গে চলে যায়। এরফলে মুলভস্কি নৌবহর হিসেবে রুশ অভিযান উত্তর প্রশান্ত মহাসাগরে গ্রিগোরি আই. মুলভস্কি'র পরিচালনায় প্রস্তুতিমূলক কার্যক্রম শুরু হয়ে যায়। আমেরিকার উত্তর পশ্চিম অঞ্চল থেকে নুটকা সাউন্ড পর্যন্ত তাঁদের দাবী ছিল যা একই সময়ে স্পেনও দাবী করে আসছিল।


title: মালাস্পিনা নৌ-অভিযান

text: ঐ সময়ে স্পেনীয় সরকার তার বাজেটের অর্থের একট বড় অংশ বৈজ্ঞানিক গবেষণা ও উন্নয়নের কাজে বরাদ্দ করে। এ অংশটি ইউরোপের অন্য যে-কোন দেশের তুলনায় সর্বাধিক ছিল। অষ্টাদশ শতকের শেষ চার দশকে স্পেনীয় সাম্রাজ্য বৈজ্ঞানিক অভিযানে মনোনিবেশ ঘটায়। তন্মধ্যে, নিউ গ্রানাডা, মেক্সিকো, পেরু এবং চিলির উদ্ভিদকুল অনুসন্ধান করে যাতে আমেরিকান উদ্ভিদকুলের খুবই সমৃদ্ধ নমুনা সংগ্রহের সংগ্রহশালা হিসেবে বিবেচিত হয়। নতুন বিশ্ব পরীক্ষা-নিরীক্ষার জন্য সুবিশাল পরীক্ষাগার ও নমুন অশেষ উৎসস্থল হিসেবে পরিচিতি পায়।


title: বানৌজা ঈসা খান

text: বানৌজা ঈসা খান বাংলাদেশের চট্টগ্রাম জেলায় অবস্থিত বাংলাদেশ নৌ বাহিনীর একটি নৌ ঘাঁটি।


title: বানৌজা ঈসা খান

text: বাংলাদেশের স্বাধীনতা যুদ্ধের পূর্বে এই নৌ ঘাঁটির নাম ছিল পিএনএস বখতিয়ার। স্বাধীনতার পর এটিকে "বানৌজা চট্টগ্রাম" নামে নামকরণ করা হয়। পরবর্তীকালে ডিসেম্বর ১০, ১৯৭৪ সালে, তৎকালীন বাংলাদেশের প্রধানমন্ত্রী শেখ মুজিবুর রহমান চট্টগ্রাম নৌ ঘাঁটির নামকরণ করেন বানৌজা ঈসা খান। ৮ নভেম্বর ২০১৬ তারিখে রাষ্ট্রপতি আব্দুল হামিদ বানৌজা ঈসা খানকে জাতীয় মানদণ্ড পুরস্কার প্রদান করে।


title: বানৌজা ঈসা খান

text: বানৌজা "ঈসা খান" বর্তমানে কমান্ডার চট্টগ্রাম নৌ এলাকা (সিসিএনএ)-এর অধীনে রয়েছে। ঈসা খানে ১৮০০ জন কর্মী কাজ করে। ঈশা খান অফিসার ও নাবিকদের প্রশিক্ষণের পাশাপাশি নৌবাহিনী ঘাঁটি হিসাবে কাজ করার জন্য প্রতিষ্ঠিত হয়েছিল। বেশ কয়েকটি প্রশিক্ষণ বিদ্যালয় এখানে অবস্থিত।


title: অলিম্পিকে পূর্ব তিমুর

text: পূর্ব তিমুর বা তিমুর লিসত প্রথম অলিম্পিক গেমসে অংশগ্রহণ করে ২০০৪ সালে এথেন্স গ্রীষ্মকালীন অলিম্পিকের মাধ্যমে। এর পূর্বে পূর্ব তিমুরের ক্রীড়াবিদগণ ২০০০ সালে সিডনি গেমসে স্বাধীন অলিম্পিক ক্রীড়াবিদ হিসাবে অংশগ্রহণ করেছিল। শীতকালীন অলিম্পিক গেমসে পূর্ব তিমুরের অভিষেক হয় ২০১৪ সালে। পূর্ব তিমুরের ক্রীড়াবিদগণ এখনো কোন পদক জিততে পারেনি।


title: অলিম্পিকে পূর্ব তিমুর

text: পূর্ব তিমুরের জাতীয় অলিম্পিক কমিটি ২০০৭ সালে গঠিত হয়।


title: মুম্বই মেট্রো

text: মুম্বই মেট্রো হল ভারতের বৃহত্তম মহানগর মুম্বইতে গড়ে ওঠা দ্রুতগতির রেল ব্যবস্থা। এই মেট্রো ব্যবস্থাটি গড়ে ওঠে ২০১২ সালের ৮ জুন। প্রথম ধাপে বর্সোবা থেকে অন্ধেরী হয়ে ঘাটকোপার পর্যন্ত মেট্রো রেল চালু হয়। এই রেল পথের মোট দৈর্ঘ্য ১১.৪০ কিলোমিটার। বর্তমানে এই পথে প্রতিদিন (২০১৫) ২.৬ লক্ষ যাত্রী যাতায়াত করে। মুম্বই মেট্রো রেলের প্রথম দফার কাজ ২০২১ সালের মধ্যে গড়ে তুলা বর্তমান ব্যবস্থটিতে (লাইন ১) ১২ টি রেল স্টেশন রয়েছে। প্রথম ধাপের কাজ শেষ হলে মুম্বই মেট্রোর মোট দৈর্ঘ্য হবে ৬৩ কিলোমিটার।


title: অলিম্পিকে টোগো

text: টোগো প্রথম অলিম্পিক গেমসে অংশগ্রহণ করে ১৯৭২ সালে এবং তার পরের দুটি গেমস অংশগ্রহণ করতে পারেনি। ১৯৮৪ সালের গেমসে পুনরায় ফিরে আসে এবং পরের প্রত্যেকটি গ্রীষ্মকালীন অলিম্পিক গেমসে অংশগ্রহণ করেছে। এছাড়া শীতকালীন গেমসে প্রথম অংশগ্রহণ করে ২০১৪ সালে, যাতে টোগো দুজন ক্রীড়াবিদ পাঠিয়েছিল।


title: অলিম্পিকে টোগো

text: টোগোর ক্রীড়াবিদগণ প্রথম ও একমাত্র পদক জিতে ২০০৮ বেইজিং গেমসে।


title: প্রাক-কলম্বীয় ইকুয়েডর

text: প্রাক-কলম্বীয় ইকুয়েডর অগণিত আদিবাসী সংস্কৃতি নিয়ে গড়ে উঠেছিল। হাজার হাজার বছর আগেকার গড়ে উঠা ইনকা সাম্রাজ্যের পূর্বেই তাঁরা তাঁদের সমৃদ্ধ ও ঐতিহ্যময় সংস্কৃতির বিকাশ ঘটিয়েছেন। উপকূলবর্তী ইকুয়েডরের লাস ভেগাস সংস্কৃতি আমেরিকায় অন্যতম প্রাচীন সংস্কৃতি হিসেবে পরিচিত। এছাড়াও, ইকুয়েডরীয় সংস্কৃতির শুরুতে প্রশান্ত মহাসাগরীয় উপকূলীয় অঞ্চলে ভালদিভিয়া সংস্কৃতি সুপরিচিত। খ্রিস্টপূর্ব ৩৫০০ সালের প্রাচীন ভালদিভীয় প্রত্নতাত্ত্বিক সংস্কৃতি গুয়ায়াজ প্রদেশের উত্তর উপকূলীয় আধুনিক শহর সান্তা এলেনায় পাওয়া গেছে।


title: প্রাক-কলম্বীয় ইকুয়েডর

text: কুইতাস, কারাস ও কানারীয় সংস্কৃতিসহ অনেকগুলো সংস্কৃতি ইকুয়েডরের অন্যান্য অংশে আবির্ভূত হয়েছিল। অন্যান্য বৃহৎ প্রত্নতাত্ত্বিক স্থানের মধ্যে উপকূলবর্তী মানাবি প্রদেশ ও এসমেরাল্দাস এবং মধ্য আন্দীয় উঁচুভূমি টাঙ্গুরাহুয়া ও চিম্বোরাজো প্রদেশ অন্যতম। এ সকল প্রত্নতাত্ত্বিক নিদর্শনের মাধ্যমে নিশ্চিত করা গেছে যে, ইকুয়েডরে ইনকা সাম্রাজ্য গঠনের কমপক্ষে ৪,৫০০ বছর পূর্বেই মানব বসতি গড়ে উঠেছিল।


title: প্রাক-কলম্বীয় ইকুয়েডর

text: অরিয়েন্ত (আমাজন বৃষ্টি অঞ্চল)সহ ইকুয়েডরের বৃহৎ অঞ্চল অদ্যাবধি প্রত্নতত্ত্ববিদদের কাছে অজানাই রয়ে গেছে। তবে, সেখানে প্রথম মানব বসতির সম্ভাবনাটুকু প্রতিষ্ঠিত পেয়েছে। পণ্ডিতগণ আমাজন অঞ্চল সম্পর্কে সাম্প্রতিককালে গবেষণা চালিয়ে যাচ্ছেন। কিন্ত গবেষক দলগুলো একটি ছোট্ট এলাকা জরীপ কর্ম শেষ করতে কয়েক বছর লাগিয়ে ফেলছেন। কেননা, এ বনটি বিস্তৃত দূরত্বের অধিকারী ও বেশ ঘন। তবে তাঁদের বিশ্বাস, নদী তীরবর্তী এলাকায় বিভিন্ন সংস্কৃতির মিশেল ঘটেছে। জামোরা-চিনচিপ প্রদেশে মেয়ো-চিনচিপ সাংস্কৃতিক আন্তঃসম্পর্কীয় স্থাপনার সাম্প্রতিক আবিষ্কারের ফলে এ ধারণা আরও দৃঢ়মূল হয়েছে।


title: প্রাক-কলম্বীয় ইকুয়েডর

text: বর্তমান ইকুয়েডর প্রজাতন্ত্র এ অঞ্চলের কেন্দ্রস্থলে অবস্থিত। সেখানে হাজার হাজার বছর পূর্ব থেকেই বিভিন্ন সভ্যতার সূত্রপাত ঘটেছে। প্রাক-ইনকা যুগে লোকেরা কয়েকটি পরিবারকে একত্রিত করে বসবাস করতো। এরফলে বড় ধরণের উপজাতি গঠন করতে সক্ষম হতো তাঁরা। এসকল উপজাতি দল একে-অপরের সাথে মিত্রতার বন্ধনে আবদ্ধ হতো যা থেকে কিটো কনফেডারেশনের ন্যায় শক্তিশালী সংঘ গড়ে তোলে। কিন্তু তাওয়াতিনসুয়ুর অবিস্মরণীয় ঘটনা কোন সংঘকেই স্থির রাখতে পারেনি। পঞ্চদশ শতকে ইনকা সভ্যতার দখল খুবই বেদনাদায়ক ও রক্তাক্ত অধ্যায় ছিল। তবে, হুয়াইনা কাপাকের কিটো দখলের পর ইনকাদের প্রশাসন ব্যবস্থায় ব্যাপক উন্নয়ন ঘটে। এরফলে, এ অঞ্চলে ঔপনিবেশিক প্রথা শুরু হয়।


title: প্রাক-কলম্বীয় ইকুয়েডর

text: প্রাক-কলম্বীয় যুগকে চারটি যুগে বিভক্ত করা যায়:শেষ বরফ যুগের শেষার্ধ্ব থেকে প্রাক-সিরামিকশিল্পের সময়কালের সূচনা হয়। এ সময়কালটি খ্রিস্টপূর্ব ৪২০০ সাল পর্যন্ত চলমান থাকে। এ যুগে লাস ভেগাস ও ইঙ্গা সংস্কৃতি একচ্ছত্র প্রাধান্য বিস্তার করেছিল।


title: চেনুয়া

text: চেনুয়া (বৈজ্ঞানিক নাম: Sisor rabdophorus) () হচ্ছে Sisoridae পরিবারের একটি মাছ। ১৮২২ সালে হ্যামিল্টন এই মাছ সনাক্ত করেন।


title: চেনুয়া

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।


title: চেনুয়া

text: এই প্রজাতির মাছের দেহ লম্বা এবং লেজটি ক্রমান্বয়ে সরু হয়ে দীর্ঘ সুতার ন্যায় আকার ধারণ করে। এদের মুখ ছোট এবং অবনত, ঠোঁট পুরু এবং মাংসল; তবে চোয়াল এবং তালুতে কোনো দাঁত থাকে না। এদের ৬ জোড়া স্পর্শী বিদ্যমান। পৃষ্ঠপাখনায় ৬টি পাখনাদণ্ড এবং একটি নরম কাঁটা থাকে। কাঁটাটির সম্মুখ ভাগ করাতের ন্যায় সূক্ষ্ম সূক্ষ্ম দাঁতযুক্ত এবং ধারালো। পায়ুপাখনা ছোট এবং ৬টি পাখনাদণ্ড নিয়ে গঠিত।


title: চেনুয়া

text: ভারত এর গঙ্গা নদীতে ও বাংলাদেশের উত্তরাঞ্চলে পাওয়া যায়।


title: চেনুয়া

text: আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।


title: বোসা নোভা

text: বোসা নোভা ব্রাজিলীয় সঙ্গীতের একটি গোত্র। ১৯৫০-এর দশক থেকে ১৯৬০-এর দশক পর্যন্ত এর উন্নয়ন ঘটেছে ও ব্যাপক জনপ্রিয়তা লাভ করেছে। বর্তমানে ব্রাজিলীয় সঙ্গীতের অন্যতম সেরা গোত্র হিসেবে বৈশ্বিক পরিচিতি লাভ করে। 'বোসা নোভা' শব্দগুচ্ছের সাহিত্যিক অর্থ হচ্ছে নতুন ধারা ()। সাম্বা ও জ্যাজের মিলিত ফসলরূপে ১৯৬০-এর দশকের পর তরুণ শিল্পী ও মহাবিদ্যালয়ের ছাত্র-ছাত্রীদের কাছে ব্যাপক সফলতা পায়।


title: বোসা নোভা

text:
ব্রাজিলে 'বোসা' শব্দটি সেকেল গালি হিসেবে কোন স্বতন্ত্র আনন্দ, প্রাকৃতিক চাঞ্চল্যতা অথবা সহজাত ক্ষমতার ক্ষেত্রে ব্যবহার করা হয়। ১৯৩২ সালে নোয়েল রোজা প্রথমবারের মতো শব্দটি সাম্বায় ব্যবহার করেছেন:
হে সাম্বা, আমাদের প্রস্তুতি এবং অন্যান্য বোসাস আমাদের সম্পদ, আমাদের কাছের সম্পদ।


title: বোসা নোভা

text: বোসা নোভা পরিভাষার উৎপত্তি রহস্য আজও অজানাই রয়ে গেছে। ১৯৫০-এর দশকের শেষদিকে রিও দি জেনেরিও'র শৈল্পিক সামুদ্রিক সৈকত সংস্কৃতিতে কোন নতুন ধারা বা কেতাদুরস্ত তরঙ্গ বুঝাতে বোসা পরিভাষা ব্যবহার করা হতো। ব্রাজিলীয় লেখক রুই কাস্ত্রো তাঁর বই বোসা নোভায় দাবী করেছেন যে, বোসা শব্দটি ১৯৫০-এর দশকে সঙ্গীতশিল্পীরা ইতোমধ্যেই ব্যবহার করে ফেলেছেন। এর মাধ্যমে কারও গান গাওয়া দক্ষতা বা নিজস্ব ধর্মীয় বিষয়ের ক্ষেত্রে প্রয়োগ করা হতো। কাস্ত্রো দাবী করেন যে, বোসা নোভা পরিভাষাটি খুব সম্ভবতঃ ১৯৫৮ সালে গ্রুপো ইউনিভার্সিটারিও হেব্রাইকো দো ব্রাসিল (ব্রাজিল বিশ্ববিদ্যালয় হিব্রু গ্রুপ) কর্তৃক পরিচালিত জনপরিবেষ্টিত কনসার্টে প্রথমবারের মতো ব্যবহার করা হয়েছে। এই দলে সিলভিনহা টেলেস, কার্লিনোস লিরা, নারা লিয়াও, লুইজিনো একা, রবার্তো মেনেস্কাল প্রমূখরা ছিলেন। ১৯৫৯ সালে নারা লিয়াও আরও একটি বোসা নোভাকেন্দ্রীক প্রদর্শনীতে অংশ নিয়েছিলেন। পিউসি'র (পন্টিফিসিয়া ইউনিভার্সিদাদ কাতোলিকা) পরিচালনায় প্রথম ফেস্টিভাল দে সাম্বা অধিবেশনে অন্তর্ভূক্ত হয়। এ অধিবেশনে কার্লোস দাইগুজ নামীয় এক আইনের ছাত্র সভাপতিত্ব করেছিলেন। পরবর্তীকালে তিনি লিয়াওয়ের সাথে পরিণয়সূত্রে আবদ্ধ হয়েছিলেন।


title: বোসা নোভা

text: নাইলন-স্ট্রিং সংযুক্ত ক্লাসিক্যাল গিটারে বোসা নোভা সর্বাপেক্ষা বেশী প্রদর্শন করা হয়ে থাকে। এতে ধাতব পদার্থ দিয়ে তৈরী পিকের চেয়ে আঙ্গুলের সঞ্চালন চলে বেশী। গিটারের সাথে স্বরের সুন্দর প্রয়োগের মাধ্যমে জোয়াও গিলবার্তো এর প্রবর্তন করেছেন, পথিকৃৎ রয়েছেন ও উদাহরণ সৃষ্টি করেছেন। বৃহত্তর ক্ষেত্রে জাজে অভ্যস্ত দলগুলোও সর্বদাই একটি গিটার নিয়ে ছন্দনিহিত গান পরিবেশ করছে। প্রায়শঃই তিনি একই তারে ধারাবাহিকভাবে কয়েক ঘন্টা বাজাতে পারতেন।


title: বেগম (সাপ্তাহিক পত্রিকা)

text: বেগম বাংলা ভাষায় প্রথম সচিত্র নারী সাপ্তাহিক। সাহিত্যক্ষেত্রে মেয়েদের এগিয়ে আনার লক্ষ্যে ১৯৪৭ সালের ২০ জুলাই কলকাতা থেকে পত্রিকাটি প্রকাশিত হয়। পরে ১৯৫০ সালে পত্রিকাটির কার্যালয় ঢাকায় স্থানান্তর করা হয়। পত্রিকাটির আলোচ্য বিষয়গুলোর মধ্যে স্থান পায় নারী জাগরণ, কুসংস্কার বিলোপ, গ্রামগঞ্জের নির্যাতিত নারীদের চিত্র, জন্মনিরোধ, পরিবার পরিকল্পনা, প্রত্যন্ত অঞ্চলের মেয়েদের জীবনবোধ থেকে লেখা চিঠি এবং বিভিন্ন মনীষীর বাণী।


title: বেগম (সাপ্তাহিক পত্রিকা)

text: পত্রিকাটির প্রতিষ্ঠাতা ছিলেন তৎকালীন সওগাত পত্রিকার সম্পাদক মোহাম্মদ নাসিরউদ্দীন। প্রতিষ্ঠাতা সম্পাদিকা ছিলেন বেগম সুফিয়া কামাল। পরে পত্রিকাটির সম্পাদনা শুরু করেন নূরজাহান বেগম। ‘বেগম’-এর প্রথম সংখ্যা ছাপা হয়েছিল ৫০০ কপি ও এর মূল্য ছিল চার আনা। প্রচ্ছদে ছাপা হয়েছিল নারী অধিকার পথিকৃৎ বেগম রোকেয়ার ছবি।


title: বেগম (সাপ্তাহিক পত্রিকা)

text: ১৯৪৮ সালে কলকাতায় প্রথম 'ঈদসংখ্যা বেগম' প্রকাশিত হয়। এ সংখ্যায় ৬২ জন নারী লেখকের লেখা ছাপা হয়। এর মূল্য ছিল ২ টাকা। ধর্ম সম্পর্কে মহিলাদের জ্ঞান লাভের জন্য ১৯৪৯ সালে প্রকাশিত হয় বেগম বিশ্বনবী সংখ্যা। এ সংখ্যায় ২৪টি প্রবন্ধ, ৪টি কবিতা, ২টি সচিত্র প্রতিবেদন ছাপা হয়।


title: বেগম (সাপ্তাহিক পত্রিকা)

text: ১৯৫০ সালে পত্রিকাটিকে ঢাকায় নিয়ে আসা হয়।


title: বেগম (সাপ্তাহিক পত্রিকা)

text: ১৯৫৪ সালে মার্কিন মহিলা সাংবাদিক, সাহিত্যিক ও সমাজকর্মী মিসেস আইদা আলসেথ ঢাকায় বেগম পত্রিকা অফিস পরিদর্শন করেন।


title: বেগম (সাপ্তাহিক পত্রিকা)

text: বর্তমানে বেগম "মাসিক" ভিত্তিতে প্রকাশিত হয়। বর্তমানে এর দায়িত্বে আছে নূরজাহান বেগমএর জ্যেষ্ঠ কন্যা ফ্লোরা নাসরিন খান।


title: বেগম (সাপ্তাহিক পত্রিকা)

text: ১৯৫৪ সালের ১৫ ডিসেম্বর আনুষ্ঠানিকভাবে 'বেগম ক্লাব' প্রতিষ্ঠিত হয় যার প্রেসিডেন্ট হন বেগম শামসুন নাহার মাহমুদ, সেক্রেটারি হন নূরজাহান বেগম এবং বেগম সুফিয়া কামাল ছিলেন এর অন্যতম উপদেষ্টা। এটি ছিল বাংলাদেশের প্রথম মহিলা ক্লাব। ক্লাবটি ১৯৭০ সালে বন্ধ হয়ে যায়।


title: বেগম (সাপ্তাহিক পত্রিকা)

text: ভারতবর্ষ বিভক্ত হবার পরে ১৯৫০ সালে বেগম পত্রিকার অফিস ঢাকায় চলে আসে। এর নতুন ঠিকানা হয় বর্তমান পুরনো ঢাকার পাটুয়াটুলিতে। এখন পর্যন্ত বেগম পত্রিকার কার্যালয় এখানেই আছে।


title: আতাশিন'চি

text: চরিত্র গুলো হল-


title: ব্যাটম্যান ভার্সেস সুপারম্যান: ডন অব জাস্টিস

text: ব্যাটম্যান ভার্সেস সুপারম্যান:ডন অব জাস্টিস ২০১৬ সালে মুক্তিপ্রাপ্ত একটি মার্কিন সুপারহিরো চলচ্চিত্র যা ডিসি কমিকস চরিত্র ব্যাটম্যান ও সুপারম্যানকে নিয়ে নির্মিত। চলচ্চিত্রটি পরিচালনা করেন জ্যাক স্নাইডার এবং ওয়ার্নার ব্রস. এর পরিবেশকের ভূমিকা পালন করে। ছবিটি ২০১৩ সালের ম্যান অব স্টিল চলচ্চিত্রের পরের ঘটনা নিয়ে আবর্তিত। চলচ্চিত্রটি ডিসি এক্সটেন্ডেট ইউনিভার্সের দ্বিতীয় কিস্তি। এর চিত্রনাট্য লিখেছেন ক্রিস টেরিয়ো এবং ডেভিড এস. গয়ার এবং তারকাবহুল এই চলচ্চিত্রে অভিনয় করেছেন বেন অ্যাফ্লেক, হেনরি কেভিল, অ্যামি অ্যাডামস, জেসি আইসেনবার্গ, ডায়ান লেন, লরেন্স ফিসবার্ন, জেরেমি আয়রনস, হলি হান্টার্স এবং গ্যাল গ্যাডট। এই ছবির মাধ্যমে এই প্রথম কোন চলচ্চিত্রে একত্রে ব্যাটম্যান এবং সুপারম্যানকে দেখা গেছে। চলচ্চিত্রে লেক্স লুথর চরিত্রটি সুনিপুনভাবে কু-চক্রান্তের মাধ্যমে ব্যাটম্যান ও সুপারম্যান এর মধ্যে সংঘর্ষ বাধায়। ২০১৩ তে ম্যান অব স্টিল মুক্তির পরেই এটি নির্মানের ঘোষনা দেয়া হয়েছিলো।


text: মেট্রোপলিস শহরে জেনারেল জডের সাথে সুপারম্যানের লড়াইয়ের ১৮ মাস পরে ছবিটি শুরু হয় যখন সুপারম্যান তার কাজের জন্য বিতর্কের সম্মুখীন হয়েছেন। ব্রুস ওয়েন, যিনি গথাম সিটিতে ব্যাটম্যান হিসেবে অপরাধীদের বিরুদ্ধে লড়াই করেন, সুপারম্যানকে মানবজাতির জন্য বিপজ্জনক মনে করেন এবং তাকে থামানোর জন্য মেট্রোপলিস শহরে আসেন। ক্লার্ক কেন্ট, যা সুপারম্যানের আসল নাম, ব্যাটম্যানের কর্মকান্ড ডেইলি প্লানেট পত্রিকার মাধ্যমে ফাঁস করার চেষ্টা করেন। ওয়েন জানতে পারে যে রুশ অস্ত্র ব্যবসায়ী আনাতোলি ক্নিয়াজেভ লেক্সকর্পের মালিক লেক্স লুথরের সাথে যোগাযোগ করছে। ইতিমধ্যে লেক্স লুথর সিনেটর ফিঞ্চকে রাজি করানোর চেষ্টা করে যাতে তাকে ভারত মহাসাগরে প্রাপ্ত ক্রিপ্টোনাইট আমদানির অনুমতি দেওয়া হয়। তিনি দাবি করেন এটি ক্রিপ্টনবাসীদের বিরুদ্ধে ব্যবহারের জন্য। কিন্তু সিনেটর ফিঞ্চ তাতে রাজি হয় না।


title: বিষাদময় সপ্তাহ (আর্জেন্টিনা)

text: বিষাদময় সপ্তাহ বা দুঃখজনক সপ্তাহ () আর্জেন্টিনার বুয়েন্স আয়ার্সে ৭ জানুয়ারি, ১৯১৯ তারিখে সংঘটিত একগুচ্ছ দাঙ্গা ও গণহত্যার সমন্বয়ে গড়ে উঠেছিল। এ দাঙ্গায় আর্জেন্টেনীয় নৈরাজ্যবাদী ও কম্যুনিস্টরা নেতৃত্ব দিয়েছিলেন। পরবর্তীতে লুইজ দেলপিয়ানের নেতৃত্বে আর্জেন্টাইন ফেডারেল পুলিশ এ দাঙ্গা নিয়ন্ত্রণে নিয়ে আসে। এছাড়াও দাঙ্গা নিয়ন্ত্রণে আর্জেন্টেনীয় সেনাবাহিনী, আর্জেন্টাইন মেরিন কর্পস এবং আর্জেন্টেনীয় নৌবাহিনী অংশ নিয়েছিল।


title: বিষাদময় সপ্তাহ (আর্জেন্টিনা)

text: ১৯০২ থেকে ১৯০৯ সাল পর্যন্ত অভিবাসিত ইতালীয় পাইত্রো গোরি'র প্রতিষ্ঠিত ফোরা (ফেদারাশিও অবরেরা রিজিওনাল আর্জেন্টিনা) শিল্প প্রতিষ্ঠানের মালিক ও শ্রমিক বিরোধী অধ্যাদেশের বিরুদ্ধে দীর্ঘদিন ধরে সাধারণ ধর্মঘট আহ্বান করে আসছিলেন। মে, ১৯০৪ সালে শ্রমিক ও পুলিশের মধ্যে সংঘর্ষের প্রেক্ষিতে দুইজন নিহত ও পনেরোজন আহত হয়। ১৯০৭ সালে বুয়েন্স আয়ার্সে নারীবাদী-নৈরাজ্যবাদী লীগ গঠিত হয়। এরপর থেকেই এই দশক শেষ হওয়া পর্যন্ত পরিস্থিতি ঘোলাটে হতে থাকে। কর্তৃপক্ষের অমানবিকতা ও শ্রমিকদের হিংসাত্মক ঘটনার প্রেক্ষিতে তাঁরা একে-অপরের তুলনায় শীর্ষে পৌঁছানোর চেষ্টা করে। ১৯০৯ সালের মে দিবসে বুয়েন্স আয়ার্স অভিমুখে বিশাল জনস্রোত একত্রিত হয়। পুলিশ তাঁদেরকে বিচ্ছিন্ন করতে এগিয়ে আসে। এতে ১২জনের মতো নিহত ও শতাধিক আহত হয়েছিল। প্রতিবেদনে জানা যায় যে, নৈরাজ্যবাদীরা সহিংসতার প্রচেষ্টা চালিয়েছিল। আর্জেন্টেনীয় রাষ্ট্রপতি হোস ফিগুইরোয়া আলকোর্তা অল্পের জন্য মৃত্যুকূপ থেকে নিজেকে রক্ষা করতে পেরেছিলেন। ২৮ ফেব্রুয়ারি, ১৯০৮ তারিখে বুয়েন্স আয়ার্সে গাড়ী চালনারত অবস্থায় তাঁকে লক্ষ্য করে এক নৈরাজ্যবাদী বোমা নিক্ষেপ করেছিল। সরকারী কর্মকর্তারা ১৯ বছর বয়সী ইউক্রেনীয় অভিবাসী সিমন রাদোইৎজকির মুখোমুখি হলে তার হাতে তৈরী বোমায় শহরের পুলিশ প্রধান রামোন ফ্যালকন ও তাঁর সহযোগী আলবার্তো লারতিগাও ১৫ নভেম্বর, ১৯০৯ তারিখে বুয়েন্স আয়ারের কালাও স্ট্রিটে নিহত হন। ১৬ অক্টোবর, ১৯০৯ তারিখে রোজারিও শহরে অবস্থিত স্পেনীয় কনসুলেটে এক বিচ্ছিন্নতাবাদী বোমা হামলা করলে সে গুরুতর আহত হয় ও ভবনের ব্যাপক ক্ষয়-ক্ষতি সাধিত হয়। ১৯০৯ সালের শেষদিকে ফ্যালকনের হত্যাকাণ্ডের পর স্ব-ঘোষিত দেশপ্রেমিক ছাত্র সংগঠন নামে জুভেনতাদ অটোনমিস্তা গঠন করা হয়। ২৫ মে, ১৯১০ তারিখে বুয়েন্স আয়ার্সে আর্জেন্টিনার স্বাধীনতার শতবার্ষিকী উদযাপন ব্যাহত করার প্রচেষ্টা নেয়া হয়। এক নৈরাজ্যবাদী অজানা বালককে বোমা বহন করে ক্যাথেড্রালে পাঠালে আকস্মিক বিস্ফোরণে নিহত হয় ও তার সাথে আরও একজনের উভয় হাত হারায়। ২০ জুন, ১৯১০ তারিখে টিত্রো কোলনে আরও একটি বোমা বিস্ফোরিত হয়। এতে ২০জন থিয়েটার দর্শক গুরুতর আহত হন। এরফলে নৈরাজ্যবাদীদের হাতে মৃত্যুর বিষয়ে সর্বোচ্চ শাস্তি প্রদানের বিষয়ে সিনেট ও ডেপুটিদের চেম্বার একটি ধারা পাস করে। ৯ জুলাই, ১৯১৬ তারিখে একজন আত্মস্বীকৃত বন্দুকধারী আর্জেন্টেনীয় রাষ্ট্রপতি ভিক্টোরিনো দে লা প্লাজাকে হত্যার প্রচেষ্টা চালান। ঐ প্রচেষ্টাটি আর্জেন্টিনার একশত বছর উদযাপনে শোভাযাত্রা পর্যালোচনাকালীন হয়েছিল। ৯ ফেব্রুয়ারি, ১৯১৮ তারিখে আর্জেন্টিনার আশেপাশে সহিংসতা ছড়িয়ে পড়ে। এরফলে আক্রান্ত এলাকাগুলোয় নিয়মিত সেনাবাহিনী মোতায়েন করতে হয়। নৈরাজ্যবাদীরা রেলগাড়ী বিধ্বস্ত করে, ট্রাক ধ্বংস করে ও গম বোঝাই মালবাহী গাড়ী পুড়িয়ে ফেলেছিল।


title: বিষাদময় সপ্তাহ (আর্জেন্টিনা)

text: বুয়েন্স আয়ার্সের শহরতলীতে অবস্থিত ব্রিটিশ মালিকানাধীন ভাসেনা ধাতব কারখানায় শুরু হওয়া শ্রমিক ধর্মঘট সংঘর্ষে রূপান্তরিত হয়। শুরুতে ঐ ধর্মঘট কোন মনোযোগ আকর্ষণ করেনি। কিন্তু, ৩ জানুয়ারি তারিখে ধর্মঘটে অংশগ্রহণকারী শ্রমিকেরা ভাসেনা কাজে ধাতব পদার্থ মালবাহী গাড়ীতে উঠানোর সময় একদল পুলিশকে লক্ষ্য করে গুলিবর্ষণ করে। দুইদিন পর এক পুলিশ সার্জেন্ট আহতাবস্থায় মৃত্যুবরণ করেন। ৭ জানুয়ারি সম্পর্কহীন ঘটনা সংঘটিত হয়। বুয়েন্স আয়ার্সের বন্দরে নৌশ্রমিকেরা শ্রমঘন্টা ও মজুরির দাবীতে সাধারণ ধর্মঘট আহ্বান করে। ঐ একই দিনে ভাসেনা ধাতব কারখানায় পুলিশ চাতুর্যতার আশ্রয় নিয়ে ক্রসফায়ার করে। ধর্মঘটরত শ্রমিকেরা এ সময় পুলিশের উপস্থিতিতে মালামাল পরিবহনে বাঁধার সৃষ্টি করছিল। এতে পাঁচজন শ্রমিক নিহত ও বিশজন আহত হয়।


title: বিষাদময় সপ্তাহ (আর্জেন্টিনা)

text: পরদিন বুধবার সম্মিলিতভাবে ধর্মঘট শুরু হয়। সকল ধরণের জাহাজী কার্যক্রম বন্ধ হয়ে যায়। বৃহস্পতিবার পুলিশের গুলিতে নিহত পাঁচ শ্রমিকের শেষকৃত্য অনুষ্ঠিত হয়। এতে ১৫০জন অংশ নেন। তন্মধ্যে, কয়েকজন সশ্রস্ত্রাবস্থায় ছিলেন। তাঁরা কফিন বহনকারী কোচ অনুসরণ করেন। এ সময় তাঁরা ব্যক্তিগত সম্পত্তি ভাংচুর করেন ও লাক্রোজে ব্রিটিশ মালিকানাধীন ট্রাম স্টেশনে পৌঁছার পূর্বে একটি গাড়ী পুড়িয়ে দেন। তাপরপর তাঁরা ইয়াতে স্ট্রিটের সেক্রেড হার্ট কনভেন্ট ভেঙ্গে ফেলেন এবং করিয়েন্তেস অ্যাভিনিউর গির্জায় আগুন লাগিয়ে দেন। একটি বিপনী বিতানে আক্রমণ চালানোকালে পুলিশ তাঁদেরকে গ্রেফতার করে ও মিছিলে গুলিবর্ষণ করে অগণিত বিক্ষোভকারীদেরকে নিহত ও আহত করে।


title: বিশ্ব বাণিজ্য কেন্দ্র, কলকাতা

text: বিশ্ব বাণিজ্য কেন্দ্র, কলকাতা পশ্চিমবঙ্গের রজধানী কলকাতার উপকণ্ঠে রাজারহাট নিউটাউন অঞ্চলে অবস্থিত। বর্তমানে বিশ্ব বাণিজ্য কেন্দ্রের বিল্ডিংটি নির্মাণাধীন। এটি ভারতের তৃতীয় ও পূর্ব ভারত এর প্রথম ওয়ার্ল্ড ট্রেড সেন্টার। ওয়ার্ল্ড ট্রেড সেন্টারটি ২১৯ মিটার উচু হবে যা পূর্ব ভারতের দ্বিতীয় উচ্চতম (প্রথম দ্যা ফরটি টু) অট্টালিকা বা টাওয়ার। বিল্ডিংটি ৫১ তলা বিশিষ্ট হবে। এটি নেতাজি সুভাষচন্দ্র বসু আন্তর্জাতিক বিমানবন্দরের কাছে অবস্থিত।


title: অলিম্পিকে টোঙ্গা

text: টোঙ্গা মোট সাতটি গ্রীষ্মকালীন ও একটি শীতকালীন অলিম্পিক গেমসে অংশগ্রহণ করেছে। একমাত্র টোঙ্গা সবচেয়ে ছোট স্বাধীন দেশ গ্রীষ্মকালীন অলিম্পিক গেমসে পদক জিতার গৌরব অর্জন করেছে। টোঙ্গা প্রথম অলিম্পিক গেমসে অংশগ্রহণ করেছিল ১৯৮৪ সালে এবং প্রথম ও একমাত্র পদক জিতে ১৯৯৬ সালে।


title: কিম কার্দাশিয়ান

text: কিম্বার্লি "কিম" কার্দাশিয়ান ওয়েস্ট (née কিম্বার্লি নোয়েল কার্দাশিয়ান; ২১অক্টোবর, ১৯৮০) একজন মার্কিন রিয়েলিটি টেলিভিশন ব্যক্তিত্ব, অভিনেত্রী, সমাজকর্মী, ব্যবসায়ী মহিলা এবং মডেল। তিনি লস এন্জেলেসে জন্মগ্রহন করেন এবং সেখানেই বেড়ে ওঠেন। প্যারিস হিলটন এর সঙ্গে বন্ধুত্বের মাধ্যমে তিনি মিডিয়ার নজরে আসেন, কিন্তু ২০০৩-এ তারঁ সাবেক সঙ্গী রে জে এর সঙ্গে একটি যৌনকর্মের ভিডিওর মাধ্যমে তিনি আরো আলোচনায় আসেন, যেটি ২০০৭ এ ফাস হয়েছিলো। এ বছরের পরেই তিনি এবং তারঁ পরিবার রিয়েলিটি শো "কিপিং আপ উইথ দ্য কার্দাশিয়ানস" এ শো করতে থাকেন।


title: কিম কার্দাশিয়ান

text: কিপিং আপ এর সাফল্যের পরে তিনি আসেন "কোর্টনি এন্ড কিম টেইক নিউইর্য়ক" এবং "কোর্টনি এন্ড কিম টেইক মায়ামিতে"। কার্দাশিয়ানের সঙ্গী র‍্যাপার কানইয়ে ওয়েস্ট এর সঙ্গে ২০১৪ এ সম্পর্ক থাকায় সে বছর তাঁরা বিবাহ বন্ধনে আবদ্ধ হন। এই ঘটনাটি সে বছর ব্যাপক হারে আলোচিত হয়েছিলো। সাম্প্রতিক বছরগুলোতে নিজের পরিচয়ে কিছু ব্যবসা পরিচালনা করে চলেছেন। যেমন:- মোবাইল গেইম, মেক-আপ পণ্য, এবং ২০১৫ এ ছবির বই সেলফিস। সবোর্চ্চ বেতন প্রাপ্ত টেলিভিশন রিয়েলিটি ব্যক্তিত্বের মধ্যে তিনি সবার উপরে উঠে আসেন,তাঁর মোট আয় US$৫৩ মিলিয়ন।.


title: কিম কার্দাশিয়ান

text:
A Jenner changed her name to Caitlyn due to gender transition in 2015.
B Shared with Kourtney, Khloe, Rob and Kris
C Shared with Kourtney, Khloe, Rob and Kris
D Shared with Kourtney, Khloe, Rob and Kris
E With Kourtney, Khloe, Rob, Kris, Kendall, Kylie and Caitlyn (then Bruce)


title: টিউলিপ সিদ্দিক

text: টিউলিপ রেজওয়ানা সিদ্দিক (জন্ম: ১৬ সেপ্টেম্বর ১৯৮২) একজন বাংলাদেশী বংশোদ্ভূত ব্রিটিশ লেবার পার্টি এবং কো-অপারেটিপ পার্টির রাজনীতিবিদ। তিনি ২০১৫ সালের সাধারণ নির্বাচনে লন্ডনের হ্যামস্টেড অ্যান্ড কিলবার্ন আসন থেকে পার্লামেন্ট সদস্য নির্বাচিত হয়েছেন। এর পূর্বে তিনি রিজেন্ট পার্কের কাউন্সিলর এবং ২০১০ সালে ক্যামডেন কাউন্সিলের কালচার অ্যান্ড কমিউনিটির সদস্য ছিলেন।


title: টিউলিপ সিদ্দিক

text: শেখ রেহানা ও শফিক সিদ্দিকীর মেয়ে টিউলিপ সিদ্দিক ১৯৮২ সালে লন্ডনের মিচামে সেন্ট হেলিয়ার হাসপাতালে জন্মগ্রহণ করেন।


title: টিউলিপ সিদ্দিক

text: তার শৈশব কেটেছে বাংলাদেশ, ভারত এবং সিঙ্গাপুরে। ১৫ বছর বয়স থেকে তিনি হ্যাম্পস্টিড ও কিলবার্নে বসবাস করছেন। এই এলাকায় স্কুলে পড়েছেন ও কাউন্সিলর হিসেবে দায়িত্ব পালন করেছেন। লন্ডনের কিংস কলেজ থেকে পলিটিক্স, পলিসি ও গভর্নমেন্ট বিষয়ে তার স্নাতকোত্তর ডিগ্রি রয়েছে। মাত্র ১৬ বছর বয়সে লেবার পার্টির সদস্য হওয়া টিউলিপ অ্যামনেস্টি ইন্টারন্যাশনাল গ্রেটার লন্ডন অথরিটি এবং সেইভ দ্য চিলড্রেনের সঙ্গেও কাজ করেছেন। ২০১০ সালে ক্যামডেন কাউন্সিলে প্রথম বাঙালি নারী কাউন্সিলর নির্বাচিত হন তিনি।


title: টিউলিপ সিদ্দিক

text: ব্রিটেনের ৫৬ তম সাধারণ নির্বাচনে হ্যাম্পস্টিড ও কিলবার্ন আসন থেকে এমপি পদে বিজয়ী হয়েছেন বঙ্গবন্ধু শেখ মুজিবুর রহমানের নাতনি, শেখ রেহানা ও শফিক সিদ্দিকীর বড় মেয়ে ও প্রধানমন্ত্রী শেখ হাসিনার ভাগ্নি টিউলিপ। ২০১৫ সালের নির্বাচনে টিউলিপের জয়ের ব্যবধান ছিল এক হাজার ১৩৮ ভোট। ৭ মে ১ হাজার ১৩৮ ভোটের ব্যবধানে ক্ষমতাসীন কনজারভেটিভ পার্টির প্রার্থীকে পরাজিত করে বিজয়ী হয়েছিলেন টিউলিপ। টিউলিপ সিদ্দিকী পেয়েছিলেন ২৩ হাজার ৯৭৭ ভোট। আর কনজারভেটিভ পার্টির সায়মন মার্কাস পেয়েছেন ২২ হাজার ৮৩৯ ভোট।


title: টিউলিপ সিদ্দিক

text: দুইবছর পর ২০১৭ সালে টিউলিপ সিদ্দিক আবারও জিতলেন যুক্তরাজ্যে। এবার ভোটের ব্যবধান বেড়েছে দশগুণেরও বেশি। লন্ডনের হ্যাম্পস্টেড অ্যান্ড কিলবার্ন আসন থেকে লেবার পার্র্টির প্রার্থী টিউলিপ পেয়েছেন ৩৪ হাজার ৪৬৪ ভোট। তার নিকটতম প্রতিদ্বন্দ্বী কনজারভেটিভ দলের প্রার্থী ক্লেয়ার লুইচ লিল্যান্ড পেয়েছেন টিউলিপের অর্ধেক ভোট। তার পক্ষে রায় দিয়েছেন মাত্র ১৮ হাজার ৯০৪ জন।


title: টিউলিপ সিদ্দিক

text:
২০১৫ সালে টিউলিপ ব্রিটিশ লেবার পার্টির ছায়া মন্ত্রিপরিষদে সংস্কৃতি, গণমাধ্যম ও ক্রীড়া বিষয়ক প্রতিমন্ত্রী হন।
২০১৭ সালে ব্রিটেনের লেবার পার্টির ছায়া শিক্ষামন্ত্রীর দায়িত্ব নিয়েছেন বঙ্গবন্ধুর নাতনি টিউলিপ সিদ্দিক এমপি।


title: টিউলিপ সিদ্দিক

text: স্বামী ক্রিস পার্সি সঙ্গে টিউলিপ সিদ্দিক লন্ডনে বসবাস করেন। এই দম্পতির এক মেয়ে ও ছেলে রয়েছে। মেয়ে আজালিয়া জয় পার্সির ও রাফায়েল মুজিব সেন্ট জন পার্সি।


title: ইসমাইল ইবনে মুসা মেঙ্ক

text: ইসমাইল ইবনে মুসা মেঙ্ক হলেন একজন বিখ্যাত মুসলিম শিক্ষাবিদ, ইসলাম প্রচারক ও বক্তা, যিনি মুফতি মেঙ্ক নামে অধিক পরিচিত। তিনি বর্তমানে জিম্বাবুয়ের মহান মুফতি বা "গ্র্যান্ড মুফতি"।


title: ইসমাইল ইবনে মুসা মেঙ্ক

text: মুফতি মেঙ্ক জিম্বাবুয়ের হারারে-তে জন্মগ্রহণ করেন, সেখানেই তাঁর প্রারম্ভিক শিক্ষার হাতেখড়ি। উনি যখন বিশ্ববিদ্যালয়ে পা রাখতে যাবেন, তাঁর আগ দিয়ে জানতে পারেন উনার পিতা মদিনা বিশ্ববিদ্যালয়ে ভর্তির জন্যে উনার নাম দিয়েছিলেন এবং উনি নির্বাচিত হয়েছেন। তখন উনার বাবা উনাকে বলেন, মদিনা রাসুলুল্লাহ (সা) এর শহর, চেষ্টা করে দেখতে গিয়ে কি হয়। বাবার কথামত উনি সেখানে যান  এবং পরবর্তীতে মদীনা ইসলামী বিশ্ববিদ্যালয় থেকে শরিয়া আইনের ওপর উপাধি অর্জন করেন। এরপর ভারতের গুজরাট থেকে আইনশাস্ত্রে উচ্চতর শিক্ষা অর্জন করেন এবং মুফতি উপাধি লাভ করেন।


title: ইসমাইল ইবনে মুসা মেঙ্ক

text: তিনি জিম্বাবুয়ের মুসলিম জনসংখ্যার শিক্ষার চাহিদা সরবরাহের জন্য প্রতিষ্ঠিত দার-উল ইলম (ইসলামিক এডুকেশনাল সেন্টার)-এর প্রধান পরিচালক। মুফতি মেঙ্ক বিশেষত পূর্ব আফ্রিকায় বিপুল জনপ্রিয় এবং আন্তর্জাতিকভাবে মুসলিম-বক্তা হিসেবে পরিচিত মুখ।


title: ইসমাইল ইবনে মুসা মেঙ্ক

text: তিনি কঠোরভাবে সমকামের বিরুদ্ধে বক্তব্য প্রদান করেন। তিনি সমকামীদের উদ্দেশ্য করে বলেনঃ ‘কিভাবে তোমরা একই লিঙ্গের সাথে অনৈতিক সম্পর্ক স্থাপন করো? অথচ কুরআন একে স্পষ্ট ভাবে নিষিদ্ধ করেছে, নোংরা বলে আখ্যায়িত করেছে।'


title: ইসমাইল ইবনে মুসা মেঙ্ক

text: সামাজিক যোগাযোগ মাধ্যমে অনুপ্রেরণামূলক বিভিন্ন উক্তির মাধ্যমে তিনি তুমুল বিশ্বব্যাপী মুসলিমদের মধ্যে তুমুল জনপ্রিয়তা লাভ করেছেন। তাঁর ফেসবুকে প্রায় ২.৮ মিলিয়নের বেশি ফলোয়ার, টুইটারে প্রায় ৩.৫ মিলিয়ন ফলোয়ার বিদ্যমান। এছাড়া ইউটিউবে তাঁর প্রায় ২৮ লাখের বেশি সাবস্ক্রাইবার আছে।


title: ইসমাইল ইবনে মুসা মেঙ্ক

text: ২০১৫ সালে সমাজ-সংস্কারে অবদান রাখার জন্য কেএসবিইএ আন্তর্জাতিক নেতৃত্ব ২০১৫ অ্যাওয়ার্ড প্রদান করা হয়। এছাড়া ২০১৬ সালে ফিলিপাইনের একটি ধর্মীয় বিশ্ববিদ্যালয় 'অ্যালডারসগেইট ইউনিভার্সিটি' তাঁকে সমাজ-সংস্কারের জন্য অনারারি ডক্টরেট দিয়ে সম্মানিত করে।


title: রায়পুর ইউনিয়ন, জীবননগর

text: রায়পুর ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।


title: রায়পুর ইউনিয়ন, জীবননগর

text: পূর্বে ও দক্ষিণে ঝিনাইদহের কোটচাঁদপুর উপজেলা ও মহেশপুর উপজেলা পশ্চিম ও উত্তরে হাসাদহ ইউনিয়ন ও আন্দুলবাড়িয়া ইউনিয়ন অবস্থিত। এ ইউনিয়ন উপজেলা সদর হতে ১৪ কিমি দুরে অবস্থিত।


title: রায়পুর ইউনিয়ন, জীবননগর

text: ব্রিটিশ আমলে এটি রায়পুর ইউনিয়ন বোর্ড নামে ও পাকিস্তান আমলে কাউন্সিল নামে পরিচিত ছিল। বাংলাদেশ স্বাধীন হওয়ার পর ইউনিয়ন বিলুপ্ত হয়। আবার ২০১৩ সালে পুরাতন বাঁকা ইউনিয়ন ভেঙ্গে সম্পূর্ণ ইউনিয়নের মর্যাদা লাভ করে।


title: রায়পুর ইউনিয়ন, জীবননগর

text: এ ইউনিয়ন একটি মৌজা, ৮টি গ্রাম নিয়ে গঠিত যা ৯টি প্রশাসনিক ওয়ার্ডে বিভক্ত।


title: রায়পুর ইউনিয়ন, জীবননগর

text: গ্রামসমুহ হল:-


title: রায়পুর ইউনিয়ন, জীবননগর

text:
রায়পুর ইউনিয়নের গড় শিক্ষার হার ৪৭℅। এখানে ১টি মাধ্যমিক বিদ্যালয়, ১টি মাদ্রাসা, ৭টি প্রাথমিক বিদ্যালয় আছে।
এ ইউনিয়নের অর্থনীতি মূলত কৃষি নির্ভর। এখানে ধান, পাট,আলু,গম সহ বিভিন্ন ফসল উৎপাদিত হয়।


title: রায়পুর ইউনিয়ন, জীবননগর

text: একমাত্র নদী ভৈরব। যা নতুন চাকলা ও বালিহুদা গ্রামের মধ্যদিয়ে প্রবাহিত হয়েছে।


title: খালেদা একরাম

text: অধ্যাপক খালেদা একরাম (জন্ম: ৬ আগস্ট, ১৯৫০; মৃত্যু: ২৪ মে, ২০১৬) বাংলাদেশ প্রকৌশল বিশ্ববিদ্যালয়ের প্রথম নারী উপাচার্য। অধ্যাপক খালেদা একরাম বাংলাদেশের কোনো পাবলিক বিশ্ববিদ্যালয়ের দায়িত্ব পাওয়া দ্বিতীয় নারী উপাচার্য আর বুয়েটে প্রথম।


title: খালেদা একরাম

text: ১৯৫০ সালের ৬ অগাস্ট ঢাকায় জন্ম নেওয়া খালেদা ইকরামের বাড়ি বগুড়ায়। তবে তাঁর জন্ম ঢাকায়। ঢাকাতেই বড় হয়েছেন তিনি। ১৯৭৪ সালে বুয়েট থেকে স্থাপত্যে ডিগ্রি নেওয়ার পর ১৯৮০ সালে ইউনিভার্সিটি অব হাওয়াই থেকে নগর পরিকল্পনা বিষয়ে স্নাতকোত্তর ডিগ্রি নেন।


title: খালেদা একরাম

text: অধ্যাপক খালেদা একরাম বুয়েটের স্থাপত্য বিভাগের অধ্যাপক ছিলেন। ৪০ বছরের বেশি সময় ধরে শিক্ষকতা করেছেন তিনি। ২০১৪ সালের সেপ্টেম্বরে চার বছরের জন্য বুয়েটের উপাচার্য হিসেবে নিয়োগ পান খালেদা একরাম।


title: খালেদা একরাম

text: মে মাসের মাঝামাঝি সময়ে চিকিৎসার জন্য খালেদা একরামকে ব্যাংককে নেওয়া হয়। পরে অবস্থার অবনতি হলে তাঁকে লাইফ সাপোর্টে রাখা হয়। ২৪ মে ২০১৬ সোমবার দিবাগত রাতে ব্যাংককের একটি হাসপাতালে চিকিৎসাধীন অবস্থায় শেষনিশ্বাস ত্যাগ করেন খালেদা একরাম। তাঁর বয়স হয়েছিল ৬৫ বছর।


title: তেনোচতিৎলান

text: মেক্সিকো-তেনোচতিৎলান (, ) প্রাচীন আজটেক আলতেপেতল (নগর-রাষ্ট্র) ও রাজধানী ছিল। সচরাচর স্থানটি তেনোচতিৎলান () নামে পরিচিতি পেয়ে আসছে। বর্তমানে এটি মেক্সিকো উপত্যকার টেক্সকোকো হ্রদ এলাকায় অবস্থিত। ২০ জুন, ১৩২৫ তারিখে এটি প্রতিষ্ঠিত হয়। পঞ্চদশ শতকে বিস্তৃতভাবে গড়ে উঠা আজটেক সাম্রাজ্যের রাজধানী হিসেবে পরিচিতি পায়। পরবর্তীতে ১৫২১ সালে স্পেনীয়রা এটি দখল করে নেয়।


title: তেনোচতিৎলান

text: এর স্বর্ণালী সময়ে প্রাক-কলম্বীয় আমেরিকায় সর্ববৃহৎ শহর ছিল। পরবর্তীকালে নতুন স্পেনের সুবেদারী প্রথায় কাবেসেরা হিসেবে পরিচিতি পায়। বর্তমানে তেনোচতিৎলানের ধ্বংসাবশেষ মেক্সিকো সিটির শহরতলীতে দেখতে পাওয়া যায়।


title: তেনোচতিৎলান

text: দ্বীপের নাওয়া আলতেপেতলের দুটির একটি হচ্ছে তেনোচতিৎলান। অন্যটি হচ্ছে তাতেলোকো।


title: তেনোচতিৎলান

text: প্রচলিত রয়েছে যে, তেনোচতিৎলান নামটি নাওয়াতল টেতল এবং নোকতলি থেকে এসেছে। কিন্তু, ষোড়শ শতকের পাণ্ডুলিপি যা ব্যানক্রফট সংলাপ নামে পরিচিত, তাতে বলা হয়েছে যে, দ্বিতীয় স্বরবর্ণের অনুপস্থিতি রয়েছে। ফলে, এ শব্দের প্রকৃত উৎপত্তি রহস্য অনিশ্চিত রয়ে গেছে।


title: তেনোচতিৎলান

text: পশ্চিম দিকে অগভীর টেক্সকোকো হ্রদ আছে। লাল রেখা বরাবর প্রধান দ্বীপের দক্ষিণাংশ হচ্ছে তেনোচতিৎলান।


title: তেনোচতিৎলান

text: তেনোচতিৎলান আনুমানিক ৮ থেকে ১৩.৫ বর্গকিলোমিটার (৩.১ থেকে ৫.২ বর্গমাইল) এলাকা নিয়ে গঠিত। অগভীর টেক্সকোকো হ্রদের পশ্চিমাংশে এর অবস্থান।


title: তেনোচতিৎলান

text: স্পেনের বিজয়কালীন মেক্সিকো সিটি তেনোচতিৎলান ও টাতেলোকোর সমন্বয়ে গঠিত ছিল। শহরটি উত্তর থেকে দক্ষিণে, তাতেলোকোর উত্তর সীমান্তের জলাভূমি পর্যন্ত বিস্তৃতি ঘটেছে। ঐসময়ে মূলতঃ পশ্চিমাংশ অদৃশ্য ছিল। বর্তমান আভেনিদা বুকারেলিতে শহরটির সীমানা শেষ হয়।


title: তেনোচতিৎলান

text: মেক্সিকান সভ্যতায় তেনোচতিৎলান শহরের রাজধানী ছিল। ১৩২৫ সালে গঠিত এ রাজধানীতে মেক্সিকা জনগোষ্ঠী বসবাস করতো। মেক্সিকা সভ্যতায় রাজ্যের ধর্ম প্রাচীন ভবিষ্যদ্বাণীর মাধ্যমে পূর্ণতা পায়। বিচরণরত উপজাতিরা পূর্ব নির্দিষ্ট একটি বৃহৎ শহরের সন্ধান করতে থাকে যেখানে ক্যাকটাসের শীর্ষে বসে একটি ঈগল সাপ খেয়ে তাঁদেরকে সঙ্কেত দিচ্ছে।


title: তেনোচতিৎলান

text: আজটেক সভ্যতায় টেক্সকোকো হ্রদকে ছোট জলাভূমি সমৃদ্ধ দ্বীপ হিসেবে দেখা হয যা বর্তমানে মেক্সিকার জাতীয় প্রতীক ও মেক্সিকান পতাকায় অমর হয়ে ধরা দিচ্ছে। প্রতিকূল ভূখণ্ডে তাঁরা তাঁদের শহরে ভবন তৈরি করে, ভাসমান বাগান নামে পরিচিত চিনাপা পদ্ধতিতে কৃষিকাজ করে শুষ্ক দ্বীপকে বর্ধিত করেছিল।


title: তেনোচতিৎলান

text: একটি সমৃদ্ধ সংস্কৃতির উত্তোরণ ঘটতে থাকে এবং মেক্সিকা সভ্যতা মেক্সিকার সর্বত্র ছড়িয়ে-ছিটিয়ে থাকা অন্যান্য উপজাতিদের উপর প্রভাব বিস্তার করতে থাকে। ছোট প্রাকৃতিক দ্বীপটির বিস্তৃতি ঘটিয়ে তেনোচতিৎলান মেসোআমেরিকায় সর্বাপেক্ষা বৃহৎ ও সর্বাপেক্ষা শক্তিধর শহরে পরিণত হয়। বাণিজ্যিক পথের উত্তোরণ ঘটিয়ে মেক্সিকো উপসাগর, প্রশান্ত মহাসাগর এবং এমনকি ইনকা সাম্রাজ্যের সাথে মালামাল পরিবহণে ব্যবহার করতো।


title: তেনোচতিৎলান

text: টেক্সকোকো হ্রদে প্রলয়ঙ্করী বন্যার পর শহরটি আহুইতোল শাসনামলে পুননির্মিত হয়। একটি পদ্ধতিতে শহরের এ পুনর্নির্মাণ মেসোআমেরিকায় অন্যতম সেরা প্রতিরক্ষা ব্যবস্থারূপে পরিচিত করে তোলে।


title: তেনোচতিৎলান

text: ৮ নভেম্বর, ১৫১৯ তারিখে তেনোচতিৎলানে স্পেনীয় দখলদার হার্নান কর্তেস এ শহরে আসেন। এসময় শহরের জনসংখ্যা আনুমানিক ২,০০,০০০ থেকে ৩,০০,০০০ ছিল। অনেক পণ্ডিত মনে করেন যে, ঐ সময়ে তেনোচতিৎলান বিশ্বের অন্যতম সর্বাপেক্ষা বৃহৎ শহর ছিল। ইউরোপের সাথে তুলনান্তে কেবলমাত্র প্যারিস, ভেনিস এবং কনস্টান্টিনোপল এর চেয়ে এগিয়ে ছিল। লন্ডনের অষ্টম হেনরির তুলনায় এটি পাঁচগুণ বেশী ছিল। স্পেনীয় রাজাকে লেখা এক চিঠিতে কর্তেস লিখেছিলেন যে, তেনোচতিৎলান সেভিলে অথবা কর্ডোবার চেয়ে বেশী বড়। কর্তেসের লোকেরা নগরের দৃশ্যমালা দেখে বিস্মিত হয়ে যান ও অনেকেই আশ্চর্যান্বিত হয়ে পড়েন যা তাঁরা স্বপ্নেও চিন্তা করতে পারেননি।


title: তেনোচতিৎলান

text: যদিও কিছু জনপ্রিয় উৎসমাফিক জানা যায়, সংখ্যাটি সর্বোচ্চ ৩,৫০,০০০ হতে পারে। তবে, সাধারণ অনুমান হিসেবে ২,০০,০০০ লোক এখানে ছিল। মেসোআমেরিকান নগর ও শহরের উপর কিছু ব্যাপক শিক্ষানুক্রমিক জরীপের একটিতে বলা হয়েছে, ১৩.৫ বর্গকিলোমিটার (৫.২ বর্গমাইল) আয়তনে ২,১২,৫০০ লোক বসবাস করতো। এছাড়াও এখানে বলা হয়েছে যে, মকতেজুমা সাম্রাজ্যের মধ্য ও দক্ষিণ মেক্সিকোয় পাঁচ মিলিয়ন অধিবাসী ছিল। পার্শ্ববর্তী অঞ্চলে উপজাতিদের উপর খবরদারির কারণে রাজ্যের বিস্তৃতি ঘটানো হয় ও বন্দীদেরকে দেবতাদের নৈবেদ্য হিসেবে উৎসর্গ করা হতো।


title: তেনোচতিৎলান

text: মেক্সিকো সিটির জোকালোয় প্লাজা দে লা কন্সতিতুসিও তেনোচতিৎলানের মূল প্লাজা ও বাজারের পার্শ্বে অবস্থিত। মূল কালজাদাসের অনেক কিছু অদ্যাবধি আধুনিক শহরের রাস্তায় পুরনো আমলকে স্বাক্ষ্য দেয়। আজজটেক ক্যালেন্ডার পাথর এখানে ছিল। পাথরটির ব্যাস ৪ মিটার এবং ওজনে ২০ টনের বেশী ছিল। একসময় এটি বড় পিরামিডের মধ্যস্থলে রাখা ছিল। এ ভাস্কর্যটি ১৪৭০ সালে রাজা আক্সায়াকাতলের আমলে তৈরি করা হয়। এর মাধ্যমেই মেক্সিকাসদের ইতিহাস ও ভবিষ্যতের সমৃদ্ধি লুক্কায়িত ছিল।


title: তেনোচতিৎলান

text: আগস্ট, ১৯৮৭ সালে প্রত্নতত্ত্ববিদরা ১,৭৮৯টি মানুব হাড়ের সম্মিলন মেক্সিকো সিটির পাঁচ মিটার নিচ থেকে উদ্ধার করেন। এর মাধ্যমে ১৪৮০-এর দশকে অতীত ইতিহাস তুলে ধরা হয়। আজটেক রাজধানীর প্রধান মন্দিরের পাদদেশে এ হাড়গুলো পাওয়া যায়। শিশু, কিশোর, প্রাপ্তবয়স্কদের হাড় থেকে শুরু করে এক তরুণীর পূর্ণাঙ্গ কঙ্কালও এখানে ছিল।


title: আইসক্রিম (চলচ্চিত্র)

text: আইসক্রিম ত্রিভুজ প্রেমের হাসি-কান্নাকে উপজীব্য করে নির্মিত বাংলাদেশী চলচ্চিত্র। এর কাহিনী, চিত্রনাট্য, সংলাপ ও পরিচালনায় ছিলেন রেদওয়ান রনি। এটি প্রযোজনা করেছে পিং-পং এন্টারটেইনমেন্ট, পপকর্ন ফিল্মস এবং টপ অব মাইন্ড। এতে অভিনয় করেছেন উদয়, তুষি, রাজ, এটিএম শামসুজ্জামান, ওমর সানী, নাদিয়া খানম, প্রয়াত দিতি ও সায়েম সাদাত।


title: আইসক্রিম (চলচ্চিত্র)

text: একটি ত্রিভুজ ভালোবাসার গল্প এতে তুলে ধরা হয়েছে। "ভালোবাসা যে যত্নে রাখতে হয়, ভালোবাসাকে ভালো বাসতে হয়" এই প্রতিপাদ্যের ওপর ভিত্তি করেই গড়ে উঠেছে এর মুল কাহিনী।সম্পূর্ণ ছবিটির দৃশ্যায়ন বাংলাদেশেই করা হয়। ২০১৪ সালের ৫ এপ্রিল সেন্টমার্টিনে দৃশ্যধারণ দিয়ে শুরু এর দৃশ্যায়নের কাজ। পরবর্তিতে ঢাকার অদূরে সাভারসহ দেশের বিভিন্ন জায়গায় ছবিটির দৃশ্যায়নের কাজ হয়।


title: অলিম্পিকে ত্রিনিদাদ ও টোবাগো

text: ত্রিনিদাদ ও টোবাগো প্রথম অলিম্পিক গেমসে অংশগ্রহণ করে ১৯৪৮ গ্রীষ্মকালীন অলিম্পিকে। অভিষেকের পর ত্রিনিদাদ ১৪টি গ্রীষ্মকালীন ও ৩টি শীতকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে অভিষেক হয় ১৯৯৪ সালে।


title: অলিম্পিকে ত্রিনিদাদ ও টোবাগো

text: ত্রিনিদাদের ক্রীড়াবিদগণ ২টি স্বর্ণ সহ মোট ১৮টি পদক জিতেছে। প্রথম পদক জিতে ১৯৪৮ গেমসে ভারোত্তোলনে।


title: শঙ্খনীল কারাগার (চলচ্চিত্র)

text: শঙ্খনীল কারাগার ১৯৯২ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। প্রখ্যাত বাংলাদেশী সাহিত্যিক হুমায়ূন আহমেদের উপন্যাস "শঙ্খনীল কারাগার" অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।


title: শঙ্খনীল কারাগার (চলচ্চিত্র)

text: রাবেয়া মধ্যবিত্ত দম্পতি মতিন উদ্দিন ও শিরিনের মেয়ে। গায়ের রং কালো হওয়ায় তার জন্য ভালো পাত্র পাওয়া যায় না। অপরদিকে মধ্যবিত্ত পরিবারে চলছে অভাব অনটন। ছোট ভাই খোকা চাকরীর অন্বেষণে ঘুরছে। ছোটবোন রুনুর জন্য ভাল বিয়ের প্রস্তাব আসে। এভাবে নানা ধরনের টানাপোড়েন আর সংগ্রামের মধ্য দিয়ে এগিয়ে যেতে হয় পরিবারটিকে।শঙ্খনীল কারাগার চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, ও শাম্মী আখতার।


title: শঙ্খনীল কারাগার (চলচ্চিত্র)

text: জাতীয় চলচ্চিত্র পুরস্কার


title: সর্বানন্দ সোনোয়াল

text: সর্বানন্দ সোনোয়াল (; ) অসমের বর্তমান মুখ্যমন্ত্রী ও ভারতীয় জনতা পার্টির নেতা। ২০১৬ সনের অসম বিধানসভা নির্বাচনে ভারতীয় জনতা পার্টি বিপুল সংখ্যক ভোটে জয়ী হয় ও সর্বানন্দ সোনোয়াল অসমের মুখ্যমন্ত্রীর পদ গ্রহন করেন। তিনি ২০১৬সনের ২৪মে তারিখে গুয়াহাটিতে মুখ্যমন্ত্রী পদের শপথ গ্রহন করেন।


title: সর্বানন্দ সোনোয়াল

text: অসমের ডিব্রুগড়ে সর্বানন্দ সোনোয়াল জন্মগ্রহণ করেন। তাঁর পিতার নাম জিবেশ্বর সোনোয়াল ও মাতার নাম দিনেশ্বরী সোনোয়াল।


title: গ্রান কলম্বিয়া

text: গ্রান কলম্বিয়া বা গ্রেট কলম্বিয়া () ১৮১৯ থেকে ১৮৩১ সাল পর্যন্ত দক্ষিণ আমেরিকার উত্তরাংশের অধিকাংশ এবং দক্ষিণ মধ্য আমেরিকার অংশবিশেষ এলাকায় রাষ্ট্র হিসেবে নামটি অদ্যাবধি ব্যবহৃত হয়ে আসছে। এতে বর্তমানের কলম্বিয়া, ভেনেজুয়েলা, ইকুয়েডর, পানামা, পেরুর উত্তরাংশ, গায়ানার পশ্চিমাংশ এবং ব্রাজিলের উত্তর-পশ্চিমাংশের অঞ্চলসমূহ অন্তর্ভুক্ত রয়েছে।


title: গ্রান কলম্বিয়া

text: তন্মধ্যে, প্রথম তিনটি গ্রান কলম্বিয়ার বিলুপ্তি পর্যন্ত উত্তরাধিকারী রাষ্ট্রের মর্যাদা লাভ করেছিল। ১৯০৩ সালে পানামা কলম্বিয়া থেকে পৃথক হয়ে যায়। সাবেক নিউ গায়ানার সুবেদারী প্রথায় কম-বেশী মূল বিচারব্যবস্থায় গ্রান কলম্বিয়ার অঞ্চলসমূহ পরিচালিত হবার পর থেকে এতে নিকারাগুয়ার ক্যারিবিয় উপকূল, মসকুইটো উপকূল এবং গায়ানার গায়ানা ইসেকুইবা এর অন্তর্ভূক্ত ছিল।


title: গ্রান কলম্বিয়া

text: শক্তিশালী রাষ্ট্রপতিশাসিত কেন্দ্রীভূত সরকারের সমর্থক ও বিকেন্দ্রীভূত যুক্তরাষ্ট্রীয় সরকারের সমর্থকদের বাদানুবাদের মাধ্যমে এর বিলুপ্তি ঘটে। একই সময়ে, অন্য রাজনৈতিক বিভাজন পরিলক্ষিত হয়। ১৮২১ সালে কুকুতা সংবিধানের সমর্থক এবং সংবিধান বিরোধী সমর্থকও এতে জড়িত ছিল। এ জাতিটি ভেঙ্গে ক্ষুদ্রতর প্রজাতন্ত্রের গঠন বা জোট গঠন করে কিন্তু আরও শক্তিধর রাষ্ট্রপতিশাসিত সরকার গঠন করতে সক্ষম হয়।


title: গ্রান কলম্বিয়া

text: এ দলাদলিতে সাংবিধানিক শাসনের পক্ষপাতি উপ-রাষ্ট্রপতি ফ্রান্সিসকো দ্য পলা সান্তান্দারের সুবিধাপ্রাপ্তি ঘটে। অন্যদিকে শক্তিশালী রাষ্ট্রপতিশাসিত সরকার ব্যবস্থা সৃষ্টিতে রাষ্ট্রপতি সিমন বলিভার নেতৃত্ব দেন। এ দুইজন স্পেনীয় শাসনের বিপক্ষে যুদ্ধকল্পে মিত্রতার বন্ধনে আবদ্ধ হন। কিন্তু ১৮২৫ সালে তাঁদের মধ্যকার পার্থক্য প্রকাশ্য জনসমক্ষে ফুঁটে উঠে। ফলে, ঐ বছর থেকে পরবর্তীকালে রাজনৈতিক অস্থিরতার গুরুত্বপূর্ণ উপাদান হয়ে দাঁড়ায়।


title: গ্রান কলম্বিয়া

text: ঐ সময়ে দেশটির আনুষ্ঠানিক নাম ছিল কলম্বিয়া প্রজাতন্ত্র। ইতিহাসবেত্তাগণ বর্তমানকালের কলম্বিয়া প্রজাতন্ত্র থেকে পার্থক্য রাখতে গ্রান কলম্বিয়া নামটি গ্রহণ করেছেন। এ নামটি ১৮৬৩ সাল থেকে প্রচলন করা হয়। তাস্বত্ত্বেও অনেকে কলম্বিয়া ব্যবহার করছেন যেখানে কোন বিভ্রান্তির সূত্রপাত ঘটা সম্ভব নয়।


title: গ্রান কলম্বিয়া

text: কলম্বিয়া নামটি অষ্টাদশ শতকে স্পেনীয় সংস্করণে নতুন লাতিন শব্দ কলাম্বিয়া থেকে আহুত যা ক্রিস্টোফার কলম্বাসের নামানুসারে গৃহীত হয়েছিল। এ পরিভাষাটি বিপ্লববাদী ফ্রান্সিস্কো দ্য মিরান্ডা অগ্রাধিকারভিত্তিতে নতুন বিশ্বকে চিহ্নিত করতে প্রয়োগ করেছিলেন যা মূলতঃ স্পেনীয় শাসনে পরিচালিত সকল আমেরিকান অঞ্চল ও উপনিবেশগুলোর জন্য প্রযোজ্য ছিল। তিনি কাগজপত্রে অর্থ বুঝাতে 'কলমবিয়া' ও কোন কিছু বুঝাতে 'কলম্বিয়া' সংক্রান্ত শব্দগুচ্ছ তাঁর বিপ্লবাত্মক কার্যক্রমে নিজ সংগ্রহশালায় শিরোনাম আকারে রক্ষণাবেক্ষণ করতেন।


title: গ্রান কলম্বিয়া

text: বলিভার এবং অন্যান্য স্পেনীয় আমেরিকান বিপ্লবীও কলম্বিয়া শব্দটি মহাদেশীয় অর্থে ব্যবহার করতেন। ১৮১৯ সালে প্রতিষ্ঠিত দেশটিকে অ্যাঙ্গোস্তুরা কংগ্রেস কলম্বিয়া রাখে। কংগ্রেস এ পরিভাষায় একটি নির্দিষ্ট ভৌগোলিক ও রাজনৈতিক তথ্যসূত্র প্রদান করে।


title: গ্রান কলম্বিয়া

text: কলম্বিয়া প্রজাতন্ত্র ১৭৩৯ থেকে ১৭৭৭ সময়কালে নিউ গ্রানাডার সুবেদারী প্রথায় কম বা বেশী সাবেক অঞ্চলসমূহ নিয়ে গঠিত হয়। এতে বৈধনীতি প্রতিষ্ঠিত হয়েছিল। সাবেক তৃতীয় ভেনিজুয়েলা প্রজাতন্ত্র, নিউ গ্রানাডার একতাবদ্ধ প্রদেশসমূহ, পানামার সাবেক রয়্যাল অডিয়েন্সিয়া এবং ১৮২১ সাল পর্যন্ত স্পেনীয় শাসনে পরিচালিত কিটোর প্রেসিডেন্সিকে একত্রিত করে।


title: গ্রান কলম্বিয়া

text: অ্যাঙ্গোস্তুরা কংগ্রেস বলিভার ও সান্তান্দারকে যথাক্রমে রাষ্ট্রপতি ও উপ-রাষ্ট্রপতি হিসেবে মনোনীত করে। এরপর কুকুতা কংগ্রেসের নতুন সংবিধান লিখিতরূপ নেয়। কুকুতা সংবিধানের অধীনে দেশটিকে বারোটি বিভাগে বিভক্ত করা হয়। প্রত্যেক বিভাগই একজন প্রশাসনিক কর্মকর্তা দ্বারা পরিচালিত হতো। বিভাগগুলোকে আরও ছত্রিশটি প্রদেশে বিভক্ত করে গভর্নর দ্বারা শাসনের ব্যবস্থা করা হয়। গভর্নরেরা প্রশাসনিক কর্মকর্তার সাথে আগে-পিছে ক্ষমতা প্রয়োগের অধিকারী ছিল। বিভাগীয় পর্যায়ে সামরিক কর্মকর্তা কমান্ড্যান্ট জেনারেল কর্তৃক নিয়ন্ত্রিত হতেন। কমান্ড্যান্ট জেনারেলও প্রশাসনিক কর্মকর্তার মর্যাদা উপভোগ করতেন। এ তিনটি কার্যালয়ের সকলেই কেন্দ্রীয় সরকার কর্তৃক মনোনীত হতেন। কেন্দ্রীয় সরকার সাময়িকভাবে বোগোতা থেকে দেশ পরিচালনা করতো। প্রেসিডেন্সি, দ্বি-কক্ষবিশিষ্ট কংগ্রেস ও উচ্চ আদালত (আল্তা কোর্তে) কর্তৃক কেন্দ্রীয় সরকার গঠন করা হয়।


title: গ্রান কলম্বিয়া

text: রাষ্ট্রপতি কেন্দ্রীয় ও স্থানীয় সরকার - উভয় নির্বাহী শাখার প্রধানের দায়িত্ব পালন করতেন। রাষ্ট্রপতি তাঁর অতিরিক্ত ক্ষমতা সামরিক বাহিনীতে প্রয়োগ করার অধিকারী ছিলেন। তন্মধ্যে এ অধিকার প্রয়োগ করে ইকুয়েডরকে এ রাষ্ট্রের আওতাভূক্ত করা হয়েছিল। রাষ্ট্রপতির অনুপস্থিতি, মৃত্যু, পদাবনতি বা অসুস্থতার ক্ষেত্রে উপ-রাষ্ট্রপতি দায়িত্বভার গ্রহণ করতেন। গ্রান কলম্বিয়ায় রাষ্ট্রপতি বলিভারের শুরুর দিকের বছরগুলোয় অনুপস্থিতির কারণে নির্বাহী ক্ষমতা উপ-রাষ্ট্রপতি সান্তান্দারের নিয়ন্ত্রণে ছিল। ১০০ পেসো ভূ-সম্পত্তির অধিকারী বা অন্য কোন পেশায় সমতুল্য আয়ের অধিকারী ব্যক্তি ভোট প্রদানের অধিকারী ছিলেন। নির্বাচন পরোক্ষভাবে অনুষ্ঠিত হতো।


title: গ্রান কলম্বিয়া

text: গ্রান কলম্বিয়ার পুণঃএকত্রীকরণ বলতে ভবিষ্যতে কলম্বিয়া, ভেনিজুয়েলা, ইকুয়েডর ও পানামাকে একই সরকারের নিয়ন্ত্রণে থাকার সম্ভাবনাকে বুঝানো হয়েছে। পানামা কলম্বিয়া থেকে পৃথক হয়ে গেলে ১৯০৩ সাল থেকে একত্রীকরণের প্রচেষ্টা চালানো হয়েছিল। পুণঃএকত্রীকরণের পক্ষে আগ্রহী ব্যক্তিরা 'ইউনিয়নিস্তাস' বা 'ইউনিয়নবাদী' নামে আখ্যায়িত হয়ে থাকেন। বলিভারিয়ান সংবাদ সংস্থা এক প্রতিবেদনে জানিয়েছিল যে, ভেনেজুয়েলার সাবেক রাষ্ট্রপতি হুগো চাভেজ গ্রেট কলম্বিয়ায় রাজনৈতিক স্থিরতা আনয়ণে বলিভীয় বিপ্লবের ছায়াতলে আসার প্রস্তাবনা ঘোষণা করেছিলেন।


title: মোহিত রায়না

text:
মোহিত রায়না (मोहित रैना) একজন অভিনেতা যিনি ভারতীয় টেলিভিশন এবং বলিউডে কাজ করেন।
রায়না "দেবো কে দেব-মহাদেব" টিভি সিরিজে হিন্দু দেবতা শিবের প্রধান চরিত্র ভূমিকায় ও "মহাভারত " (২০১৩, টিভি সিরিজ)-এ অভিনয় করেন। পূর্বে যা তিনি "চেহ্‌রা" (২০০৯) ও গঙ্গা কি ধেজ (২০১০)-সহ ধারাবাহিক টিভি নাটকেও অভিনয় করেছিলেন। তিনি একটি বিজ্ঞানভিত্তিক কল্পকাহিনীভিত্তিক টিভি অনুষ্ঠান ‘অন্তরীক্ষ’ (২০০৪)-নামক অনুষ্ঠান দিয়ে অভিনয় জীবন শুরু করেন এবং পরবর্তীতে ‘ডন মুথু সোয়ামী’ (২০০৮), যে কিংবদন্তী মিঠুন চক্রবর্তীর সাথে নাম ভূমিকায় অভিনয় করেছিলেন।


title: ত্রিবন্ধন

text: রসায়নশাস্ত্রে ত্রিবন্ধন হল এক ধরণের রাসায়নিক বন্ধন যেখানে দুটি পরমাণু ৬টি বন্ধন ইলেকট্রন এর মাধ্যমে যুক্ত হয়। সাধারণ সমযোজী বন্ধনে দুটি পরমাণু দুটি ইলেকট্রন ভাগাভাগি করে বন্ধন গঠন করে থাকে। ত্রিবন্ধনের সবচেয়ে বেশি উদাহরণ খুঁজে পাওয়া যাবে কার্বন পরমাণু দ্বারা গঠিত যৌগে, যেমন অ্যালকাইন। এছাড়া সায়ানাইড ও আইসোসায়ানাইড কার্যকরী মূলকবিশিষ্ট যৌগেও ত্রিবন্ধন বিদ্যমান। কিছু দ্বিপরমাণুক অণু, যেমন ডাইনাইট্রোজেন এবং কার্বন মনোক্সাইড প্রভৃতি যৌগেও ত্রিবন্ধন দেখা যায়। গাঠনিক সংকেতে দুটি পরমাণুর মধ্যকার ত্রিবন্ধনকে তিনটি সমান্তরাল রেখা (≡) আকারে দেখানো হয়।


title: ত্রিবন্ধন

text: ত্রিবন্ধন, দ্বিবন্ধন অপেক্ষা অধিকতর শক্তিশালী, তাই তাদের বন্ধন দৈর্ঘ্যও ছোট। উদাহরণস্বরূপ ইথাইন (HC≡CH) এর অণুতে কার্বন-কার্বন বন্ধন দূরত্ব ১২০ পিকোমিটার হলেও ইথিন (HC=CH) অণুর বন্ধন দূরত্ব ১৩৩ পিকোমিটার, অর্থাৎ ইথিন অপেক্ষা ছোট। এই বন্ধনধারীদের বন্ধনীক্রম তিন।


title: ত্রিবন্ধন

text: অরবিটালের সংকরায়ণ দ্বারা এই প্রকৃতির বন্ধন ব্যাখ্যা করা যায়। অ্যাসিটিলিন বা ইথাইনের ক্ষেত্রে প্রতিটা কার্বন পরমাণু তার যোজ্যতাস্তরের একটি s ও একটি p অরবিটাল পরস্পর পরস্পরের সাথে অধিক্রমণ করে দুটি সমশক্তিসম্পন্ন sp সংকরায়িত অরবিটাল গঠন করে। অর্থাৎ ইথাইনের ক্ষেত্রে দুটি sp অরবিটাল এবং দুটি p অরবিটাল (p ও p) থাকে। এই p অরবিটালদ্বয় পরস্পরের সাথে ১৮০° কোণে অবস্থান করে। এমতাবস্থায় বন্ধন গঠনের জন্য প্রতিটা কার্বনের sp অরবিটাল পরস্পরের সাথে অধিক্রমিত হয়ে sp-sp σ-বন্ধন গঠন করে। অসংকরিত p ও p অরবিটালদ্বয়ের প্রত্যেকের লোব দুটি সমতলের উপরে ও নিচে পরস্পর সমান্তরালভাবে অবস্থান করে ফলে একটির p এর সাথে অপরটির p এবং একটির p এর সাথে অপরটির p অরবিটালের π-বন্ধন গঠন করে। শেষমেষ একটি σ ও দুটি π-বন্ধন গঠিত হওয়ার মাধ্যমে কার্বন কার্বন ত্রিবন্ধন গঠিত হয়।


title: ত্রিবন্ধন

text: বাঁকা বন্ধন মডেল অনুযায়ী, তিনটি sp লোবের অধিক্রমণও ত্রিবন্ধন গঠন করতে পারে, যেখানে পাই (π) বন্ধনের কোনো প্রয়োজন হয় না।


title: আগুনের পরশমণি (চলচ্চিত্র)

text: আগুনের পরশমণি ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। বাংলাদেশের স্বাধীনতা যুদ্ধভিত্তিক এই চলচ্চিত্রটি পরিচালনা করেন বাংলাদেশের বিখ্যাত কথাসাহিত্যিক হুমায়ূন আহমেদ। এটি তাঁর নিজের লেখা উপন্যাস অবলম্বনে নির্মাণ করেন এবং এটিই তাঁর পরিচালিত প্রথম পূর্ণদৈর্ঘ্য চলচ্চিত্র। এতে অভিনয় করেছেন বিপাশা হায়াত, আসাদুজ্জামান নূর, আবুল হায়াত, ডলি জহুর সহ আরো অনেকে। বাংলাদেশ সরকারের অণুদানের ছবি "আগুনের পরশমণি" শ্রেষ্ঠ চলচ্চিত্রসহ আটটি বিভাগে জাতীয় চলচ্চিত্র পুরস্কার অর্জন করে।


title: আগুনের পরশমণি (চলচ্চিত্র)

text: ১৯৭১ সালের মে মাস। অবরুদ্ধ ঢাকায় ভীষণ নিস্তব্ধ রাতের বুক চিরে ছুটছে পাকিস্তানি হানাদার বাহিনীর সাঁজোয়া গাড়ির বহর। তীব্র হতাশা, তীব্র ভয়ে কাঁপছে বাংলাদেশের মানুষ। অবরুদ্ধ ঢাকার একটি পরিবারের কর্তা মতিন সাহেব ট্রানজিস্টার শোনার চেষ্টা করছেন মৃদু ভলিউমে। ভয়েস অব আমেরিকা, বিবিসি, স্বাধীন বাংলা বেতার কেন্দ্র শোনার চেষ্টা করছেন। নব ঘোরাচ্ছেন ট্রানজিস্টারের। হঠাৎ শুনতে পেলেন বজ্রকণ্ঠের অংশ বিশেষ : ‘মনে রাখবা রক্ত যখন দিয়েছি / রক্ত আরও দিবঃ / এবারের সংগ্রাম আমাদের মুক্তির সংগ্রাম / এবারের সংগ্রাম আমাদের স্বাধীনতার সংগ্রাম। মতিন সাহেবের পরিবারে কয়েকদিন পর হাজির হন উনার বন্ধুর ছেলে বদি এবং তার সাথের মুক্তিযোদ্ধারা একের পর এক অভিযান করে সফলতা লাভ করে। কিন্তু এক এক করে তারা পাক বাহিনীর হাতে বন্ধী হয়। ধরা পড়েও গেরিলাযোদ্ধা রাশেদুল করিম তাকে জিজ্ঞাসাবাদের সময় থু থু ছিটিয়েছেন পাকিস্তানী মেজরের মুখে। হাতের আঙুল কেটে ফেলা হয়েছে তাঁর। মাথা নোয়াননি। অবশেষে বদি গুলি খান। তাকে সারানোর মত ডাক্তার ঔষধের এর জন্য সকাল পর্যন্ত অপেক্ষা করতে হবে। কিন্তু তিনি কি পারবেন সকাল পর্যন্ত বাঁচতে? তিনি কি আরেকটি সূর্যালোক দেখতে পাবেন? এভাবেই শেষ হয় চলচ্চিত্রের কাহিনী।আগুনের পরশমণি চলচ্চিত্রের সঙ্গীত পরিচালনা করেছেন সত্য সাহা। গানের কথা রবীন্দ্রনাথ ঠাকুর ও হাছন রাজার গান থেকে নেয়া। গানে কণ্ঠ দিয়েছেন শাম্মী আখতার, মিতা হক।


title: আগুনের পরশমণি (চলচ্চিত্র)

text: জাতীয় চলচ্চিত্র পুরস্কার


title: ডর্টমুন্ড

text:
ডর্টমুন্ড (; ; Latin: "Tremonia") হচ্ছে উত্তর রাইনে-ওয়েস্টপালিয়া রাজ্যের একটি স্বাধীন শহর। শহরটি এ রাজ্যের মধ্যে অবস্থিত এবং এটিকে প্রশাসনিক,বানিজ্যিক এবং সাংস্কৃতিক এলাকা হিসেবে বিবেচনা করা হয়। জনসংখ্যার দিকক থেকে এটি জার্মানির ৮ম বৃহত্তম শহর। জনসংখ্যা ও আয়তনের হিসেবে এটিকে বড় শহর হিসেবে বিবেচনা করা হয়।
এটি ৮৮২ সালে প্রতিষ্ঠিত হয়। ১৩-১৪ শতকের মাঝামাঝিতে এটি রাইনের প্রধান শহর ছিলো। ১৯৭০ এর সময়ে এটি ছিল জার্মানির সবচেয়ে গুরুত্বপূর্ণ কয়লা,লৌহ এবং বিয়ার এর ক্ষেত্র।


title: ডর্টমুন্ড

text: কয়লা এবং লৌহ শিল্পের উন্নয়নের পর থেকে এখানে জনসংখ্যা বাড়তে থাকে পরবর্তীতে এ শিল্পের জায়গায় স্থান পায় বায়োমেডিকেল প্রযুক্তি, মাইক্রো সিস্টেম প্রযুক্তি এবং সেবা শিল্প। ২০০৯ এ এই শহরটি 'নোড শহর'নামে খ্যাতি পায়।


title: ডর্টমুন্ড

text: ডর্টমুন্ড জার্মানির বিখ্যাত সংস্কৃতিপূর্ন এবং শিক্ষা এলাকা। টেকনিক্যাল ইন্সটিটিউট অব ডর্টমুন্ড  এখানের একটি বিখ্যাত শিক্ষা প্রতিষ্ঠান। এখানে জার্মানির বিখ্যাত অনেক জাদুঘর রয়েছে। অস্টওয়াল জাদুঘর ডর্টমুন্ডেরর বিখ্যাত একটি জাদুঘর।এখানের প্রাকৃতিক সৌন্দর্য বৈচিত্র্যপূর্ণ। অধিকাংশ এলাকায় মননোরম উদ্যান, জলজপথ, সবুজ ভূমি ইত্যাদি রয়েছে।


title: ডর্টমুন্ড

text: ডর্টমুন্ড একটি স্বাধীন এলাকা এবং এটি রুহর এর বড় শহর। এমনকি এটি ইউরোপের বড় পৌর শহর গুলোর মধ্যে ও অন্যতম।


title: ডর্টমুন্ড

text: ডর্টমুন্ড জলবায়ু এলাকায় অবস্থিত। শীতে অপেক্ষাজনক বেশি ঠান্ডা, গ্রীষ্মে বেশি গরম নয়। বার্ষিক তাপমাত্রা এর মধ্যে অবস্থান করে। বার্ষিক বৃষ্টিপাতের পরিমান ।


title: ডর্টমুন্ড

text: শিল্পায়নের যুগে এখানে কয়লা ও লৌহ শিল্পের বিস্তারের কারনে জনসংখ্যা দ্রুত বাড়তে থাকে।


title: অলিম্পিকে উরুগুয়ে

text: উরুগুয়ে প্রথম অলিম্পিক গেমসে অংশগ্রহণ করে ১৯২৪ সালে এবং তারপর থেকে প্রতিটি গ্রীষ্মকালীন অলিম্পিক গেমসে অংশগ্রহণ করে আসছে শুধুমাত্র ১৯৮০ গেমস ছাড়া, যাতে তারা যুক্তরাষ্ট্রের নেতৃত্বে বয়কট করেছিল। শীতকালীন অলিম্পিক গেমসে ১৯৯৮ সালে অভিষেক হলেও পরে আর কোন শীতকালীন গেমসে অংশগ্রহণ করেনি।


title: অলিম্পিকে উরুগুয়ে

text: উরুগুয়ের ক্রীড়াবিদগণ ২টি স্বর্ণ সহ মোট ১০টি পদক জিতেছে। প্রথম পদক জিতে ১৯২৪ সালে ফুটবলে।


title: অলিম্পিকে উরুগুয়ে

text: উরুগুয়ের জাতীয় অলিম্পিক কমিটি ১৯২৩ সালে গঠিত হয় এবং একই বছরে আন্তর্জাতিক অলিম্পিক কমিটির স্বীকৃতি পায়।


title: পাকুইশা যুদ্ধ

text:
পাকুইশা যুদ্ধ ইকুয়েডর ও পেরুর মধ্যকার সংক্ষিপ্তকাল স্থায়ী সামরিক সংঘাত ছিল। ১৯৮১ সালের জানুয়ারি থেকে ফেব্রুয়ারি পর্যন্ত স্থায়ী এ যুদ্ধটি তিনটি পর্যবেক্ষণ ফাঁড়িকে ঘিরে সংঘটিত হয়েছিল। বিষয়টি ১৯৪১ সালের ইকুয়েডর-পেরুর যুদ্ধে চুক্তিমাফিক পূর্বেই নিষ্পত্তি হওয়া বিষয়টি পেরু অবগত হলেও ইকুয়েডর রিও দি জানেইরো প্রটোকলে সম্মতি প্রকাশ করেনি। ১৯৯৮ সালের শেষদিকে রিও প্রটোকল বাস্তবায়নের নিশ্চয়কারীরা সিদ্ধান্ত দেন যে, সীমান্তের ঐ অঞ্চলটি কর্ডিলেরা ডেল কন্ডরের সীমারেখায় অন্তর্ভূক্ত ছিল যা ১৯৪০-এর দশক থেকে পেরু দাবী করে আসছে।
১৯৮০ সালে ইকুয়েডর পাকুইশা সীমান্তে জনবহুল মাচিনাজা মেয়েকু এবং পর্বতময় কর্ডিলেরা ডেল কন্ডর ও নাঙ্গারিৎজা উপত্যকা দখল করে নেয়। এ ঘটনার পরপরই ইকুয়েডরের রাষ্ট্রপতি জেইম রলদোস ব্যক্তিগতভাবে সামরিক ফাঁড়ি এলাকা পরিদর্শনে এসেছিলেন। উভয় পক্ষই কর্ডিলেরা ডেল কন্ডর অঞ্চল ও সেনেপা উপত্যকায় সামরিক বাহিনীর উপস্থিতি বৃদ্ধি করতে থাকে। এরফলে এ ঘটনা সর্পিল বাঁক নেয় ও তীব্র উত্তেজনা বৃদ্ধি পায় এবং ১৯৯৫ সালে সংঘটিত সেনেপা যুদ্ধের পুণরাবৃত্তি ঘটায়।


title: পাকুইশা যুদ্ধ

text: যদিও আন্তর্জাতিক সম্প্রদায় ও ইকুয়েডরের সর্বত্র পাকুইশা যুদ্ধ নামে পরিচিত হলেও স্পেনীয়দের কাছে এ ঘটনাটি ফলসো পাকুইশা যুদ্ধ নামে পরিচিত। তবে পেরুতে মাঝেমধ্যেই পাকুইশা ঘটনা হিসেবে পরিচিতি পেয়ে আসছে।


title: পাকুইশা যুদ্ধ

text: ইকুয়েডরের তিনটি সামরিক ফাঁড়িকে ঘিরে এ বিতর্কের সূত্রপাত ঘটে। পাকুইশা, মেয়াইকো ও মাচিনাজা - এ তিনটি স্থান কোমাইনা নদী উপত্যকা ও পূর্বাংশের কন্ডর ঢালের পিছনে অবস্থিত। ঐ ফাঁড়িগুলো ইকুয়েডর-পেরু সীমান্তে অ-নির্ধারিত এলাকায় অবস্থিত ছিল। ঐ ফাঁড়ি স্থাপনের ফলে পেরু সরকার আগ্রাসন হিসেবে বিবেচনা করে। অথচ, ১৯৭০-এর দশকের শেষদিক থেকে উভয় দেশের সামরিক নেতৃবৃন্দ সমস্যা সমাধানকল্পে বেশ কয়েকবার সভা আহ্বান করেছিল। এতে বিতর্কিত এলাকায় কোন নতুন সামরিক ফাঁড়ি স্থাপন না করার সিদ্ধান্ত গৃহীত হয়েছিল। এরফলে কন্ডর র‌্যাঞ্জের পূর্বাংশে ইকুয়েডরের কোন সামরিক উপস্থিতি থাকার সম্ভাবনা ছিল না।


title: পাকুইশা যুদ্ধ

text: ফাঁড়ি স্থাপন করে ইকুয়েডরের এ দখলদারিত্ব ২ ফেব্রুয়ারি, ১৯৮১ তারিখে ওএএসের পররাষ্ট্রমন্ত্রীদের সভায় পেরুভীয় প্রতিনিধি অভিযোগ উত্থাপন করেন। ঐ সভায় পেরুভীয় পররাষ্ট্রমন্ত্রী জাভিয়ের আরাইজ স্তেলা বলেন যে, ইকুয়েডরের সামরিক ফাঁড়ি স্থাপন ভূয়া, অন্যদিকে ইকুয়েডর তার সার্বভৌমত্ব রক্ষার কথা জানায়।


title: পাকুইশা যুদ্ধ

text: ২৮ জানুয়ারি ইকুয়েডরের এ আগ্রাসনের পরবর্তী সময়ে ইকুয়েডরীয় পররাষ্ট্রমন্ত্রী আলফনসো বারেয়া ভাল্দেরদের বক্তব্য আসে। পাকুইশা, মেয়াইকো এবং মাচিনাজার সামরিক ফাঁড়ি স্থাপনের অর্থ হচ্ছে ইকুয়েডরীয় শহরের বিরুদ্ধে নয়।


title: পাকুইশা যুদ্ধ

text: সংঘাতমুখর এলাকায় যুদ্ধবিরতির লক্ষ্যে সিদ্ধান্ত গ্রহণের মাধ্যমে সভার সমাপ্তি ঘটে। উভয় দেশই অন্য দেশকে নিশ্চয়তাবিধানকারী হিসেবে যুদ্ধ বিরতি বাস্তবায়ন ও শান্তি প্রতিষ্ঠায় তদারকিতে রাখে।


title: পাকুইশা যুদ্ধ

text: আক্রমণ পরিচালনায় ফুয়ের্জা এইরিয়া দেল পেরু (এফএপি) এ-৩৭বি, মিরাজ ৫পি ও সু-২২ ব্যবহার করে। এফএই ১৭৯ যুদ্ধকল্পে এ-৩৭বি ও মিরাজ এফ-১ বিমান এফএপি আক্রমণ মোকাবেলায় অগ্রসর হয়। ২৮ জানুয়ারি, ১৯৮১ তারিখে এফএই ও এফএপির মধ্যে দুইটি এ-৩৭বি বিমানের সংঘর্ষ হয়েছিল।


title: পাকুইশা যুদ্ধ

text: ১৯৪১ সালে ইকুয়েডর-পেরুর যুদ্ধের চুক্তিমাফিক পেরুর অঞ্চলে স্থাপিত পাকুইশা ফাঁড়ি দখলে ইকুয়েডরের সক্ষমতা ছিল। পেরুর অভিযান সফলতা লাভ করে। ফলসো পাকুইশার ফাঁড়িটি ৫ ফেব্রুয়ারি, ১৯৮১ তারিখে পেরুর সেনাবাহিনী দখল করে নেয়। ইকুয়েডর-পেরুর সীমান্তে অ-নির্ধারিত এলাকায় সংঘটিত হওয়া সংঘর্ষটি ইকুয়েডরের সাথে যুদ্ধবিরতির পর্যায়ে গেলেও তারা এ থেকে সরে আসে ও কর্ডিলেরা ডেল কন্ডর সম্মেলনের দিকে ধাবিত করে।


title: পাকুইশা যুদ্ধ

text: ফলাফলস্বরূপ পেরু ও ইকুয়েডর সরকার প্রত্যেকের নিশ্চয়তাবিধানকারী দেশের সহায়তায় তাদের বাহিনীকে নিবৃত্ত করে। এই ভদ্রোচিত চুক্তি ১৯৮০-এর দশকে বিরোধপূর্ণ এলাকায় বিভিন্ন পদক্ষেপ গ্রহণ থেকে শুরু করে নিয়মিত প্রহরার মাধ্যমে প্রতিফলিত হয়।


title: পাকুইশা যুদ্ধ

text: ১৯৪১ সালের দূর্যোগ এড়ানোর পর বেসামরিক নাগরিকদের প্রাণহানি এড়াতে ও ইকুয়েডরের সম্ভাব্য দক্ষিণাংশ আগ্রাসন মোকাবেলার্থে শীর্ষপর্যায়ের নেতৃবৃন্দ পঁচিশ হাজার ব্যক্তির সমন্বয়ে জেনারেল রিচেলিউ লেভয়ের নেতৃত্বে প্রতিরক্ষামূলক কাজে অংশ নেয়।


title: পাকুইশা যুদ্ধ

text: তখনো ইকুয়েডরীয় প্রতিরক্ষা পরিকল্পনায় আটদিনের মধ্যে নীতিগত অভিযান পরিচালনার কথা ভাবা হচ্ছিল। লেভয়ের সকল কর্মকর্তা, অস্ত্রশস্ত্র, রসদ সরবরাহ ইত্যাদির সমন্বয়ে নতুন পরিকল্পনা প্রদান করেন। এতে তাঁরা চব্বিশ ঘন্টা সেনাবাহিনীতে থাকবে ও প্রতিরক্ষা কার্যক্রম বাস্তবায়ন করার সিদ্ধান্ত নেয়।


title: পাকুইশা যুদ্ধ

text: পেরুর সেনাবাহিনী খুবই স্বল্প সময়ের মধ্যে সশস্ত্র সরঞ্জামাদি একত্রিত করে বিস্ময়ান্বিত করে। এরফলে লেভয়ের ও তাঁর লোকেরা পেরুর উত্তরাংশ দখলে ট্যাংক বিরোধী প্রতিরক্ষা ব্যবস্থা, পরিখায় ফাঁদ তৈরি ও অন্যান্য বিষয়াদি বাস্তবায়নে অগ্রসর হয়।


title: পাকুইশা যুদ্ধ

text: সৌভাগ্যবশতঃ এ বিষয়টি সাধারণ যুদ্ধে পরিণত হয়নি যাতে উভয় দেশের বিপুল ক্ষয়-ক্ষতি হতে পারতো। সর্বত্র সম্ভাব্য মোকাবেলা এড়িয়ে যাওয়ার লক্ষ্যে দুই দেশের শীর্ষ সামরিক কমান্ডারদের মধ্যকার সরাসরি আলাপ-আলোচনা চিলি, আর্জেন্টিনা, ব্রাজিল ও মার্কিন যুক্তরাষ্ট্রের সমর প্রতিনিধিদের উপস্থিতিতে অনুষ্ঠিত হয়। প্রশান্ত মহাসাগরের কাছাকাছি ইকুয়েডরের এল অরো প্রদেশের হুয়াকুইলাস শহরের সীমান্তে ও পেরুর তাম্বেস বিভাগের আগুয়াস ভার্দেসে আলাপ-আলোচনাগুলো হয়েছিল। এর ফলাফল হিসেবে সরোসা-দু-বইস আইন প্রণয়ন করা হয়।


title: পাকুইশা যুদ্ধ

text: সরাসরি আলোচনাচক্রে অংশগ্রহণকারীরাই সম্ভাব্য সম্মুখ সমরে অংশ নিতেন। আলোচনা চলাকালেও লেভয়ের যুদ্ধকৌশল তাঁর লোকদের সাহস ও প্রতিপক্ষের নৈতিকতার মধ্যে থাকলেও প্রতিদিন সকাল ছয়টায় শারীরিক অনুশীলনের পাশাপাশি সেনা কার্যক্রম ও বাহিনীর অন্যান্য বিষয়ে যোগ দিতেন। এ আলোচনায় অংশগ্রহণকারী লেভয়েরকে তাঁর মন্ত্রণাদাতারা তাঁকে অনমনীয় মনোভাবের অধিকারীরূপে চিত্রিত করেন।


title: পাকুইশা যুদ্ধ

text: সীমান্তে সহিংসতা চলতে থাকে। ১৯৯৮ সালে ব্রাসিলিয়া প্রেসিডেন্সিয়াল অধ্যাদেশের মাধ্যমে ইকুয়েডর-পেরুর অঞ্চলের বিরোধ নিষ্পত্তি হয়। পুরো জানুয়ারি মাসেই সহিংসতা চলেছিল। ঐ মাসেই রিও প্রটোকল স্বাক্ষরিত হয়। সীমান্তে চিহ্নিতকরণে অনেকগুলো পূর্ণাঙ্গ প্রস্তাবনা থাকা স্বত্ত্বেও চুক্তি বাস্তবায়ন ঐ সময়ে সম্ভব হয়নি।


title: পাকুইশা যুদ্ধ

text: কর্ডিলেরার উপরে-নীচে উভয় দেশেরই অনেকগুলো সামরিক ঘাঁটি নির্মিত হয় ও অঞ্চলটি সামরিকায়ন হয়ে যায়। পেরুর ঘাঁটিগুলো হেলিকপ্টারের মাধ্যমে যোগাযোগ করা হয়। অন্যদিকে ইকুয়েডরের ঘাঁটিগুলো নুড়ি পাথরের রাস্তায় বিভিন্ন সামরিক ফাঁড়িতে যোগাযোগের লক্ষ্যে নির্মাণ করা হয়।


title: পাকুইশা যুদ্ধ

text: কিছু সূত্র দাবি করে যে, ইকুয়েডরের সীমান্ত চিহ্নিতকরণ কার্যক্রমটি বাস্তবায়ন করা হয়েছে ১৯৭০ ও ১৯৮০-এর দশকে ঘরোয়া অস্থিতিশীল রাজনৈতিক পরিবেশের মধ্যে।


title: পাকুইশা যুদ্ধ

text: ইউএসআইপি'র ভাষ্য মোতাবেক জানা যায়, যুদ্ধ শেষে ইকুয়েডরের পররাষ্ট্র মন্ত্রণালয় জাতীয় মতামত জরীপ পরিচালনা করে। এতে রিও প্রটোকলের অকার্যকারিতা ও ইকুয়েডরের আমাজন নদীতে প্রবেশের সার্বভৌমত্ব দাবী করা হয়। ১৯৮৩ সালে ইকুয়েডরের কংগ্রেস রিও প্রটোকলের অকার্যকারিতার বিষয়ে তার অবস্থান পুণর্ব্যক্ত করে।


title: ক্যান্ডি বার

text: হুয়ানিতা ডেল স্লাশার, (০৬ জুলাই, ১৯৩৫ – ৩০ ডিসেম্বর, ২০০৫) যিনি ক্যান্ডি বার হিসেবে পরিচিত; ছিলেন বিংশ শতাব্দীর মার্কিন স্ট্রিপার, ব্যঙ্গাত্মক নর্তকী, অভিনেত্রী, এবং প্রাপ্তবয়স্ক মডেল।


title: ক্যান্ডি বার

text: ১৯৫০-এর দশকে তিনি ডালাস, লস অ্যাঞ্জেলেস এবং লাস ভেগাস ভ্যালিতে স্ট্রিপার কর্মজীবনের জন্য জাতীয়ভাবে মনোযোগ অকর্ষন করতে সমর্থ হয়েছিলেন, পাশাপাশি তার আইনী জটিলতা, পারিবারিকভাবে বিছিন্ন দ্বিতীয় স্বামীর হত্যাকাণ্ড, গ্রেফতার ও ড্রাগ অধিকরনের জন্য কারাদণ্ড ভোগ, মিকি কোহেন এবং জ্যাক রুবির সঙ্গে সম্পর্ক ইত্যাদি কারণে।


title: ক্যান্ডি বার

text: ক্যান্ডি বার ১৯৩৫ সালের ০৬ জুলাই টেক্সাসের এডনায় জুয়ানিতা ডেল স্লুশার নামপ জন্ম গ্রহণ করেন। তাঁর পিতামাতা এলভিন ও ফোরেস্ট স্লুশারের সন্তানাদির মধ্যে ক্যান্ডি বার পঞ্চম।


title: ক্যান্ডি বার

text: তার মা ফোরেস্ট স্লুশারের বাহন দুর্ঘটনায় মৃত্যুরর পর তার পিতা আবার বিয়ে করেন যাখন ক্যান্ডির বয়স ৯ বছর।


title: ক্যান্ডি বার

text: তারপর ক্যান্ডি ১৩ বছর বয়সে বাড়ি ছেড়ে ডালাসে পালিয়ে যায় এবং সেখানে একটি মোটেলে কাজকরা শুরু করে। সেখানে তিনি দেহব্যবসায় যুক্ত হন। ক্যান্ডি ১৪ বছর বয়সে তার প্রথম বিয়ে করেন বিল্লি জোয় ড্যাবসের সাথে। কিন্তু কিছুদিন পরেই তার আলাদা হয়ে যায়। এরপর সে একজন যৌনাবেদক (exotic) নৃত্যাঙ্গনার কাজ শুরু করে।


title: ক্যান্ডি বার

text: ক্যান্ডি বার ১৯৫০ খৃষ্টাব্দে তাঁর কর্মজীবন শুরু করেন একজন ড্যান্সার হিসেবে ও পরে তিনি অভিনয়ও শুরু করেন। একসময় তিনি আন্ডারগ্রাউন্ড পর্নোগ্রাফি শুট করার জন্যে পুলিশ হাতে গেরেপ্তার হন। সেই থেকে তাঁকে বিশ্বের প্রথম নারী যৌনশিল্পী মনে করা হয়। ১৯৯২ সালে ক্যান্ডি আবার তার পৈতৃক গ্রামে ফিরে আসেন। শেষ জীবনে তিনি পনিউমোনিয়া রোগে আক্রান্ত হয়ে ২০০৫ সালের ৩০ ডিসেম্বর ভিক্টোরিয়া, টেক্সাসের একটি হাসপাতালে মৃত্যু বরণ করেন।


title: ইহসান ইলাহী জহির

text: ইহসান ইলাহী জহির (উর্দু: احسان الہی ظہیر) (৩১ মে, ১৯৪৫ - ৩০ মার্চ, ১৯৮৭) একজন বিখ্যাত পাকিস্তানি ইসলামী ধর্মতত্ত্ববিদ, বক্তা ও আহলে হাদিস আন্দোলনের নেতা ছিলেন। তিনি একটি গুপ্তঘাতক সম্প্রদায়ের বোমা বিস্ফোরণে মৃত্যুবরণ করেন।


title: ইহসান ইলাহী জহির

text: আল্লামা জহির বিশ্বাস করতেন শিয়ারা ইসরায়েলি এজেন্ট এবং তিনি শিয়াদের মুসলিম মনে করতেন না ।


title: ইহসান ইলাহী জহির

text: একটি বক্তৃতা দিতে গিয়ে মঞ্চে রোপণ করা বোমা বিস্ফোরণে পাকিস্তানের এই বর্ষীয়ান নেতার মৃত্যু হয়। এজন্য অনেকসময় তাঁর নামের সাথে ‘শহীদ’ শব্দটি ব্যবহার করা হয়। সমগ্র পাকিস্তানে তিনি খুব জনপ্রিয় এবং সম্মানিত ব্যক্তিত্ব ছিলেন।


title: রাধারমণ

text: রাধারমণ হলেন হিন্দু দেবতা রাধা ও কৃষ্ণের একটি সম্মিলিত বিগ্রহ। এই বিগ্রহটি বৃন্দাবনের রাধারমণ মন্দিরে পূজিত হয়।


title: রাধারমণ

text: কৃষ্ণের এই নামটি একটি বিশেষ অর্থ বহন করে। ‘রাধারমণ’ শব্দটির অর্থ রাধার প্রেমিক (‘রমণ’)।


title: রাধারমণ

text: গোপাল ভট্ট গোস্বামীর জীবনীকার নরহরি মাত্র চারটি শ্লোকে ("ভক্তিরত্নাকর" ৪। ৩১৫-১৯) রাধারমণের আবির্ভাব বর্ণনা করেছেন। কৃষ্ণদাস কবিরাজ রচিত "চৈতন্যচরিতামৃত" গ্রন্থে গোপাল ভট্ট গোস্বামীর উল্লেখ অত্যন্ত কম দেখে নরহরি চক্রবর্তী বিস্মিত হয়েছিলেন। তিনি এই সিদ্ধান্তে উপনীত হন যে, গোপাল ভট্ট গোস্বামী বিনয়ের সঙ্গে তাঁর বয়ঃকনিষ্ঠ গ্রন্থকার কৃষ্ণদাস কবিরাজকে অনুরোধ করেছিলেন উক্ত গ্রন্থ থেকে তাঁর নাম বাদ দিতে (১। ২২২-৩)। চৈতন্য মহাপ্রভুর অন্যান্য জীবনীগ্রন্থে তাঁর দক্ষিণ ভারত ভ্রমণের বিস্তারিত বিবরণ দেওয়া হয়নি। কিন্তু "চৈতন্যচরিতামৃত" গ্রন্থে সেই বিবরণ, তাঁর শ্রীরঙ্গম গমন এবং মন্দিরের পুরোহিত বেঙ্কট ভট্টের গৃহে অবস্থানের বর্ণনা রয়েছে ("চৈতন্য চরিতামৃত" ২। ৯। ৮২-১৬৫)।


title: রাধারমণ

text: ১৫১১ খ্রিস্টাব্দে চৈতন্য মহাপ্রভু রঙ্গক্ষেত্রে এসে বেঙ্কট ভট্টের গৃহে আতিথ্য গ্রহণ করেন। বেঙ্কট ভট্টের দুই ভাই তিরুমল্ল ভট্ট ও প্রবোধানন্দ সরস্বতী ছিলেন রামানুজ সম্প্রদায়-ভুক্ত এবং প্রবোধানন্দ সরস্বতী ছিলেন সেই সম্প্রদায়ের ‘ত্রিদণ্ডী’ সন্ন্যাসী। গোপাল ভট্ট গোস্বামী ছিলেন বেঙ্কট ভট্টের পুত্র। মহাপ্রভুর আগমনের সময় গোপাল ভট্ট গোস্বামী ছিলেন নিতান্তই বালক।


title: রাধারমণ

text:
শ্রীবৈষ্ণব সম্প্রদায়ের রীতি অনুসারে, বেঙ্কট ভট্ট, তিরুমল্ল ভট্ট ও প্রবোধানন্দ সরস্বতীর আরাধ্য দেবতা ছিলেন লক্ষ্মী-নারায়ণ। পরে তাঁরা রাধাকৃষ্ণ-কেন্দ্রিক মতবাদে বিশ্বাসী হন এবং কৃষ্ণকে স্বয়ং ভগবান রূপে মেনে নেন।
গোপাল ভট্ট গোস্বামীর সেবা ও ভক্তিতে তুষ্ট হয়ে চৈতন্য মহাপ্রভু তাঁকে দীক্ষা দেন। তিনি গোপাল ভট্ট গোস্বামীকে নির্দেশ দেন যে, তাঁর পিতামাতার মৃত্যুর পর তিনি যেন বৃন্দাবনে চলে যান এবং সেখানেই ভজন ও রচনাকর্মে আত্মনিয়োগ করেন। গোপাল ভট্ট গোস্বামী ৩০ বছর বয়সে বৃন্দাবনে আসেন।


title: রাধারমণ

text: চৈতন্য মহাপ্রভুর মৃতুর পর গোপাল ভট্ট গোস্বামী অত্যন্ত দুঃখিত হয়েছিলেন। এই সময় তিনি স্বপ্ন দেখেন, কৃষ্ণ তাঁকে বলছেন, “আমার দর্শন পেতে হলে নেপালে যাও।” নেপালে গোপাল ভট্ট গোস্বামী বিখ্যাত কালী-গণ্ডকী নদীতে স্নান করেন। তিনি যখন নদীতে জলপাত্র ডোবান তখন তাঁর পাত্রে বেশ কয়েকটি শালগ্রাম শিলা উঠে আসে। তিনি শিলাগুলি জলে ফেলে দিয়ে আবার পাত্র ডোবান। সেবারেও পাত্রে শালগ্রাম শিলা ওঠে।